Dijital eheetherin! - TrendingRED\n10 މޭ 2017 - 11:40\nކުޑަ ވަގުތުކޮޅަކަށް މަޑުޖެހިލާފައި، ބޭނުންކުރެވޭ ބަހަށް ނަޒަރުހިންގާލަމާތޯ؟!\nޓެކްނޮލޮޖީއާއި ގުޅިގެން މުޖްތަމައުއަށް އަންނަ ބަދަލުތައް އެހާމެ ގިނައެވެ. މީގެ ތެރެއިންވެސް އެންމެ ފާހަގަކޮށްލެވޭ ބަދަލުތަކަކީ މުޢާމަލާތުކުރަން ބޭނުންކުރާ ވަސީލަތްތަކާއި، އެކަކު އަނެކަކާ މުއާމަލާތްކުރާ ގޮތަށް އަންނަމުންދާ ބަދަލުތަކެވެ. ކުރުގޮތަކަށް ބުނާނަމަ ޓެކްނޮލޮޖީ އައިސް އަހަރެމެން ބޭނުންކުރާ ބަސް އެއްކޮށް އާކޮށްލައިފިއެވެ.\nމިކަން މިހާރު ބަސްކޮށާރަށް އަލަށް ތާރަފުވެފައިވާ އައު ޓެކްނޮލޮޖީއާ ގުޅުން ހުރި ބަސްތަކުންނާއި، “މެސެޖު” ފަދަ ކުރީގައި އާއްމު ނޫން ބަސްތައް ބޭނުން ކުރާވަރު ގިނަވެފައިވާ މިންވަރުން ފެނިގެންދެއެވެ. މިގޮތުން "އެންޑްރޮއިޑް"، "އައި-ފޯނު" ފަދަ ބަސްތަކަކީ މިހާރު އަނގަމަތީ ބަސްތަކަކަށް ވެއްޖެއެވެ. ނުވިތާކަށް ޓެކްނޮލޮޖީ އާ ގުޅުވައިގެން ހަދާފައިވާ ހަރު ބަސްތައް ވެސް މަދެއް ނޫނެވެ.\nޓެކްނޮލޮޖީގެ ސަބަބުން މުޖްތަމައުގެ ގުޅުންތަކާއި ހަމަތަކަށް ކުރާ އަސަރުތައްވެސް ބައިވަރެވެ. މިހާރަކަށް އައިސް މަޝްހޫރުވެގެން އުޅޭ "ގްލާސް ހޯލް"އަކީ މީގެ ރަނގަޅު މިސާލެކެވެ. އެނަން ރައްދުވަނީ ގޫގުލްއިން ވަރަށް ފަހުން ތަޢާރަފް ކުރި "ގޫގުލް ގްލާސް އިންޓަރފޭސް" ބޭނުންކުރާއިރު އެހެންމީހުން ގެ އިޙްސާސްތަކަށް ނުބަލާ މުޖްތަމައު ގަބޫލުކުރާ އަހުލާގީ ފެންވަރަށް ނުފެތޭ ގޮތަށް އަމަލު ކުރާ މީހުންނަށެވެ.\nނުވިތާކަށް ޓެކްނޮލޮޖީއަށް މިހާރުދޭ އަހަންމިއްޔަތުކަން އިސްތިހާރުތަކާއި މީޑިއާއިން ފެނެއެވެ. އިސްތިހާރުތަކާއި މީޑިއާއިން ދައްކުވައިދޭ މަންޒަރުތަކުން ގިނަފަހަރަށް، އާންމުންނަށް ފޯރުކޮށްދޭ މެސެޖަކީ ޓެކްނޮލޮޖީއަކީ ހުރިހާވެސް އެއްޗެއްކަމެވެ. އަދި އެއާ ނުލާ އެއްވެސް ކަމެއް ފުރިހަމައަށް ނުކުރެވޭނެ ކަމެވެ. މިގޮތުން އެއް އާރޓިކަލްގެ ސުރުހީގައި ލިޔެފައިވެއެވެ. " ރިއަލް ހިއުމަންސް އަދި ސުމާޓު ޓެކްނޮލޮޖީ، ދަތުރުކުރުން ފަސޭހަ އަދި މަޖާ ކަމަކަށް ހަދާދެއެވެ" މިތާނގައި އެބުނެވެނީ ނޭނގި ނަމަވެސް ޒަމާނީ ވަސީލަތްތާކާއި ނުލާ ދަތުރު ފުރިހަމައެއް ނުވާނެއެވެ. ބަޔަކަށް އެއްޗެއް ވިއްކާއިރު މިހެން ބުނުމުން އެ ލަނޑުދަނޑި ހާސިލު ވެދާނެއެވެ. ނަމަވެސް ހަގީގަތުގައި މި އިބާރާތުން ދެވޭ މެސަޖަކީ އެހާ އެދެވިގެން ވާ މެސެޖެއް ނޫނެވެ. އޭގެން އިންސާނާ އަމިއްލައަށް އެއްވެސް ކަމެއް ކުރެވޭނެ ކަމާމެދު ސުވާލު އުފައްދައެވެ. ކުރިއަށް އޮތް ތަނުގައި ވަސީލަތްތައް ބާޒާރުގައި ވިއްކާއިރު، މީހުންނާއި އޮންނަ ގުޅުމުގެ ބަދަލުގައި ބޭނުންކުރެވޭނެ އައު ޓެކްނޮލޮޖީތައް ތައާރަފު ކުރާނެއެވެ. އެދުވަހު މީހަކާ ވާހަކަ ދެއްކުމުގެ ހިތްހަމަ ޖެހުން ވަސީލަތެއް މެދުވެރިކޮށް ހޯދަން ފަށާނެއެވެ.\nމިކަމުގެ އަލާމަތްތައް ދަނީ މިހާރުވެސް ފެންނަމުންނެވެ. 2014 ވަނަ އަހަރު ކުރެވިފައިވާ ދިރާސާއަކީ މީގެ ހެއްކެކެވެ. އެ ދިރާސާއިން ފެނުނު ގޮތުގައި "ޗެޓް ބޮޓް" ނުވަތަ "ވާރޗުއަލް އެސިސްޓަންޓް" އެއް 13 އަހަރުގެ ޔޫކްރޭނިއަން ކުއްޖަކަށް ވެގެން5މިނެޓައް ވާހާކަ ދެއްކުމަށްފަހު އެކަމަށް އިންސާފު ކުރަން ތިބި މީހުންގެ ތިންބައިކުޅަ އެއްބައި މީހުންނަށް އެއީ އަސްލު އިންސާނެއްކަން ގަބޫލުކުރެވޭ ފެންވަރަށް ވަނީ ވާހަކަދައްކާފައެވެ.\nނަމަވެސް ގިނަބަޔަކަށް މިކަން މިހެންވެދާނެ ކަމަށް ގަބޫލެއް ނުކުރެވެއެވެ. ސަބަބަކީ "ޗެޓް ބޮޓް" ނުވަތަ "ވާރޗުއަލް އެސިސްޓަންޓް" އެކަށީގެންވާ ވަރަށް އިންސާނެއްގެ ބަދަލުގައި ގިނަ ވަގުތުތަކަކަށް ބޭނުން ކުރެވޭނެ ފެންވަރު އަދި ނެތުމުންނެވެ.\nހަމަޔަގީނުންވެސް، "ވާރޗުއަލް އެސިސްޓަންޓް" އަށް އަހަރަމެން ކުރާ އިތުބާރު ވަރަށް ކުޑައެވެ. އަހާލެވެނީ މޫސުމާއި ބެހޭގޮތުން ނޫނީ ލަވައެއް ޖަހާލުމަށެވެ. ނަމަވެސް ކުއްލިއަކަށް ދިމާވާ މައްސަލައެއް ހައްލުކުރުމަށްޓަކައި އެހީއަށް އެދޭނީ އިންސާނެއްގެ ގާތުންނެވެ.\nނަމަވެސް، މިކަމާއި ބެހޭގޮތުން ދިރާސާކުރާ ފަރާތްތަކުން ބުނާގޮތުގައި 2021 ވަނަ އަހަރާއި ހަމައިން ޑިޖިޓަލް އެހީތެރިން މުޅި ދުނިޔެއަށް ވެރިވެގަނެގެން ދާނެއެވެ. މިއީ ތެދަކަށް ވާނަމަ ކުރިއަށް އޮތް5އަހަރުތެރޭގައި 8 ބިލިއަން ޑިޖިޓަލް އެހީތެރިން ދުނިޔެއަށް ތަޢާރަފްވާނެއެވެ.\nމިފަދަ ދިރާސާތަކުން، ވިޔަފާރިކުރުމަށާއި އެހެނިހެން ކަނަތައްތަކަށް އިންސާނުންގެ ބަދަލުގައި "ވާރޗުއަލް އެސިސްޓަންޓް" ނުވަތަ ޑިޖިޓަލް އެހީތެރިންގެ ފައިދާ ބޮޑު ވާހަކަ ދައްކަމުންދާ މީހުންނަށް ފިސާރި އެއްބާރުލުމެއް ދެއެވެ.


Celta Vigo in Barca hifahattaifi\nސެލްޓަވީގޯ ބާސާ ހިފަހައްޓައިފި\nސެލްޓަގެ ކުޅުންތެރިން ނަތީޖާ ހަމަހަމަ ކުރުމަށް ފަހު އުފާފާޅު ކުރަނީ\nއެފްސީ ބާސެލޯނާ މެޗުން މޮޅުވާން ދަނިކޮށް، ފަހު ވަގުތު އިއާގޯ އެސްޕަސް ޖެހި ލަނޑާއެކު 2-2 ން ބާސާއާ ލްޓާ ވީގޯއިން މެޗު އެއްވަރު ކޮށްފި އެވެ.\nމެޗުގައި ބާސާއިން ދެ ފަހަރު ލީޑް ނެގިިއިރުވެސް ސެލްޓައިން ނަތީޖާ ހަމަހަމަ ކުރި އެވެ. ބާސާގެ ދެ ލަނޑު ޖެހީވެސް ލުއިސް ސުއަރޭޒް އެވެ. އެ ދެ ލަނޑުވެސް އޭނާ ކާމިޔާބު ކުރީ ކެޕްޓަން ލިއޮނަލް މެސީ ތަނަވަސް ކޮށްދިން ފުރުސަތަކުންނެވެ. މެޗުގެ ފުރަަތަމަ ލަނޑު ސުއަރޭޒް ކާމިޔާބު ކުރީ 20 ވަނަ މިނެޓްގަ އެވެ. ދެ ވަނަ ހާފު ފެށިގެން ފަސް ވަނަ މިނެޓްގައި ފީޑޯ ސްމޮލޯވް ވަނީ ސެލްޓަ އަށް މެޗުގެ ނަތީޖާ ހަމަހަމަ ކޮށްދީފަ އެވެ.\nއޭގެ ފަހުން ސުއަރޭޒް އަނެއްކާވެސް ވަނީ ބާސާ އަށް ލިޑް ނަގައިދީފަ އެވެ. މެޗުގެ ފުރިހަމަ ވަގުތު ނިމެން ދެ މިނެޓަށް ވެފައި ވަކިކޮށް އެސްޕަސް ވަނީ ސެލްޓައަށް ނަތީޖާ ހަމަހަމަ ކޮށްދީފަ އެވެ.\nމިއީ ކޮރޯނާ ވައިރަސް އަށް ފަހު އަލުން ކުޅެން ފެށިފަހުން ބާސާ އެއް ވަރުވި ދެ ވަނަ މެޗެވެ. އަދި އޭގެ ފަހުން ކުޅުނު މެޗުތަކުގެ ތެރެއިން ބާސާ ކޮޅަށް ލަނޑު ޖެހި ހަމައެކަނި ޓީމަކީ ސެލްޓަ އެވެ. ބާސާ އަތުން ޕޮއިންޓެއް ހޯދި ސެލްޓަ އޮތީ ރަނގަޅު ފޯމެއްގަ އެވެ. ނޮވެމްބަރު މަހު އެ ޓީމުގެ ކޯޗް ކަމާ ހަވާލުވި އޮސްކާ ގާސިއާގެ ކޮންޓްރެކްޓް ވަނީ ދެ އަހަރަށް އިތުރު ކޮށްފަ އެވެ.\nބާސެލޯނާ ޔޫތު ސިސްޓަމްގައި އެސިސްޓެންޓް ކޯޗެއްގެ ގޮތުގައި މަަސައްކަތް ކުރި ގާސިއާ ސެލްޓަ އާ ހަވާލުވިއރު އެ ޓީމު އޮތީ ރެލިގޭޝަންގަ އެވެ. އޭރު ކޯޗަކަށް ހުރި ފްރާން އެސްކްރީބާ އާއެކު ނަތީޖާތައް ރަނގަޅު ނުވުމުން އޭނާ މަގާމުން ވަކި ކުރުމަށް ފަހު ސެލްޓައިން ގާސިއާ އާއެކު އެއްބަސް ވުން ހެދީ ޖޫންގެ ނިޔަލަށެވެ. ގާސިއާ ހަވާލުވެ ޓީމުގެ ނަތީޖާތައް ރަނގަޅު ކުރުމުން އޭނާ އާއެކު ދެ އަހަރުގެ އެއްބަސްވުމެއް އެ ޓީމުން ހެދީ ހުކުރު ދުވަހު އެވެ.\nބާސެލޯނާ ސެލްޓަ ވީގޯ


Parineeti ge kuriah oe film ah thahyaaru vumah England ah\nޕަރިނިތީގެ ކުރިއަށް އޮތް ފިލްމަށް ތައްޔާރުވުމަށް އިންގްލޭންޑަށް\nމިދިޔަ މާރޗުމަހު ރިލީޒް ކުރި ކޭސަރީ ގެ ބޮޑު ކާމިޔާބާއިއެކު ޕަރިނިތީއަށް ކުރިއަށް އޮތީ ބުރަ ދުވަސް ކޮޅެކެވެ.\nއޭނާގެ ކުރިއަށް ހުރި ފިލްމުތަކަށް ބަލާއިރު އެންމެ އިންތިޒާރު ކުރެވޭ ފިލްމަކީ ހޮލީވުޑްގެ "ދަ ގާރލް އޮން ދަ ޓްރެއިން" ގެ ބޮލީވުޑް ރީމޭކަށެވެ. މި ފިލްމުގައި ޕަރިނިތީގެ އަދާކުރާ ރޯލަކީ އޭނާގެ ފިލްމީ ކެރިއަރުގައިވެސް މިހާތަނަށް ލިބުނު ތަފާތު ރޯލުގެ ކަމަށް ވަނީ ބުނެފަ އެވެ.\nދަ ގާރލް އޮން ދަ ޓްރެއިން ގެ ޕޯސްޓަރެއް--\nމި ފިލްމަކީ ވެސް ތަފާތު ފިލްމެއް ގޮތުގައި ފާހަގަކުރަމުން ޕަރިނިތީ ވަނީ މިހާރުއްސުރެ ފިލްމަށް ތައްޔާރުވަމުން ދާ ކަމަށާއި ސޫޓިން ފެށުމަށް ކެތްމަދުވެފައި ހުރިކަމަށް ބުނެފައެވެ. އެގޮތުން ފިލްމަށް ތައްޔަރުވުމަށް އަންނަ ޖުލައި މަހު އޭނާ އިންގްލޭންޑަށް ފުރާނެއެވެ. އެގޮތުން ސޫޓިންނަށް2މަސްދުވަހު އިންގްލެންޑުގައި މަޑުކުރުމަށް ވަނީ ހަމަޖެހިފަ އެވެ.\nމި ފިލްމަށް ދޭނެ ނަމެއް މިހާތަނަށް ނިންމާފައި ނުވާއިރު، ހޮލީވުޑްގެ ދަ ގާރލް އޮން ދަ ޓްރެއިން މި ފިލްމަކީ 2015 ވަނަ އަހަރު ޕައުލާ ހަވިންކްސް ނެރުނު ވާހަކައެއްގެ މައްޗަށް 2016 ވަނަ އަހަރު ނެރެފައިވާ ފިލްމެކެވެ. މިއީ ކުޑަ ބަޖެޓަކުން އުފެއްދި ކާމިޔާބު ފިލްމެކެވެ.


އުކުޅަހު ކޮންވެންޝަން ސެންޓަރ ކެފެޓީރިއާ ކުއްޔަށް ދޫކުރުމާއި ގުޅޭ\nއުކުޅަހު ކޮންވެންޝަން ސެންޓަރގައި ޤާއިމްކޮށްފައިވާ ކެފެޓީރިއާ އައުޓްޑޯ 1700 އަކަފޫޓް ބިމާއި ކެފޭގެ ގޮނޑިމޭޒާއިއެކު5އަހަރު ދުވަހުގެ މުއްދަތަށް ކުއްޔަށް ހިފުމަށް ބިޑް ހުށައެޅުމުގެ ފުރުސަތު ހުޅުވާލަމެވެ.\nވީމާ، މިކެފޭ ކުއްޔަށް ހިފާ ހިންގަން ޝައިގުވެރިވާ ފަރާތްތަކުން 2019 އޮކްޓޯބަރ 10 ވާ ބުރާސްފަތި ދުވަހުގެ 11:30އަށް މި އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 2019 އޮކްޓޯބަރ 21 ވާ ހޯމަ ދުވަހުގެ 11:30އަށް މިއިދާރާއަށް ވަޑައިގެން ބިޑް ހުށައެޅުއްވުން އެދެމެވެ.\nމަތީގައި ދަންނަވާފައިވާ ގަޑީގައި މައުލޫމާތު ސާފުކުރަން ވަޑައި ނުގަންނަވާ ފަރާތްތަކާއި ގަޑިޖެހުމުގެ ފަހުން ބިޑް ހުށައަޅަން ޙާޒިރުވާ ފަރާތްތަކުގެ ބިޑް ބަލައިނުގަނެވޭނެއެވެ. މަޢުލޫމާތު ސާފުކުރަން ވަޑައިގަންނަވާއިރު އައިޑީކާޑު އޮންނަންވާނެއެވެ. އިތުރު މަޢުލޫމާތު ސާފުކުރެއްވުމަށް މިކައުންސިލްގެ ނަންބަރ 6660536 އަށް ގުޅުއްވުން އެދެމެވެ.\nވީމާ، މިކަން އާންމުކޮށް އަންގާ އިޢުލާނު ކުރަމެވެ.\nސުންގަޑި: 10 އޮކްޓޫބަރު 2019 1130


Miadhu Baeh Miskihthakugai Jamaa'aiy Hadhaigen Namaadhu Kuri! - Vaguthu\nމިއަދު ބައެއް މިސްކިތުގައި ޖަމާއަތް ހަދައިގެން ނަމާދު ކުރި!\n3 މަސް ކުރިން ( މާޗް 20, 2020 )\nޒިޔާރަތް މިސްކިތަކީ މާލޭގެ ޒަމާންވީ މިސްކިތްތަކުގެ ތެރެއިން މިސްކިތެއް - ވަގުތު އިމޭޖްސް: އަމީން ފަހުމީ\nރާއްޖެއިންވެސް މިހާރު ފެނިފައިވާ ކޮވިޑް-19 އާ ގުޅިގެން މާލެ ސަރަހައްދުގެ މިސްކިތްތަކުގައި ޖަމާއަތް ހަދައިގެން ނަމާދު ނުކުރަން އިސްލާމިކް މިނިސްޓްރީން އަންގާފައި ވަނިކޮށް ބައެއް މިސްކިތުގައި ޖަމާއަތް ހަދައިގެން ނަމާދުކޮށްފިއެވެ.\nކޮވިޑް-19 ފެތުރެމުންދާތީ މާލެ، ވިލިމާލެ، ހުޅުމާލެ އަދި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ނުކުރަން ސަރުކާރުން ވަނީ ނިންމާފައެވެ.\nއެހެން ނަމަވެސް މިއަދު މާލޭގެ ހަތަރު މިސްކަތެއް ފުރިފައި އޮތް ކަމަށް އައިޖީއެމްއެޗްގެ ޑޮކްޓަރު އަހުމަދު ފައިސަލް މި ވަނީ ވިދާޅުވެފައެވެ.\nފައިސަލް މިހެން ވިދާޅުވީ، މިއަދު މެންދުރު ކުރެއްވި ޓްވީޓެއްގައެވެ.\n1 ޖެހިއިރު މަޖީދީމަގުގައިހުރި3މިސްކިތާ ޢީދު މިސްކިތް ފުރިފައިއޮތީ. ބޭރުގައިވެސް ކުނާއަޅައިގެން ތިބި. ކުރީ ކޮން ނަމާދެއް ކަމެއް ނޭނގޭ@HPA_MV @PoliceMv\n— Ahmed Faisal (@Faisalnaifaru) March 20, 2020\n"1 ޖެހިއިރު މަޖީދީމަގުގައިހުރި3މިސްކިތާ ޢީދު މިސްކިތް ފުރިފައިއޮތީ. ބޭރުގައިވެސް ކުނާއަޅައިގެން ތިބި. ކުރީ ކޮން ނަމާދެއް ކަމެއް ނޭނގޭ". ފައިސަލްގެ ޓްވީޓުގައި ވެއެވެ.\nފަރުޟު ނަމާދުތައް ޖަމާއަތުގައި ކުރުން ހުއްޓާލާފައި ވަނީ 18 ވަނަ ދުވަހުގެ މެންދުރު ނަމާދުން ފެށިގެން މިމަހުގެ 28 ވަނަ ދުވަހު އަސްރު ނަމާދާ ހަމައަށެވެ. ޖަމާއަތުގައި ނަމާދު ނުކުރި ނަމަވެސް މިސްކިތްތައް ހުންނާނީ ހުޅުވާފައެވެ.\nއެހެންވެ މިއަދު މާލެ އާއި ވިލިމާލެ އާއި ހުޅުމާލެއާ ރިސޯޓުތަކުގައި ހުކުރު ނަމާދު ނުކުރާ ގޮތަށް އިސްލާމިކް މިނިސްޓްރީން އޮތީ ނިންމާފައެވެ.\nއިސްލާމިކް މިނިސްޓަރު ވަނީ ޖަމާއަތުގައި ނަމާދު ކުރުން މެދުކަނޑާލި ނަމަވެސް ފަރުޟު ނަމާދުތަކަށް ރައްކާތެރިވުމަށާއި، ދުއާކޮށް، އިސްތިގުފާރު ކުރުމަށް އިލްތިމާސް ކުރައްވާފައެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވެފައި ވަނީ 13 މީހެކެވެ.\nކޮވިޑް-19: ބްރެޒިލް އިން އިތުރު 1312 މީހަކު މަރުވެއްޖެ\nކޮވިޑް-19: ރާއްޖެއިން ބަލި ފެނުނުތާ 122 ދުވަސް، މިހާރު ފަރުވާދެނީ 326 މީހަކަށް\nމާޗް 20, 2020 16:13\nވަރަށް، ވަރަށް، ވަރަށް ދެރަ ޖަމާއަތުގަ ނަމާދު ކުރުން މެދުކަޑާލަންޖެހުނީމަ.... ސައުދީ އަރަބިއްޔާގަ ކޮރޯނާވައިރަސް ހުއްޓުވަން އަޅާ ރައްކާތެރިކަމުގެ ފިޔަވަޅެއްގެ ގޮތުން ސައުދީ އަރަބިއާގެ މާތްވެގެންވާ ދެ ހަރަމްފުޅުގެ ހަރިންމަ ތެރޭގައި ނަމާދު ކުރުން ވަގުތީ ގޮތުން މިއަދުން ފެށިގެން މަނާކޮށްފި... ވަރަށް ދެރަ. އިރާދުއްކުރެއްވިއްޔާ ވަރަށް އަވަހަށް މި ކަންތަކުން ސަލާމަތްވާނެ....\nމާޗް 20, 2020 18:40\nއިރާދައިގަ ހުރީމައެއްނު އެންމެ މާތް ހަރަންފުޅަށް ވެސް ވައިރަސް ވަންނާނީ؟ ބޯކޮބާ؟\nމާޗް 20, 2020 22:14\nކޮންމެ ކަމަކީވެސް އިރާދަ ތިޔަ ގޮތައް ގަބޫލުކުރެވިފައިއޮތުން ރަގަޅު\nމާޗް 20, 2020 16:19\nވަގުތުން ބަލަން ދިޔައީތަ؟ ޔަގީންވޭތަ؟\nމާޗް 20, 2020 16:42\nބަންގަލަ ދެސް ކުދިން ދިޔައި\nމާޗް 20, 2020 17:12\nކޮން މިސްކިއްތަކެއްގަތޯ ޖަމާއަތްހަދައިގެން ނަމާދުކުރަނީ ބަލަންވެގެން ދެކޮޅައްދުވުނީދޯ ސާބަސް ދެން މަރުވީމަވެސް ކަށުނަމާދު ކުރާނީވެސް އެމީހަކާ އެމީހެއްދޯ\nމާޗް 20, 2020 17:13\nމިސްކިއްތަށް ހުރީ ތަޅުލާފައި . ﷲ އަށް ދެންނެވުން ހުއްޓުވާފައި ކޮންކަމެއްކުރަންތަ. ނުވިތާކަށް ފެންވެސް ކަނޑާލައިފައި. މިމީހުން ފުރަތަމަވެސް ބެހެނީ މިސްކިތާ.މީ ބޮޑުވަރު\nމާޗް 20, 2020 17:16\nކޮން މިސްކިއްތަކެއްގަތޯ ޖަމާއަތްހަދައިގެން ނަމާދުކުރަނީ ބަލަންވެގެން ދެކޮޅައްދުވުނީދޯ ސާބަސް ނަމާދު ނުކުރާމީހަކައް ނޭންގޭނެ ކުރީކޮން ނަމާދެއްކަން ދެން ޖަމާޢަތް ނަހަދާ މަރުވީމަވެސް ކަށުނަމާދު ކުރާނީވެސް އެމީހަކާ އެމީހެއްދޯ\nމާޗް 20, 2020 17:22\nސައިހޮޓާތަށް ބަންދު ނުކޮށް މިސްކިތް ބަންދު ކުރީމައި ހެދި ގޮތެއް ކަމަށް ވެދާނެ\nމާޗް 20, 2020 17:29\nއުފާ ކުރަންޖެހޭ ކަަމަކީ، މިކަމުން ދިވެހިން އިސްލާާމްދިީނާ މިސްކިތްތައް ދެކެ ވާ ލޯބި ދައްކުވައިދޭ ކަމެވެ. އެހެނަސް ވިސްނާލަންޖެހޭ ކަމަކީ މިކަމުގެ ސަބަބުން އެތައް ބައެއްގެ ފުރާނަ ނުރައްކަލަށް ވެއްޓޭ ކަމެވެ. އީމާންކަމުގެ ވަރުގަދަ ކަމުން ދީނީ ޢިލްމުވެރިންނާއި ކަމާ ބެހޭ މުއައްސަސާތަކުގެ ބަސް ބޮލާލާއި ޖެހުމުގެ ނަތީޖާ ހިތިވެދާނެ ކަމަށް ވިސްނާލާށެވެ. މާތްﷲ ، އަޅަމެން އެންމެން މި ވަބާއިން ސަލާމަތްކޮށްދެއްވާންދޭވެ!\nމާޗް 20, 2020 17:31\nމި ދެން ބޮޑުވަރު، މި ޖެއްސުމަކަށް އުޅޭ ބައެއްތަ، ޔަގީނޭ ތީގެން ގިނަމީހުންނަކީ ކޮންމެ ދުވަހަކު ޖަމާއަތައް ދާ މީހުން ނޫންކަން. ފުރާނަ އަށް ގެއްލުން ލިބިދާނެ ކަންތަކުން ދުރުވާށެ ބުނީމަ ޖެއްސުމަށް މި އުޅެނީ، އަޅެ ފާފަ ވެރި ވަނީތަ މީހަކު ބުނާގޮތް ހެދިއްޔާ،\nމާޗް 20, 2020 17:33\nމާތް ﷲ ވަނީ ވެރިނަށް ކިޔަމަން ވުމަށް އަމުރުކޮށްފަ. ވީއިރު، މި ނިންމުމާ ދެކޮޅަށް ކަންތައް ކުރުމަކީ ކުށެއް. މިފަދަ ދަނޑިވަޅުގައި ޖަމާއަތް ނުހެދުމީ އިސްލާމްދީނުގެ މަސްދަރެއްކަމުގައިވާ "ސަދް އަލް ޒަރާޢި" ގެ ދަށުން ނިންމާފައިވާ ކަމެއް. ވީއިރު، ޤާނޫނާ ޙިލާފަށް އެހެންމީހަކް ބެލުމެއްނެތި މިހެން ކަންކުރީތީ ދެރަ. ތިބާގެ ސަބަބުން ކައިރީގައި ހުރި މުސަކުޅިމީހާއަށް ކޮރޯނާ ވައިރަސް ޖެހި މަރުވިކަން އިނގޭ ދިވަހޫ ތިބާއަށަ އިޙުސާސް ކޮށްލެވޭނެ ގޮތާމެދު ވިސްނާލަދެއްވާ! މާތް ﷲ ދިވެރި ރާއްޖެ ސަލާމް ކުރަށްވާށި. آمين.\nމާޗް 20, 2020 17:36\nކެފޭ، ރެސްޓޯރަންޓް ތަކުގަ މީހުން ފުރިފަ... މަގުމަތީގަ ފިނި ބުރުޖަހަން، ދުއްވާލަން އެތައް ބަޔަކު.... ކޮފީބޯން އެތައް ބަޔަކު... ކީއްވެ ކެފޭތައް ބަންދު ކުރުން ހޮނިހިރު ދުވަހަށް ފަސްކުރީ؟ މީހުން ގިނަވާ ކެފޭތަކާ ރެސްޓޯރަންޓްތައް ވެސް މިހާރުން މިހާރަށް ބަންދު ކުރަން ޖެހޭ؟\nމާޗް 20, 2020 17:54\nސުބްޙާނަﷲ ކީރިތި ރަސޫލާ ސައްލަﷲ ޢަލައިހި ވަސައްލަމަގެ ނަބަވީ އިރުޝާދާ ޙިލާފަށް ކުރާނެ ސައްޙަ ނަމާދެއް އޮންނާނެބާ ؟؟ ބަލިމަޑުކަމުގެ ދުވަސްވަރު ގޭގައި ނަމާދުކުރުމަކީ ސައްޙަ ސުންނަތުންނާއި ސަޙާބީންގެ އިރުޝާދުން ޘާބިތުވާކަމެއްގަ އެނގި ހުރެމެ ކީއްވެތޯ މިހެން އުޅެންވީ ؟ ނަމާދު ކުރަންވީ ގޮތް އެންގެވި ފަރާތުގެ އެންގެވުމާ ޙިލާފުވުމަކީ ދީނަށް އުޅުމެއްނޫން! ﷲ އަޅަމެން މިކަމުން ސަލާމަތް ކުރައްވަވާ އަޅަމެންނަށް ތެދުމަގު ދައްކަވާށި!\nމާޗް 20, 2020 17:57\nމީ ވަރަށް ދެރަ ކަމެއް. ޤާނޫނާ ޚިލާފް ވުމަކީ ވެސް މައްސަލައެއް. އެކަމް އެއަށްވުރެ ދެރަ ޑޮކްޓަރ އަށް ހަމައެކަނި މިސްކިތް ފެނުނީމަ. ހޮޓާ ތަކުގަ ހެޔޮ މީހުން ތޮއްޖެހިފަ އޮތަސް. ހޮޓާ ތައް ބަންދުވަނީވެސް މިސްކިތް ކޮށްފަ. ޖެހެންވެއްޖާ ފަސޭހައިން ޖެހޭނި އެފަދަ ތަންތަނުން ކަންނޭނގެ. އެފަދަ ތަންތަނުގަ ވިއްޔާ ސިނގިރޭޓްވެސް ބޮނި. މިސްކިތްތައް މާ ސާފްތާހިރުވާނެ. މާތްﷲ ކޮރޯނާ ވައިރަހުން ރާއްޖެޔާއި ދުނިޔެ ސަލާމަތް ކުރައްވާށި.🤲\nމާޗް 20, 2020 18:05\nދިވެހިންގެ ތެރޭގައި މިހާރަކަށް އައިސް ގިނައީ ދެއްކުންތެރި ، އުރަތްޕެއް ނެތް ، ފޮނި މީހުނެވެ.\nމާޗް 20, 2020 19:59\nމާޗް 20, 2020 18:23\nމިފަދަ ބޮޑުކަމެއްގައި ރައްކާތެރި ކަމެއްގެގޮތުން އެޅިފިޔަވަޅުތައް ގޯހެއް ނޫނެވެ. ނަމަވެސް މިސްކިތްތައް ބަންދު ކުރުމަކީ ހެދި ގޯހެކެވެ. މިހާރު ގިނަ މީހުން ދިރިއުޅެނީ "ގޭގެ އަކު" ނޫނެވެ. " ކޮތަރު ކޮށި ކޮށީ" ގައެވެ. ގިނައީ ނަމާދެއް ކޮށްލަން ހުރެވޭނެ ތަންކޮޅެއްވެސް ނުހުންނަ ކޮށިކޮއްޓެވެ. ހެންވޭރުގައި ދިރިއުޅޭ މީހާ އާއްމުދަނީ ހޯދަން މަސައްކަތް ކުރަނީ މާފަންނުގައި ކަމަށްވާނަމަ ، ކޮންމެ ފަހަރަކު ނަމާދަށް ގެއަށް އާދެވޭނެގޮތެއް ނެތެވެ. މިސްކިތް ބަންދުނުކޮށް ހުރިނަމަ ، މިސްކިތުގައި އެކަހެރިވެ ހުރެ ނަމާދު ކޮށްލެވުނީހެވެ. މާލެ ، ހުޅުމާލެ އަދި ވިލިމާލެގައި ދިވެހިން ފިއަވާ އަދިވެސް ވަރަށް ގިނަ މުސްލިމުން އެބައުޅެއެވެ. މިފަދަ ކަންކަމަށް ވިސްނާނުލާ މިސްކިތްތައް ބަންދުކުރުމުން ވަރަށް ހިތާމަ ކުރަމެވެ.\nމާޗް 20, 2020 18:39\nމިދުވަސް ކޮޅު ޖަމާތް ހަދާގެން ނޫޅޭށޭ ބުނީމާ ދުވާ ހަކު މިސްކިތަށް ނާރާމީ ހުން ވެސް ދަނީ.. ކޮބާ ބޭނުމަކީ ބުނާގޮތަށް ނެ ހެދުމުގެ.. އެންމެންގެ ސަލާމަތަށް ސަރުކާރުން އަޅާ ފިޔަވަޅު ތަކަށް ބޯލަަބަންވެޖެއެއްނުން.\nމާޗް 20, 2020 18:43\nޑރ ގެ ދެލޮލަށް ރިނދޫ އެޅިތޯ ތިހުރީ...\nކެފޭ ރެސްޓޯރެންޓްތަކާއި ސައިހޮޓާތަކަށް ގިއްގެޅނދެން މީހުން ޖަމާވެ ތޮށްޖެހިފަ ތިބޭތަން ކީއްވެތޯ ޑރ. އަށް ނުފެންނަނީ... މިކަމާ ޑރ. ޢަށް ޓުވީޓެއްކޮލަން ނުކެރުނީ ކީއްވެބާ!\nމިސްކިތަކަށް ޖަމާވީމަ އެކަނިތަ ކޮރޯނާ ވައިރސް ޖެހެނީ..\nމިބުނަނީކީ މިސްކިތަށް ޖަމާވުން ރަނގަޅެކޭ ނޫން.\nމިބުނަނީ މިސްކިތަށް ޖަމާވާތީ ކަންބޮޑުވެގެން ދެކަމުން އެއްފަހަރާ ހާޖަތަށްދެވޭފަދައިން ކީއްވެހޭ ކެފޭ ރެސްޓޯރެންޓްތަކާއި ސައިހޮޓާތަކަށް ޖަމާވީމަ ކަންބޮޑުނުވަނީ...\nއަނެއްކާ މިސްކިތަށް ބަޔަކު އަރާތީ ރުޅިއަންނީ ތޯ؟ ނޫނީ މެޑަލްއެއް ޖަހަންތޯ ތިޔަ އުޅުއްވަނީ!\nމާޗް 20, 2020 19:04\nމި ޤައުމުގަ ފަހުގެ ތާރީޚުގައި މިހާތަނަށް ހުކުރުއެޅި ފުރަތަމަ ދުވަސް ކަމަށް އިސްރަށްވެހިން ބުނެ އުޅޭ މިކާމާ މި ޤައުމުގަ ވެރިކަންކުރާ ލާދީނީ ޕާޓީގެ އިސް ވެރިންނާ މެމްބަރުންނާ މިޤައުމުގަ ލާދީނީ ހަރަކާތް ފަތުރަން މަސައްކަތްކުރާ ލާދީނީ މީހުން ވަރަށް އުފާވާނެ އެމީހުންދެކޭ ގޮތުގަ މީ އެމީހުނަށްލިބުނު ކާމިޔާބެއް އިސްލާމް ދީނާ މުސްލިމުންނަށް ޖެއްސުންކޮށް އެމީހުންގެ އަޅުކަން ކުރުމަށް ހުރަސްއެޅޭފަދަ ކޮންމެ ޢަމަލެއް ކުރުމަކަށް މި ސަރުކާރުން ފަހެއް ނުޖެހޭނެ ކޮރޯނާ ވައިރަސް ޖެހިގެން އުޅެނީ ބިދޭސީންނަށޯ އިތުރު މީހަކަށް ނުޖެހެޔޯ އެކަމަކު މިސްކިއްތައް ބަންދުކޮށް ބަނޣީގެ އަޑުކަނޑުވާލައި ޖަމާޢަތުގައި ނަމާދުކުރުން ހުއްޓާލައި ހަފުތާގެ އެންމެމާތް ނަމާދު ހުކުރުއެޅީ މީ ހިތާމަވެރިކަމެއް ނަމާދަކީ ބަލިހާލުގަ ވާމީހާވެސް އަދާކުރަންޖެހޭ އަޅުކަމެއް މިސްކިތްތައް ބަންދުކުރުން ވާންޖެހެނީ އެންމެ ފަހުގެ ކަމަކަށް މުސްލިމުންގެ ހަތިޔާރަކީ ނަމާދާ ދުއާ ބަލާ މުސީބާތުން ސަލާމްތަވުމަށް ކުރެވޭނެކަމަކީ ނަމާދާ ދުއާކުރުން ގިނަ ބަޔަކު އެއްތަނަކަށްއެއްވެ ނަމާދުކޮށް ދުއާކުރުމަކީ ބަލާއާ މުސީބާތްތަކުން ސަލާމަތްވުމަށް މުސްލިމުންނަށްކުރެވޭނެ އެންމެ ބޮޑުކަމަކީ ނަމަވެސް މި ޤައުމުގަ އެންމެން ޖަމާވެފަވާ މާލޭގަ މިއަދު ހުކުރު ނުކުރުމާއި މިސްކިއްތަށް ބަންދުކޮށް ފެން ކަނޑާލައި ނަމާދުކުރުމަށް ހުރަސް އެޅުމަކީ ހިތާމަހުރިކަމެއް އަދި އެއީ ލާދީނީ ޢަމަލެއް ސަރުކާރުން ބުނާ ގޮތުގަ މިހާތަމަށް ކޮރޯނާއަށް ފައްސިވެފައިވަނީ 13 މީހުން އެމީހުންނަކީ ބިދޭސީން އެހެންކަމަށްވާނަމަ ޖަމާޢަތުގަ ނަމާދުކުރުން ހުއްޓާލައި މުސްލިމުންގެ ޖަމާޢަތްތައް ހުއްޓުވާލަންޖެހޭތޯ؟ ﷲ އަށް އަޅުތަކުން އަދާކުރަންޖެހޭ އަޅުކަން އަދާކުރުމަކުން އެކަލާނގެ އަޅުތަކުންނަކަށް ބަލާޔާ މުސީބާތެއް ނުޖައްސަވާނެ މުސްލިމުން ކަމަކަށް ދަތިވެއްޖެނަމަ ނުވަތަ ފެނަށް ދަތިވެއްޖެނަމަވެސް ކުތރަންޖެހޭ ކަމަކީ ﷲ އަށް ނަމާދުކޮށް ދުއާކުރުން އެކަންކަން ކުރަންޖެހޭނީ ޖަމާޢަތް ހަދައިގެން\nމާޗް 20, 2020 21:56\nއުޅެ އުޅެ އެތަނުން ވީކަމެއް ނެތީމަ ދެން ކަންތައް ކުރެވޭނީ ޔޫރަޕް ބުނާ ގޮތަކަށްނު؟\nމާޗް 20, 2020 19:29\nމިއަދު އަޅުގަނޑު ކޮންމެހެން އޮފީހަށް އަންނަންޖެހިގެން ގޭގައި ހުރެފައި މެންދުރު އޮފީހަށް އައިން. އަދި ހަވީރު އެނބުރި މަސައްކަތް ނިންމާފައި އޮފީހުން ގެއަށް ދިޔައިން. އަޅުގަނޑަށް ފެނުނީ މަގުތައް މަތީގައި އެއްވެސް ޟަރޫރީ ބޭނުމެއްނެތި ދެކޮޅަށް ހިނގާ މީހުން. އަދި ބައެއް މީހުން ގުރޫޕްހަދާފައި ކާބޯތަކެތި ގަނެގެން މަޖާކޮށްލަން ރަސްފަންނާއި ދިމާލަށް ދާތަން ފެނުނު. ގިނައިން ފެނުނީ ބާރުބާރަށް ސައިކަލުތަކުގައި ދުއްވާ "ޒުވާން" ކުދިން، އަދި އެއަށްވުރެ ގިނައިން ފެނުނީ ބިދޭސީން. މިކަން ހުއްޓުވަންޖެހޭ. ފުލުހުން ކޮންއިރަކުންތޯ މަގުތައްމައްޗަށް ނުކުމެ ސްޓިކާ ޖެހުން ހުއްޓާލާފައި މިވަގުތު މިހެން އެނބުރޭ މީހުންތައް ގެއަށް ވައްދާނީ.\nމާޗް 20, 2020 19:48\nހުކުރު ދުވަހު މެންދުރު 1 ޖަހާއިރު ކުރަނީ ކޮން ނަމާދެއްކަން ޑޮކްޓަރަކަށް ނޭނގުނީތީ ހިތާމަ ކުރަން. މިފެންވަރުގެ މީހަކަށް ކޮންފަރުވާއެއް ދެވޭނީ؟\nމާޗް 20, 2020 20:11\nއަންތަރީސް، މީ ކޮންކަހަލަ ޑރ. އެއް..\nހޮސްޕިޓާތަކުގައި ޑޮކްޓަރުން ގުދާރުބިނދެންދެން ރައްޔިތުންނަށް ޚިދުމަތްކުރާއިރު މިކަލޭގެ މުޅިމާލެ ކުޑަކުރަނީ، ދެކޮޅަށް ދެކޮޅަށް ދުއްވާލަ ދުއްވާލާ...\nރައްޔިތުން ކާރީގަ ބޭރަށް ނުދާށޭ ކިޔާފަ މިކަލޭގެ މުޅިމާލޭގެ ހުރިހާ މިސްކިތްތައް ފަހަތުން މިދުވަނީ..\nމީބާ މިކަލޭގެޔާ ހަވާލުކޮށްފައިވާ ވަޒީފާއަކީ..!!؟؟\nމާޗް 20, 2020 20:53\nސައޫދީގަ މިސްކިތްތަށް ބަންދުކުރީ އެގައު މުގެ އާން މުރައްޔަތުންނަށް ކޮރޯނާވައިރަސް ޖެހިގެން އެކަ މަކު މި ކުޑަ ކުޑަ ރާއްޖެއަކު ﷲ ގެ ބަރަކާތުން ވައިރަސް ޖެހިފަވާ އެއްވެސް ދިވެއްސެއް މި މުޖުތަ މައަކު ނެތް އެކަ މަކު ސަރުކާރުން އެއަރޕޯޓު ބަންދުނުކޮށް މިސްކިތްތަށް ބަންދު ކުރު މުން ސުވާލު އުފެދޭ .\nމާޗް 20, 2020 21:50\nބަލަގަ ގިނަމީހުންނަކީ މަލޭގަ އަމިއްލަ ގެދޮރުގަ އުޅޭ ބައެއްނޫން ހުޅުމާލޭގަ އުޅޭ މީހާ ވަޒީފާ މަލޭގަ އަދާކުރާއިރު ހުޅުމާލެއަށް ކޮންމެ ނަމާދު ވަގުތަކު ދާނީ ކިހިނެތް ނަމާދަށް ލިބެނީ 15 މިނުޓް . ވިސްނާލަބަލަ ނަމާދަށް ހުރެ ކެއްސާ ކިބިހިއަޅާ ނަހަދާނަމަ އެހެން މިހަކަށް ވައިރަސް ޖެހިދާނެބާ؟ ނަމާދު ނިމުމާއެކު މިސްކިތުންއަވަހަސް ފޭބުން ބުއްދިވެރި .ބަލިޖެހިފައި ހުރި މީހަކަ ބަލި ނުޖެހޭ މީހަކު އެކަކުއަނެކަކަށް ކުރިމަތިލައިގެން ވަހަކދައްވަން3ފޫޓަށް ވުރެ ކައިރީގަ ހުރެއްޖެ ނަމަ ބަލޖެހުންގާތް ވޭ. މިބަލި އަޅުގަނޑުމެނަށް ނައިސް އޮތި މިހާތަނަށް ދިވެހިން ނަމާދުގަ ކުރަުމުން އައި ދުއާތަކުގެ ސަބަބުންނޫންބާ؟ މިހާރު އެދުއާތައް ހުއްޓުވާލީ ޖަމާއަތުގެ ދުއާއަކީ އެޖަމައަތުގައިބައިވެރިވާ އެތައް މުއުމިނުންގެ ހިތުގެ އެދުންނޫންބާ؟ ދުނިޔޭގެ ގައުމުތަކުގެ ޖަމައަތަސް އެތައްހާސް ބަޔަކު އަރައިރު ރާއްޖެގެ ޖަމާއަތަށް 100 މީހުންވެސް ހަމައެއް ނުވޭ\n.މިގައުމަށް ވައިރަސްއައުން ހިމެނުނީ ރަސޫލާގެ ހަދީސްއާއި ބަޔަކު ދެކޮޅުހަދާ އެކަމަށް ހަޖޫކިޔަންފެށުމުިން ކަމަށް ވެސް ވެދާނެ. ރާއްޖެއިން ބޭރުންއަންނަ މީހާ ބަލިޖެހިފަ ވާކަން އެކަކަށްވެސް ނޭގެ އެކަމަކު އޭނަ މިބަހައްޓަނީ އެހެން މީހުންވެސް ދިރިއުޅޭ ގެއެއްގަ ،ބޭނުންވަނީ ކޮންކަމެއްބާ؟ބަލިޖެހުމުންދުރު ކުރުންބާ ބަލި އާއްމުކުރުންބާ؟ މި ބައްޔަކީ ބަލިޖެހިފައިވާކަން އެމީހާއަށް ނޭގުނަސް ބަލިޖެހިފަ ހުރެ އެމީހާ ގައިން އަނެއްމީހާ ގަޔަށް ފެތުރޭ ވައިރަހެއްގެ ސަބަބުންޖެހޭ ބައްޔެއް .ވީމާ ބޭރުންއަންނަމީހުން އެހެން މިހުންދިރިއުޅޭގެއެއްގަ ކަރަންޓީނު ކުރުމުގެ ހަގީގަތަކީ ކޮބައިބާ؟ކޮންމެ އަކަސް ސަރުކަރުން ފިޔަވަޅު އަޅުއްވަނީ ރަނގަޅަށް ކަމަށް ހީކުރަން.\nމާޗް 20, 2020 23:13\nޑރ. ޑިގް ޖަހަން ވެގެން ކުރި ޓްވީޓެއް!\nމާޗް 21, 2020 09:21\nރީއާނަކަށް ޖަޒީރާމަނިކުގެ ކޮމެންޓް ޖަހާކަށް ނުކެރުނުދޯ؟ އެއީ ހަގީގީ ވާހަކައެއްވީމާ.


"67 rasheh ga thahrahgee aa gulhun huri 77 project eh alah feshigen kuriah dhey": Raees\nހޯރަފުށީ އެއާޕޯޓަށް ބޭނުންވާ ބިންކާފަ--ފޮޓޯ:އެމްޓީސީސީ\nތަރައްގީއާ ގުޅޭ 77 މަޝްރޫއެއް 67 ރަށެއްގައި އަލަށް ފެށިގެން ކުރިއަށް އެބަދޭ: ރައީސް\nމިސަރުކާރުން އައި ފަހުން ރާއްޖޭގެ 67 ރަށެއްގައި ތަރައްގީއާ ގުޅޭ 77 މަޝްރޫއުއެއް އަލަށް ފެށިގެން ކުރިއަށްދާކަމަށް ރައީސުލް ޖުމްހޫރިއްޔާ އިބުރާހިމް މުހައްމަދު ސޯލިހް ވިދާޅުވެއްޖެ އެވެ.\nނޫސްވެރިންނާ ބައްދަލުކޮށް ވާހަކަދައްކަވަމުން ރައީސް އިބުރާހިމް މުހައްމަދު ސޯލިހް މިއަދު ވަނީ އެކި ރަށްރަށުގައި ހިންގަމުން ގެންދާ ތަރައްގީގެ މަޝްރޫއުތަކުގެ ތަފްސީލް ހާމަކުރައްވާފަ އެވެ.\nއެގޮތުން ރައީސް ވިދާޅުވީ6ރަށެއްގައި ބަނދަރު ހެދުމުގެ މަސައްކަތް އަމަލީގޮތުން ފެށިގެން ކުރިއަށްދާއިރު 21 ރަށެއްގެ ބަނދަރު ހެދުމުގެ މަސައްކަތް ނޮވެމްބަރު މަސް ނިމުމުގެ ކުރިން ފަށާނެ ކަމަށެވެ. އަދި މިހާރު ހަތަރު މިސްކިތެއްގެ އަމަލީ މަސައްކަތް ފެށިގެންކުރިއަށްދާ ކަމަށް ރައީސް ފާހަގަކުރެއްވި އެވެ.\n6 ރަށެއްގައި މަގު ހެދުމުގެ މަސައްކަތް ކުރިއަށްދާއިރު އިތުރު ދެ ރަށެއްގެ މަގު ހެދުމުގެ ކޮންޓްރެކްޓް މިހާރު ވާނީ ކުރެވިފައިކަމަށް ރައީސް ސޯލިހް ވިދާޅުވި އެވެ. އަދި ފެނާއި ނަރުދަމާގެ މަސައްކަތް ކުރުމަށް 20 ރަށެއްގައި ކޮންޓްރެކްޓް ހަވާލުކުރެވި، އިތުރު 14 ރަށެއް އެގްރިމެންޓްގައި ސޮއިކުރުމަށް ތައްޔާރުކުރެވިފައިވާކަމަށް އެމަނިކުފާނު ވިދާޅުވި އެވެ. ރައީސް ވިދާޅުވީ ނޮވެމްބަރުމަހު މަދުވެގެން 20 ރަށެއްގައި ފެނާއި ނަރުދަމާ އެޅުމުގެ މަސައްކަތް ފެށޭނެ ކަމަށެވެ.\nއިތުރު ބައެއް މަޝްރޫއުތައް ފާހަގަކުރައްވަމުން ރައީސް ވިދާޅުވީ 12 ސްކޫލެއްގެ ކުލާސްރޫމްތައް އެޅުމުގެ މަސައްކަތް ފެށިގެން ކުރިއަށްދާ ކަމަށާ، އޭގެ އިތުރުން ހަތަރު ރަށެއްގައި ކުލާސް ރޫމް ހެދުމަށް ވަނީ ހަވާލުކުރެވި، ސްކޫލުތަކާ ގުޅުން ހުރި ޖުމްލަ 35 މަޝްރޫއުއެއް ނޮވެމްބަރުމަހު ފެށިގެންދާނެ ކަމަށެވެ.\nރައީސް ސޯލިހް ވިދާޅުވީ ކަރަންޓްގެ މައްސަލަތައް ހައްލުކުރުމަށް އެކި ރަށްރަށަށް 53 ޖަނަރޭޓަރު ފޮނުވިފައިވާނެ ކަމަށެވެ. އެ މަޝްރޫއުތަކަށް ސަތޭކަ ފަންސާސް މިލިއަނަށްވުރެ ބޮޑު ހަރަދެއް ކޮށްފައިވާނެ ކަމަށް އެމަނިކުފާނު ވިދާޅުވި އެވެ. އަދި 16 ރަށެއްގެ އިންޖީނުގެ ހުރިތައް ބަދަލުކުރުމުގެ މަސައްކަތް ކުރިއަށްދާ ކަމަށް ރައީސް ވިދާޅުވި އެވެ.


Fonuvi Sityaa Uhthama Fandiyaaru Havaaluvevadai Nugennevi: JSC\n2 މަސް,5ދުވަސް,9ގަޑި, 33 މިނެޓް, 22 ސިކުންތު ކުރިން 1010މަރިޔަމް އިސްއާދާ\nޖުޑިޝަލް ސާވިސް ކޮމިޝަނަށް ހާޒިރުވާން އަންގާ، އެ ކޮމިޝަނުން އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީއަށް ފޮނުވި ސިޓީއާ އެމަނިކުފާނު ހަވާލުވެޑައިގެންފައި ނުވާ ކަަމަށް އެ ކޮމިޝަނުން ބުނެފިއެވެ.\nޖޭއެސްސީން ނެރުނު ނޫސްބަޔާނެއްގައި ބުނެފައިވަނީ އެ ކޮމިޝަނުން ބަލަމުން ގެންދާ މައްސަލައަކާ ގުޅިގެން އެ ކޮމިޝަނަށް ހާޒިރުވާން އަންގާ ފޮނުވި ސިޓީ ހަވާލުކުރަން އެކޮމިޝަންގެ މުވައްޒަފެއް އުއްތަމަ ފަނޑިޔާރު ދިރިއުޅުއްވާ ގެ ކޮޅަށް ގޮސް އޭނާގެ އައިޑީ ކާޑު ދައްކާ އޭނާއަކީ ޖޭއެސްސީގެ މުވައްޒަފައް ކަން ކަށަވަރު ކޮށްދިން ކަމަށެވެ.\nޖޭއެސްސީން އެހެން ބުނެފައިވަނީ އެ ކޮމިޝަނުގެ ލިޔުމެއް އުއްތަމަ ފަނޑިޔާރާ ހަވާލުކުރުމަށްޓަކައި އެމަނިކުފާނު ދިރިއުޅުއްވާ ގެކޮޅަށް "ގޮތް ނޭނގޭ" މީހަކު ވަންނަން މަސައްކަތް ކުރި ކަމަށް މީޑިއާގައި ރިޕޯޓްކޯށްފައި ވަނިކޮށެވެ.\nޖޭއެސްސީން ބުނީ އުއްތަމަ ފަނޑިޔާރާ ހަވާލު ކުރަން ދިޔައީ، އެ މަނިކުފާނުގެ ސުލޫކީ މައްސަލައަކާ ގުޅިގެން ތަހުގީގު ކޮމިޓީ އަށް ހާޒިރުވެވަޑައިގަތުމަށް އަންގައި ފޮނުވި ނޯޓިސް ކަމަށެވެ. އެހެންނަމަވެސް އެ ނޯޓިސްއާ އެމަނިކުފާނު ހަވާލުވެވަޑައި ނުގަންނަވައި އެނބުރި ގެކޮޅަށް ވެންނެވީ ކަމަށް ޖޭއެސްސީއިން ވަނީ ބުނެފައެވެ.\nއެ ކޮމިޝަނުން ބުނީ އުއްތަމަ ފަނޑިޔާރު އެހެން އަމަލު ކުރެއްވި ނަމަވެސް އެ ކޮމިޝަނުން ބަލަމުންދާ ސުޕްރީމް ކޯޓުގެ އެހެން ފަނޑިޔާރެއްގެ މައްސަލައިގައި ވެސް ތަހުގީގު ކޮމިޓީއަށް ހާޒިރުވުމަށް ނޯޓިސް ދިނުމުން އެއާ ހަވާލުވެ ވަޑައިގެންފައިވާ ކަމަށެވެ.\nއެ ފަނޑިޔާރަކީ އުއްތަމަ ފަނޑިޔާރު ވެސް ދިރިއުޅުއްވާ އިމާރާތުގައި ހުންނަ އެހެން އެޕާޓްމަންޓެއްގައި ދިރިއުޅުއްވަމުން ގެންދަވާ ފަނޑިޔާރެކެވެ. ސުޕްރީމު ކޯޓުގެ އޮފިޝަލަކު މީޑިއާތަކަށް މައުލޫމަތު ދެއްވަމުން ވިދާޅުވީ ލިޔުން ހަވާލު ކުރަން އުޅުނީ ޖޭއެސްސީގެ ފަރާތުން ދިޔަ ބައެއް ނުވަތަ މީހަކު ކަމަށް އެ ކޮމިޝަނުން ބުނި ނަމަވެސް އެކަން ޔަގީން ކުރެވޭނެ ގޮތެއް ނެތް ކަމަށެވެ.\nއަދި ބަންދު ދުވަހެއްގައި އެ ކޮމިޝަނުން އުއްތަމަ ފަނޑިޔާރާ ހަވާލު ކުރަން ޖެހޭނެ ފަދަ ލިޔުމެއް އޮވެދާނެ ކަމަށް ގަބޫލުނުކުރާ ކަމަށް އޮފިޝަލް ވިދާޅުވި އެވެ.\nޖުޑިޝަރީ އިސްލާހު ކުރުމުގެ ނަމުގައި މި ސަރުކާރުން ކުރަމުން އަންނަ މަސައްކަތްތަކުގެ ތެރެއިން، ގިނަ ފަނޑިޔާރުންގެ މައްސަލަތަކެއް މިހާރުވެސް އަންނަނީ ބަލަމުންނެވެ.\nއެގޮތުން ސުޕްރީމް ކޯޓުގެ4ފަނޑިޔާރެއްގެ ޖުމުލަ 51 މައްސަލައެއް ޖޭއެސްސީން އަންނަނީ ބަލަމުންނެވެ.\n44 މިނެޓް ކުރިން 17 0\n10 ގަޑި ކުރިން 200 0\n1 ދުވަސް ކުރިން 138 0\n1 ދުވަސް ކުރިން 1122 0


Gahdhoo Hawwanyage Hunaruthakun Dhivehi Kabalunnah Namoona Dhakkaifi ގައްދޫ ހައްވަންޏަ، ހުނަރުވެރި ރާވެރިއެއް، ކަނބަލުންނަށް ނަމޫނާއެއް – Huvadhoo News Gahdhoo Hawwanyage Hunaruthakun Dhivehi Kabalunnah Namoona Dhakkaifi Huvadhoo News\nގައްދޫ ހައްވަންޏަ، ހުނަރުވެރި ރާވެރިއެއް، ކަނބަލުންނަށް ނަމޫނާއެއް\nގދ.ގައްދޫ ބާސުރީގޭ ހައްވާމަނިކެ (ހައްވަންޏަ) -- ހުވަދޫ ފޮޓޯ: ޖާވިން އިބްރާހިމް\nދިވެހިންނަކީ ކާބަފައިންގެ ޒަމާނުއްސުރެ ދިވެހިންގެ އަމިއްލަވަންތަ މަސައްކަތުން ދިރިއުޅުން ބިނާކުރަމުން އަންނަ ބަޔެކެވެ. އެގޮތުގުން މަސްވެރިކަމާއި، ދަނޑުވެރިކަން، ތިލޭރުކަމާއި ވަޑާންކުރުމުގެ އިތުރުން ރާވެރިކަމަކީވެސް އެވޭލާ ޒަމާނުން ފެށިގެން ދިވެހިން ކައިބޮއި އުޅުމަށް ކުރަމުން އަންނަ މަސައްކަތެކެވެ. މިހުރިހާ މަސައްކަތްތަކަށް ބަލާލާއިރުވެސް މިއީ ފިރިހެނުންނަށް ހާއްސަ މަސައްކަތްތަކެކެވެ.\nއެވޭލާ ޒަމާނުގައި ފިރިހެނުން މަސްބާނައިގެން އައުމުން އަންހެނުން އެމަސް ކައްކާ، ހިއްކާ އޭގެން އެކި ބާވަތްތަކުގެ ކާއެއްޗެހި ތައްޔާރުކޮށް ވިއްކައިގެންވެސް އާމްދަނީ ހޯދައެވެ. ރާވެރިން ބާލާ ރާ ކައްކައިގެން ދިވެހި ހަކުރު ހެދުމާއި މިހެންގޮސް ފިރިހެނުންގެ މަސައްކަތުގެ އެއްކޮޅުގައި ހިފާ ބަޔަކު ކަމުގައި އަންހެނުންވަނީ ވެފައެވެ.\nތިލޭރުކަމާއި ވަޑާންކުރުމަކީވެސް ދިވެހިން އާމްދަނީ ހޯދުމަށް ކުރަމުން އައި މަސައްކަތެކެވެ. ދިވެހިންގެ އަމިއްލަ އުފެއްދުންތަކަކީ ރާއްޖެގެ އިތުރުން ބޭރު ޤައުމުތަކުގައި މިހާރުވެސް ވަރަށް ޑިމާންޑް އޮންނަ އުފެއްދުންތަކެކެވެ. ދިވެހިން އަބަދުވެސް ފާހަނގަވެފައި އޮންނަނީ އުފެއްދުންތެރި ބަޔެއްގެ ގޮތުގައެވެ. ހަމައެގޮތަށް ދިވެހި ހަކުރަކީ ދިވެހިންގެ އުފެއްދުމުގެ ތެރެއިން ފާހަނގަކޮށްލެވޭ މީރު ބާވަތެކެވެ.\nމިފަދަ މަސައްކަތްތަކަކީ ފިރިހެނުންނަށް ހާއްސަ މަސައްކަތަކަށްވީ ނަމަވެސް މިހާރު ފެނިގެންދާ އުފާވެރި މަންޒަރަކީ ދިވެހި އަންހެނުން މިމަފަދަ މަސައްކަތްތަކުގައި ފިރިހެނުން ފަހަތަށް ޖައްސާލާފައި ކުރި ހޯދަމުންދާ މަންޒަރެވެ. އެގޮތުން ރޭނުމުގެ މަސައްކަތާއި ރާވެރިކަމުގެ މަސައްކަތުގައިވެސް ދިވެހި އަންހެނުން އުޅެމުންދާ އުފާވެރި މަންޒަރުވެސް މިހާރު ފެނިގެންދެއެވެ. ދިވެހިންގެ ރާވެރިކަމުގެ މަސައްކަތަކީ އެކަމުގެ ފެށުމާއި ހަމަޔަށް ދެވެން ނެތްހާ ޒަމާންވެއްޖެ ކަމެކެވެ. ވިހިވަނަ ޤަރުނުގެ ކުރީން ދިވެހިން ހަކުރު ބޭނުންވާ ހުރިހާ ކަމަކަށްވެސް ބޭނުންކުރަނީ ދިވެހިން އުފެއްދި ދިވެހި ހަކުރެވެ.\nގދ.ގައްދޫ ބާސުރީގޭ ހައްވާމަނިކެ އެންމެން ދަންނަ ނަމުންނަމަ ހައްވަންޏާ އަކީ ވެސް މިފަދަ ހުނަރުވެރި މީހެކެވެ. ޒުވާން އަންހެން ކުދިންނަށް ނަމޫނާ ކަނބަލެކެވެ. ދިރިއުޅުމުގައި ދިމާވި ހުރަސްތައް ގިރާކޮށް އަމިއްލަ ހުވަފެނުގައި ހަގީގީ ކުލަޖެއްސުމުގައި މިންނެތް މަސައްކަތް ކޮށްފައިވާ ކުޅަދާނަ އަންހެން ކަނބަލެކެވެ.\nގދ.ގައްދޫ ބާސުރީގޭ ހައްވާމަނިކެ (ހައްވަންޏަ) — ހުވަދޫ ފޮޓޯ: ޖާވިން އިބްރާހިމް\nރާވެރިކަމަށް ޝައުގުވެރިކަން އުފެދުނު ގޮތާއި ބެހޭ ގޮތުން ސުވާލުކުރުމުން “ހުވަދޫ ނިއުސް” އަށް ކިޔައިދެމުން ހައްވައްތަ ބުނީ ކުޑައިރުއްސުރެވެސް މިކަހަލަ މަސައްކަތްތަކަށް ޝައުޤުވެރިވާކަމަށާއި އެގޮތުން އެމަސައްކަތްވެސް ކުރެވިދާނެކަމަށް ހިތްބުނަމުންދާތީ ފެށި މަސައްކަތެއް ކަމަށެވެ. އެއްވެސް ތަމްރީނެއް ނެތި ފެށި މަސައްކަތް ކާމިޔާބުވުމުން ހައްވައްތަ ނިންމީ މިމަސައްކަތުން އާމްދަނީއެއް ލިބޭނެ ގޮތަކަށް މިމަސައްކަތް ކުރުމަށެވެ. އެގޮތުން ދިވެހި ހަކުރު ހަދައިގެންނާއި ރުކުރާ ވިއްކައިގެން ލާރި ހޯދައެވެ.\nހައްވަންޏަ ރާބޭލުމުގެ މަސައްކަތުގައި– ހުވަދޫ ފޮޓޯ: ޖާވިން އިބްރާހިމް\n“އެންމެ ފުރަތަމަ މިމަސައްކަތް ފެށިގެން ދިޔައީ ގޭގައި ހުރި ކުޑަ ރުކެއް ފޯވުމުން. ހިތަށް އެރީ ޝައުޤުވެރިކަން ހުންނަ ކަމެއްވީމަ މިމަސައްކަތްވެސް ކުރެވޭތޯ ބަލާނީއޭ. ދެން ވަޅިއެއް ހިފައިގެން އައިސް އެތުގެ ބޯކޮޅު ކޮށާލާފައި ކަށިކެޔޮ ފަތުން އެތުގެ ކޮޅު ބަނދެލާފައި ބެހެއްޓީ. އަވަށްޓެރިއަކަށް އުޅޭ ރާވެރިޔަކު ކައިރިން އަހައިގެން ފުޅިބުރިއެއް އެތުގައި ޖަހާލާފައި ބެހެއްޓީ. ތިންދުވަސްފަހުން ބަލާލިއިރު5ލީޓަރު ރުކުރާ ލިބުނު އެދުވަހު އެކަނިވެސް.” ހައްވައްތަ ކިޔައިދިނެވެ.\nއަވަށްޓެރިޔާގެ އިރުޝާދާ އެއްގޮތަށް ފެށިގެން ދިޔަ މިމަސައްކަތުން ދުވާލެއްގެ މައްޗަށް5ލީޓަރ ރުކުރާ ލިބޭ ކަމަށާއި އެ ވިއްކައިގެން ފުދޭ ވަރެއްގެ އާމްދަނީއެއް ލިބޭ ކަމަށް ހައްވައްތަ ބުންޏެވެ. ހައްވައްތަ މިމަސައްކަތް ކުރަމުން ގެންދާތާ މިހާރު7އަހަރު ވެއްޖެއެވެ. ހައްވައްތަ ބުނާގޮތުން މިހާރު 10 ރުކުން ލިބޭ ރުކުރާ ކައްކައިގެން ދުވާލެއްގެ މައްޗަށް2ހަމާއި ބައި ހަކުރު ހަދައެވެ. އަދި 300 ރުފިޔާއަށް ހަމެއްގެ ރޭޓުން ދުވާލެއްގެ މައްޗަށް 600 ރުފިޔާ ހޯދައެވެ.\nރާވެރިކަމުގެ އިތުރުން ހައްވައްތައަކީ ހުވަދުއަތޮޅުގައިވެސް މަޝްހޫރު ދިވެހި ބޭސްވެރިކަން ކުރާ ބޭސްވެރިއެކެވެ. ބޭސްވެރިކަން ކުރާތާ މިހާރު5އަހަރު ވެދާނެއެވެ. މީގެ އިތުރުން 22 އަހަރުވަންދެން ދަނޑުވެރިކަން ކުރަމުން އަންނަ މުރާލި ދަނޑުވެރިއެކެވެ. މިއިން އެއްވެސް މަސައްކަތަކީ ތަމްރީން ހޯދައިގެން ނުވަތަ ކޯހެއް ހަދައިގެން ދަސްކުރި މަސައްކަތެއް ނޫންކަމަށް ހައްވައްތަ ވަނީ “ހުވަދޫ ނިއުސް”އަށް ކިޔައިދީފައެވެ.\nއާއިލާ، ޙާއްސަކޮށް ދަރިން ވެދެއްވާ އެހީތެރިކަމާއީ ރަޙްމަތްތެރިންގެ ފަރާތުން ލިބޭ އެހީތެރިކަމާއި ހިތްވަރަކީ މިކަމުގައި ކުރިޔަށްދިޔުމަށް ލިބޭ ހިތްވަރެއްކަން އޭނާ ފާހަގަކުރެއެވެ. މި ގޮތުން ހައްވައްތަ މިވަނީ ގިނަ ދިވެހި ކަނބަލުންނަށް ނަމޫނާ ދައްކާ އަންހެނަކަށްވީތީ ނުކުރެވޭނެ މަސައްކަތެއް ނެތްކަން ސާބިތުކޮށްދީފައެވެ.\nހުނަރު ރިޕޯޓް މީހުން


SunOnline: Midhiya mahu dollar in libunu aamdhanee 30% dhah\nމިދިޔަ މަހު ޑޮލަރުން ލިބުނު އާމްދަނީ 30 ޕަސެންޓް ދަށް\nފަތުރުވެރިކަން ދަށަށް ގޮސް ޑޮލަރު އާމްދަނީ ވަނީ ދަށްވެފައި --- ސަން ފޮޓޯ: ފަޔާޒު މޫސާ\nދައުލަތުގެ ޓެކްސް އިދާރާ މީރާ އަށް މިދިޔަ މަހު ޑޮލަރުން ލިބުނު އާމްދަނީ އޭގެ ކުރީ މަހާ އަޅާބަލާއިރު ދަށަށް ހިނގައްޖެއެވެ.\nމީރާ އިން ހޯމަ ދުވަހު އާންމު ކުރި ތަފާސް ހިސާބަށް ބަލާއިރު މިދިޔަ އޮކްޓޯބަރު މަހު އެ އިދާރާ އަށް 4.68 މިލިއަން ޑޮލަރު ބަލައިގެންފައިވެ އެވެ. އޭގެ ކުރީ ސެޕްޓެމްބަރު މަހު 6.74 މިލިއަން ޑޮލަރު ބަލައިގެންފައިވެ އެވެ.\nސެޕްޓެމްބަރު މަހާ އަޅާބަލާއިރު މީރާ އަށް ޑޮލަރުން ލިބުނު އާމްދަނީ ވަނީ 2.06 މިލިއަން ޑޮލަރަށް ދަށްވެފަ އެވެ. އެއީ ގާތްގަނޑަށް 30 ޕަސެންޓުގެ ދަށްވުމެކެވެ.\nމިއަހަރުގެ އޮގަސްޓު މަހު މީރާ އިން ވަނީ 21.67 މިލިއަން ރުފިޔާ ޑޮލަރުން ބަލައިގެންފަ އެވެ. އޮގަސްޓު މަހަކީ ކޮވިޑް19 ގެ ބަލިމަޑުކަން ފެތުރެންފަށައި، ޓޫރިޒަމް ދަށަށް ދިޔަފަހުން އެންމެ ބޮޑު އަދަދެއްގެ އާމްދަނީ ޑޮލަރުން ލިބުނު މަހެވެ.\nއޮކްޓޯބަރު މަހު ޑޮލަރުން ލިބުނު އާމްދަނީގެ 70 ޕަސެންޓަކީ ޓޫރިޒަމް ދާއިރާގެ ޖީއެސްޓީ (ޓީޖީއެސްޓީ) އިން ލިބުނު އާމްދަނީއެވެ. ޓީޖީއެސްޓީގެ ގޮތުގައި 3.3 މިލިއަން ޑޮލަރު ލިބިފައިވެ އެވެ.\nޑޮލަރުން ލިބުނު އާމްދަނީގެ 12 ޕަސެންޓަކީ ގްރީން ޓެކުހުގެ ގޮތުގައި ލިބުނު އާމްދަނީ އެވެ. ގްރީން ޓެކްސްގެ ގޮތުގައި 568،554 ޑޮލަރު ލިބުނުއިރު އެއާޕޯޓު ޑިވެލޮޕްމެންޓް ފީގެ ގޮތުގައި 260,653 ޑޮލަރު ވަނީ ލިބފައެވެ. މިއީ ޑޮލަރު އާމްދަނީގެ 5.6 ޕަސެންޓެވެ.\nއެއާޕޯޓް ސާވިސް ޗާޖުގެ ގޮތުގައި ލިނުނު އާމްދަނީ އަކީ ޑޮލަރުން ލިބުނު އާމްދަނީގެ 5.5 ޕަސެންޓެވެ. އެއ ޖުމްލަ 257,884 ޑޮލަރެވެ. ބީޕީޓީގެ ގޮތުގައި 182،151 ޑޮލަރު ލިބުނު އިރު މިއީ ޑޮލަރުން ލިބުނު އާމްދަނީގެ 3.9 ޕަސެންޓެވެ. ބީޕީޓީގެ ގޮތުގައި 182,151 ޑޮލަރު މިދިޔަ މަހު ވަނީ ބަލައިގެންފަ އެވެ.\nމީރާ އިން ބުނެފައިވަނީ އާމްދަނީ ދަށްވީ ޓޫރިޒަމް ދާއިރާ އަށް އައިސްފައިވާ ހީނަރުކަމާއެކު، އެ ދާއިރާ އިން ދައްކާ ޓެކްސް މަދުވުމުން ކަމަށެވެ.\nމީރާ އިން އާންމުކޮށްފައިވާ މައުލޫމާތަށް ބަލާއިރު މިދިޔަ އަހަރުގެ ތިންވަނަ ކުއާޓަރާ އަޅާބަލާއިރު މިއަހަރުގެ ތިންވަނަ ކުއާޓަރުގައި ޑޮލަރުން ބަލައިގަތް އާމްދަނީ ވަނީ 75.9 ޕަސެންޓް ދަށްވެފައެވެ. ސަބަބެއް ކަމަށް ބުނެފައިވަނީ ޓީޖީއެސްޓީ އާއި ގްރީންޓެކްސް އަަދި އޭޑީސީ އާއި އެއާޕޯޓް ސާވިސް ޗާޖުގެ ގޮތުގައި ލިބުނު އާމްދަނީ ދަށްވުމެވެ.\nމީގެ ކުރިން ޓީޖީއެސްޓީ ދައްކަމުން ގޮސްފައިވަނީ ހަމައެކަނި ޑޮލަރުން ނަމަވެސް، ޓޫރިޒަމަށް ހީނަރުކަން އައި ބޭރުފައިސާ ލިބުން ދަތިވުމުގެ ސަބަބުން ދިވެހި ރުފިޔާ އިން ޓީޖީއެސްޓީ ދެއްކޭނެ އިންތިޒާމު ވަނީ ހަމަޖައްސައިދީފަ އެވެ.\nރާއްޖެ އަށް ބޭރުފައިސާ ލިބޭ މައިގަނޑު ދާއިރާ އަކީ ޓޫރިޒަމް ދާއިރާ ކަމަށްވާއިރު ޓޫރިޒަމަށް އައިސްފައިވާ ހީނަރުކަމާ ގުޅިގެން ބޭރު ފައިސާގެ ދަތިކަން ކުރިމަތިވެ، އިމްޕޯޓު ކުރާ މުދަލުގެ އަގު ދަނީ އުފުލެމުންނެވެ.


Fen bonduvumuge sababun rail ehgai thaashi vi 700 meehun salaamai kohfi\nރޭލެއްގައި ތާށިވި 700 މީހުން ސަލާމަތްކޮށްފި\nރޭލުގައި ތާށިވި ބައެއް މީހުން ސަލާމަތް ކޮށްގެން ގެންދަނީ\nއިންޑިއާގައި ރޭލުގައި ދަތުރު ކުރަމުން ދަނިކޮށް ބޯކޮށް ވާރޭ ވެހި ފެން ބޮޑުވުމުގެ ސަބަބުން ތާށިވި 700 އަށްވުރެ ގިނަ މީހުން ސަލާމަތްކޮށްފި އެވެ.\nބޯކޮށް ވާރޭ ވެހުމުގެ ސަބަބުން އިންޑިއާގެ ބަދްލާޕޫރް، އުޅާސްނަގަރް އަދި ވަންގަނީ އަވަށުގެ ރޭލު ދަތުރުކުރާ މަގުތަކުގައި ވަނީ ފެން ބޮނޑު ވެފަ އެވެ. ފެން ބޮނޑުވުމުގެ ސަބަބުން ރޭލުގައި ދަތުރު ކުރަމުންދިޔަ މީހުން ބޭރަށް ނުނުކުމެވި ވަނީ ރޭލުގެ ތެރޭގައި ތާށިވެފަ އެވެ.\nއެމީހުން ސަލާމަތްކުރުމުގެ މަސައްކަތް ކުރަނީ ޑައިވް ކޮށްގެންނާއި، ހެލިކެޕްޓަރު އަދި ސާޗް އެންޑް ރެސްކިޔު އުޅަނދުތައް ވެސް ބޭނުން ކޮށްގެނެވެ.\nރޭލުން ދަތުރުކުރި މީހަކު އިންޑިއާގެ ނޫހަކަށް މައުލޫމާތު ދެމުން ބުނީ، ފެން ބޮނޑުވުމުގެ ސަބަބުން ރޭލުގައި 15 ގަޑިއިރު ހޭދަ ކުރަން ޖެހުނު ކަމަށެވެ. އިންޑިއާއަށް ކުރަމުންދާ ވިއްސާރައިގައި މިހާތަނަށް ވަނީ 600 މީހުން މަރުވެފަ އެވެ.\nއިންޑިއާގެ ކަމާބެހޭ ފަރާތްތަކުން ވަނީ މިހާރު ރޭލުން ދަތުރުކުރަމުންދިޔަ މީހުން ތިބުމަށް ސަލާމަތީ ކޭމްޕުތައް ގާއިމްކޮށްފަ އެވެ. ރޭލުން ސަލާމަތްކުރި 700 މީހުންގެ ތެރޭގައި މާބަނޑު ނުވަ އަންހެނަކު ވެއް ހިމެނެ އެވެ.\nއިންޑިއާ ފެން ބޮޑުވުން


Juventus in Milan hama bimah thirikohfi\nލަނޑު ޖެހުމަށް ފަހު ޔުވެންޓަސްގެ ކުޅުންތެރިންް އުފާ ފާޅު ކުރަނީ\nރޭގެ މެޗާ ހަމައަށް ޑޮމެސްޓިކް އެއްވެސް މެޗަކުން ބަލި ނުވެ، ސެރީ އާ ގެ އެއްވަނައިގައި އޮތް އޭސީ މިލާންގެ މައްޗަށް 3-1 ޔުވެންޓަސް މޮޅުވެ، މިލާންއިން ބަލި ނުވެ ދަމަހައްޓަމުން ދިޔަ ޓްރެކަށް ނިމުން ގެނެސްފި އެވެ.\nޑޮމެސްޓިކް ސީޒަންގެ މެޗަކުން މިލާން ބލިވީ 27 މެޗަށް ފަހު އެވެ. ކޮވިޑް-19 އާ ގުޅިގެން މާޗް މަހު ލޮކްޑައުން އަށް ލީގް މެދުކަނޑާލި ފަހުން ރޭގެ މެޗާ ހަމައަށް މިލާން އެއްވެސް މެަކުން ބަލި ނުވެ އެވެ. ލޮކްޑައުންގެ ފިޔަވަޅުތައް ލުއިކޮށް ޖޫން މަހު އަލުން ލީގް ކުޅެން ފަށައި މިދިޔަ ސީޒަންގައި ކުޅުނު 12 މެޗުން ވެސް ބަލި ވެފަ އެއް ނުވެ އެވެ. އަދި ރޭ ގެ މެޗާ ހަމައަށް މި ސީޒަންގައި ލީގްގައި ކުޅުނު 15 މެޗުން ބައްޔެއް ނުވެ އެވެ.\nރޭ ގެ މެޗުގައި، ޔުވެންޓަސްގެ ފެޑެރީކޯ ކިއޭޒާ ވަނީ ދެ ލަނޑު ޖަހާފަ އެވެ. އެއީ ޔުވެންޓަސްގެ މެޗެއްގައި ކިއޭޒާ އެއް ލައްނަޑަށް ވުރެ ގިނަ އިން ލަނޑު ކާމިޔާބު ކުރި ފުރަތަމަ މެޗެވެ. އޭނާ ފުރަތަމަ ލަނޑު ކާމިޔާބު ކުރީ މެޗުގެ 17 ވަނަ މިނެޓްގައި ޕައުލޯ ޑިބަލާ ތަނަވަސް ކޮށްދިން ފުރުސަތަކުންނެވެ. ފުރަތަމަ ހާފު ނިމުމުގެ ކުރިން މިލާންގެ ޑޭވިޑެ ކަލާބްރިއާ މެޗުގެ ނަތީޖާ ހަމަހަމަ ކުރި އެވެ. އެހެން ނަމަވެސް ދެ ވަނަ ހާފަށް ނުކުމެ ކިއޭޒާގެ ދެ ވަނަ ލަނޑު ކާމިޔާބު ކުރީ މެޗުގެ 62 ވަނަ މިނެޓްގަ އެވެ. އެ ލަނޑު ޖަހަން ވެސް ފުރުސަތު ތަނަވަސް ކޮށްދިނީ ޑިބާލާ އެވެ. ޔުވެންޓަސްގެ ތިން ވަނަ ލަނޑު ކާމިޔާބު ކުރީ ވެސްޓަން މެކިނީ އެވެ.\nމިލާން އިން މި ފަހުން ކުޅުނު މެޗުތައް ކުޅުނީ، ޓީމުގެ ތަރި ޒްލަޓާން އިބްރަހިމޮވިޗް ނުލަ އެވެ. އަނިޔާގެ ސަބަބުން ލީގްގައި އަށް މެޗުން އޭނާ އަށް ފުރުސަތު ގެއްލުނީ އެވެ. އޭގެ އިތުރަށް އެ ޓީމަށް ދިމާވި އެންމެ ބޮޑު މައްސަލަކީ މެޗު ފަށަން މަދު ގަޑިއިރު ތަކަކަށް ވެފައި ވަނިކޮށް ފޯވަޑް އެންޓޭ ރެބިޗް އަދި މިޑްފީލްޑާ ރޭޑް ކުރުނިޗް ކޮވިޑަށް ޕޮޒިޓިވް ވެގެން އެކަހެރި ކުރަން ޖެހުމެވެ.\nއިބްރަހިމޮވިޗްގެ އިތުރުން އިސްމާއީލް ބެންނާސިރު އަދި އެލެކްސިސް ސޭލާމައިކާސް ވެސް ހުރީ އަނިޔާގަ އެވެ. ސެންޑްރޯ ޓޮނާލީ ހުރީ ސަސްޕެންޝަންގަ އެވެ.\nސްޓެފަނޯ ޕިއޮލީގެ ޓީމު މެޗުން ބަލިވިޔަސް ތާވަލުގެ އެއް ވަނައިގައި އޮވެ އެއް ޕޮއިންޓްގެ ލީޑް ވަނީ ދަމަހަައްޓާފަ އެވެ. އެއީ އަމިއްލަ ސިޓީގެ ވާދަވެރިޔާ އިންޓަ މިލާނަށް އެއް ވަނައަށް ދާން ލިބުނު ފުރުސަތު ރޭ ގެއްލުމުންނެވެ. ސަމްޕްޑޯރިއޯ އާ ދެކޮޅަށް ކުޅުނު މެޗުން އިންޓަ ބަލިވީ 2-1 ންނެވެ.\nޔުވެންޓަސްގެ އެލެކްސް ސެންޑްރޯ އަދި ހުއާން ކްއަޑްރާޑޯ އަށް ވެސް ވައިރަސް ޖެހި އެ ދެ ކުޅުންތެރިން ވެސް ވަނީ އެކަހެރި ކޮށްފަ އެވެ. އެންޑްރެއާ ޕިރްލޯގެ ޓީމު ވަނީ ހަތަރު ވަނަ އަށް ޖެހިލާފަ އެވެ. އެ ޓީ މު ވަނީ މިލާން އާ ދެމެދު އޮތް ޕޮއިންޓްގެ ފަރަގު ހަތް ޕޮއިންޓަށް ކުޑަ ކޮށްފަ އެވެ. މިލާން ވަނީ ޔުވެންޓަސް އަށް ވުރެ އިތުރަށް އެއް މެޗު ކުޅެފަ އެވެ.


އާރޓިކަލް | Bithufangi - Part 10\nBingaa elhuvveekee nooneve!\nމީ ސިޔާސީ ފޯރި ނިކަން ގަދަ ދުވަސްކޮޅަކާއިމެދު ދެބަސްވާނެ ބޭފުޅަކު ނުހުންނާނެއެވެ. އެއްބަޔަކު ވެރިކަމުގެ ދަހިވެހިކަމުގައި ފަސާދަކޮއް ނަގަނީއެވެ. ރާއްޖެއާ ރާޢްޖެއިން ބޭރުގައެވެ. އެބަޔަކު ގިއްކިޔާފައި ގައުމަށް ފަތުރުވެރިން ނައުމަށް ކުރެވެން ހުރި ހުރިހާ މަސަތްކަތެއް ދަނީ ކުރަމުންނެވެ. އެވެރިން ދުނިޔޭގެ މީޑިއާތަކަށް ދޮގު މައުލޫމާތު ދީ ގައުމު ބަދުނާމުކުރުމަށް ކުރެވެންހުރި ހުރިހާ މަސަތްކަތެއް ދަނީ ކުރަމުންނެވެ. ގައުމަށް ދެވެންއޮތް ގެއްލުމެއް ދިނުމަށް ދަނީ އަތްފުނާ އަޅާ ބަލަމުންނެވެ. ވެރިކަން ބަދަލުކުރުމަށް އަވައްޓެރި ގައުމުތަކުގެ މަދަދަށް އެދި ދަނީ "އާދޭސް" ކުރަމުންނެވެ. ލަދެއް ނުގަނޭހެއްޔެވެ؟ ދަންނަވަންތޯއެވެ؟ މިވެރިންގެ ނިކަން ހެއްވާ އެއްކަމެއް އޮވެއެވެ. ކަމެއްވާއިރަށް އަވައްޓެރި އިންޑިއާޔާ އަޅާ ކިޔުމެވެ. އިންޑިޔާ މިހެން އިންޑިއާ އެހެންނެވެ. ލަދެއް ނުގަނޭތޯއެވެ؟ އަޅެފަހެ އިންޑިއާޔާ އަޅާކިޔާއިރު ވިސްނާލެއްވީމުތޯއެވެ؟ ތިޔަ ކުޅޭ ފަސާދާގެ ކުޅިގަނޑު އިންޑިއާ ރައްޔިތުން އެގައުމާ ދެކޮޅަށް އެހެން ގައުމުތަކުގައި ކުޅެނިކޮން ދެކުނިން ހެއްޔެވެ؟ ކޮންމެތާކު ކޮން މެ ގޮތަކަށް އުޅުނަސް ހަމަ ބުނާއަޑުއިވޭނީ " ޕިރްބީ ދިލްހޭ ހިންދުސްތާނީ " އެވެ. ގައުމިއްޔަތެއް ގައުމެއް ނެތަވާހަކަ ދައްކަން ލަދެއް ނުގަނޭތޯއެވެ؟ އިންޑިއާ އަކީ ދުނިޔޭގައި އޮތް އެންމެ ބޮޑު ޑިމޮކްރަސީއެވެ. ނަމަވެސް ދުވަހަކުވެސް ގައުމު ބޮއިކޮޓް ކުރުމަށް އިންޑިއާގެ ސިޔާސީ ވެރިން ގޮވިއަޑު އިވުނުތޯއެވެ؟ އެހެނަސް މި ކުޑަކުޑަ ގައުމުގައި ތިޔަތިއްބެވި ސިޔާސީވެރިން ދުވާލު ދެދަޅައަށް ނޭވާޔަކު ދެފަހަރު ބޮއިކޮޓް ކުރުމަށް ގޮވާއިރު ރާއްޖެއާއާއި އިންޑިއާ އަޅާ ކިޔަން ލަދެއް ނުގަނޭތޯއެވެ؟ ހިންދީ ހިލްމުތަށް ނިކަން ބަލަމުނޫންތޯއެވެ؟ ލަވަތަށް އަހަމުނޫންތޯއެވެ.؟ ގައުމިއްޔަތުގެ ކުލަ ޖައްސާނުލާ ނިއްމައެއް ނުލާ ނޫންތޯއެވެ. ނަމަވެސް މިގައުމުގެ އިދިކޮޅު ސިޔާސީފަރާތްތަކުން އެހެންތޯއެވެ. ކުރަނީ ހަމައެންމެ ކަމެކެވެ. އަބުރުކަތިލުމާ މީހުންގެ އަބުރަށް އަރައިގަތުމެވެ. އަޅެފަހެ ލަދެއް ނުގަނޭތޯއެވެ؟\nހިނގާ ހޯދަމާހޭ ތަރައްޤީ މިގައުމަށް! މިއުންމަތުގެ މާޒީންނޭ އަޒުމް އާކުރާނީ! މި ހަށިގަނޑުތެރޭގައި ޖަހާވިންދު ބުނެއޭ! މަގޭ ފަސްގަނޑޭމީ ހިމާޔަތްކުރާށޭ! ވަރަށްވެސް ހިތްގައިމު ރީތި ލަވައެއް ނޫންނތޯއެވެ؟ ގައުމީލޯތްބާ ކުލުނު އެލަވައެއް އަޑުއިވުމުން ކެކި އުތުރި އަރާ ނޫންތޯއެވެ. " ހިނގާ ހޯދަމާހޭ " މި ލަވަޔަކީ ކުރީގެ ރައީސް މައުމޫނު އަބްދުލް ޤައްޔޫމް 30 އަހަރުގެ ވެރިކަމުގައި ހައްދަވާފައިވާ ލަވައެކެވެ. އެމަނިކުފާނުގެ ވެރިކަމުގައި މި ލަވަ ހެއްދެވިއިރު ހިތުގައި ޤައުމީލޯތްބާ ތަރައްޤީއަށް ދިވެހިން ފެންބޮވައިގަނެފައި ވާމިންވަރު ވަރަށް ވެސް ރަނގަޅަށް ދޭހަވެއެވެ. ނަމަވެސް "އެދުވަސް" ފަސްދީފިއެވެ. ޒަމާން ފަސްދީފިއެވެ. މީ އޭގެ 10 ވަރަކަށް އަހަރު ފަހެވެ. ޒާމާނާއެކު މަންޒަރު ބަދަލުވެއްޖެއެވެ. ލަވައިގެ ޅެން ހެއްދެވިއިރު ހިތުގައި ކެކި އުތުރިއެރި ހުއްބުލް ވަތަނުގެ ލޯބި މިއަދު ވަޅުޖެހިއްޖެއެވެ. ދިވެހިންނަށްޓަކައި " ނިއަތް" ގަނެ އަރުވާޖެއްސެވި މުންޑު، ޒަމާނުގެ ފަޓުލޫނަށް ބަދަލުވެ އޮޅާލައްވާގެން ހުންނެވި ފައިކުރިން "އަމިއްލަ އެދުމުގެ" ކުލަ ނޫނީ ނުފެނެއެވެ. މިދައްކަން އުޅޭ ވާހަކަ ތަންކޮޅެއް ތިލަކޮއް، ސިކުނޑީގެ "ހަފޮޅުން" އެތެރެ ކޮއްލަދޭނަމެވެ. ހިނގާ ހޯދަމާހޭ ތަރައްޤީ މިގައުމަށް، މިއުންމަތުގެ މާޒީންނޭ އަޒުމް އާކުރާނީ! މި ހަށިގަނޑުތެރޭގައި ޖަހާވިންދު ބުނެއޭ، މަގޭ ފަސްގަނޑޭމީ ހިމާޔަތްކުރާށޭ! އާއެކެވެ. ރަށުގެ ބަނދަރުތަށް ހެދިއްޖެއެވެ. އޮޑިދޯނިފަހަރަކަށް އެކަންޏެއް ނޫނެވެ. މަތިންދުއްވާ ބޯއްޓުފަރައްވެސް މެއެވެ. ފުރާޅުގެ ދަބަރާ ވާލާ ގޮރާ އެކު، ބޯންރައްކާކުރި ފެންފޮދުގެ ބަދަލުގައި ސާފުކޮއް ރައްކާތެރިކަމާއެކު ތަށްޓަށް އެޅެން ފަށައިފިއެވެ. ހަނޑަސްބުރީގެ ބަދަލުގައި ރައްކާތެރި ނަރުދަމާ ވަނީ ގާއިމްކުރެވިފައެވެ. " ތައުލީމީ ކައުނުގައި " ރާއްޖޭގެ ތަރިން އެހެރަ ބަބުޅަނީއެވެ. އަސާބުރީގެ އެހީގައި ހިނގި ސިއްހީނިޒާމު މިހާރު އެހެރަ ދުވެ ނަގަނީއެވެ. މީ އޭރުވެސް މިހާރުވެސް ދިވެހިން ދެކެން ބޭނުންވި ތަރައްޤީއެވެ. " މައުމޫނު ހޯދައިދޭން "ނިއަތްގަތް ތަރައްޤީއެވެ". ނަމަވެސް ހިތާމައަކީ 30 އަހަރު ވެރިކަން ކުރަށްވަން ލިބިވަޑައިގަތްނަމަވެސް މި ތަރަށްޤީ ގެނެސްނުދެއްވިކަމެވެ. ހޯދަން ނިކުތް ތަރަށްޤީ ކޮއްދެއްވީ ގައުމުދެކެ ލޯބި އެހެން […]\nއޮޅުވާލެއްވިޔަސް ބޮޑުވަރެވެ. ހީފުޅުކުރެއްވީ ދިވެހިންގެ ސިކުނޑިތަކުގައި 30 އަހަރު އެޅުވި ކަސްދޮޅުތަށް އަދިވެސް ހުރިކަމަށް ހެއްޔެވެ. ވެރިކަން ދަމަހަށްޓަން ވަޅުލިހާ ފަންޑިތާގެ ބާރު އަދިވެސް ހުރީކަމަށް ތޯއެވެ. މިޔަދު ލަދުހަޔާތުގެ ކަންފުޅެއްނެތިގެން ޓުވީޓް ކުރެއްވީ އެހެންވެތޯއެވެ؟ މިއަންމާގައި ރޮހިންޖާ ދަރިކޮޅުގެ މުސްލިމުންނާ ދެކޮޅަށް ބޮޑު ގަތުލު އާންމެއް ހިންގަމުން ދަނިކޮށް އދ. ގައި އިއްޔެ ނެގި ވޯޓަކީ މިޔަންމާގެ ސަރުކާރުން ހިނގަމުންދާ ގަތުލު އާންމުތަކާއި ހަނގުރާމައިގެ ޖަރީމާތައް ހުއްޓުވަން ނެގި ވޯޓެއްތޯ ނުވަތަ ނޫންތޯ އުސްތާޒް އަމިއްލަ ނަފްސާމެދު ސުވާލުކޮއްލަބަލާށެވެ. އދ. ގެ 72 ވަނަ އާންމު ޖަލްސާގެ އެޖެންޑާގައި ހިމެނުމާ މެދު އިއްޔެ ނެގި ވޯޓަކީ ތިޔަ އުސްތާޒައްވެސް އެނގޭނެހެން އަނިޔާ ލިބެމުންދާ މުސްލިމުންނާ ބެހޭވެސް އެއްޗެއް ނޫނެވެ. ކުޑަމިނުން އެމީހުންގެ ވާހަކަވެސް އައިސްފައި ނެތް އެއްޗަކަށް ވޯޓު ދިނުމުން ރޮހިންޔާ މުންލިމުންގެ ހަށްޤުތަށް ހިމާޔަތް ކުރެވުނީތޯއެވެ؟ އުސްތާޒުގެ ލަޤަބާގައިއެކު ދިވެހިންނަށް އޮޅުވާލެއްވީތޯއެވެ؟ މައުމޫނެވެ. މަނިކުފާނަކީ ދިވެހިންނަށް ހުރި ލަދެކެވެ. ނިކަމެތިކަމާއެކު ބިކަވެ އަނިޔާލިބެމުންދިޔަ ފަލަސްތީން މިނިވަން ދައުލަތެއްގައި ބަލައިގަތުމަށް ނެގިނު ވޯޓުގައި އޭރުގެ ސަރުކާރުގެ މަންދޫބު ޝިފާ ދެކަމު ހާޖަތަށް ދާންޖެހިގެން ބައިވެރިވެ ވަޑައިނުގަތުމުން އެކަމާ ލަދެއް ނުގަނޭތޯއެވެ؟ ދީނީ އިލްމުވެރިންގެ ތުނބުޅީގައި ޗިލީ ސޯސް އުނގުޅާ ތުބުޅިތަށް ބޭލުނީތީ ލަދެއް ނުގަންނަމުތޯއެވެ؟ ތިޔަ އުސްތާޒުގެ ވެރިކަމުގައި ދީނީ އިލްމުވެރިންނަށް ދިން އަނިޔާތަށް ލަދުވެތި ނުވަމުތޯއެވެ؟ ލާދީނީ3އަހަރުގެ ވެރިކަމެއް ކޮއް ދިޔަ ބާޣީއަކާ ބައިއަތުހިފަން ލަދެއް ނުގަނޭތޯއެވެ؟ މައުމޫނެވެ. ކަލެޔަކީ ދިވެހިންނަށް ހުރި ލަދެކެވެ. މައުމޫނެވެ ކަލެޔަކީ ދިވެހިންނަށް ހުރި ލަދެކެވެ. ވެރިކަން ކުރި ދުވަސްވަރު ރާއްޖޭގެ ޖަލުތަކުގައި ހިންގި ގަތުލު އާމުތަކާއިމެދު ލަދު ނުގަނޭތޯއެވެ؟ ޖައްވައް ފަޒާޔަށް ހަވާޔަށް ޖެހި ވަޒަނުން މި ދުނިޔެ ދޫކުރި މީހުންނާ އަނިޔާ ލިބުނު މީހުންނާއި މެދު ލަދެއް ނުގަނޭތޯއެވެ؟ ނަސޯރާދީން ކުރިއަރުވާ ފަރާތްތަކަށް އިނގިރޭސި ރާނީ ދެއްވާ ޖީސީއެމްޖީ ހިތްޕަވައިގެން ރާއްޖެ ވަޑައިގެން އިސްލާމީ ގައުމެއްގެ ވެރިކަން ކުރައްވަން […]\nBaladhu aranee raees kamuge thoa eve\n1967 ވަނަ އަހަރު ގ. ކެނެރީގެއަށް އުފަން މުހަންމަދު ނަޝީދަކީ ހުޅަނގުގެ ފަރާތްތަކަށް "ޑިމޮކްރަސީގެ ޗެމްޕިއަން" އެވެ. ހިއުމަން ރައިޓްސް އާއި ތިމާވެށި ހިމާޔަތް ކުރުމުގައި އަރާހުންނެވި ބޭފުޅެކެވެ. ރާއްޖޭގައި ފުރަތަމަ ފަހަރަށް ޑިމޮކްރެޓިކް ވެރިކަމެއް ކުރެއްވި ބޭފުޅާއެވެ. ހުޅަނގުގެ "ރަން ދަރި" އެވެ. ނަމަވެސް ދިވެހިންނަށް ނަޝީދު ފެންނަކީ ތަފާތު މިޒާޖެއްގެ ބޭފުޅެއްގެ ގޮތުގައެވެ. ދިވެހިންނަށް އެމަނިކުފާނު ދައްކަވަނީ ޑިމޮކްރަސީގެ ނަމުގައި ވެރިކަމުގެ ދަހިވެތިކަމުގައި އުޅޭ އައްޓި މަހެއްގެ މިސާލެވެ. ދިވެހި ރަށްވެއްސެއްގެ ނަމުގައި ގައުމުގެ އިގްތިޞޯދު ފުނޑާލަން މަސައްކަތް ކުރާ ގައްދާރެއްގެ މިސާލުގައެވެ. ވެރިކަމުގެ ބާރުތައް ބޭނުންކޮށްގެން ރައްޔިތުންގެ ލާބަޔަށް ކަމަށް ބުނެ އާއިލާއާ ގާތް ރައްޓެހިންގެ ޖީބުތައް ދައުލަތުގެ ބައިތުލްމާލުން "ކޮޅާލައިގެން " ފުރަން މަސައްކަތް ކުރެއްވި ވަގެއްގެ މިސާލުގައެވެ. ރައްޔިތުންނަށް ހެޔޮ ވެރިކަމެއް ކޮށްދިނުމުގެ ނަމުގައި ރައްޔިތުން ބަނޑަށް ޖައްސާ އަނގަޔާ އަތާ ދިމާނުވާވަރު ކުރި މަކަރުވެރިއެއްގެ މިސާލުގައެވެ. ޑިމޮކްރަސީގެ ނަމުގައި ހުދުމުހުތާރުކަމުގެ ތާކިހާ ތުރުކުރައްވައިގެން ހުންނެވި އެދުރެއްގެ ގޮތުގައެވެ. މިނިވަންކަމުގެ ނަމުގައި ލިވާތުކުޅިއާ ސިހާގުކުރުމަށް ހިތްވަރު ދެއްވާ ބޭފުޅެއްގެ ގޮތުގައެވެ. ތިމާވެށި ހިމާޔަތް ކުރުމުގެ މިސާލުގައި މޫސުމަށް އަންނަ ބަދަލުތަކަށް ހަޖޫޖައްސަވާ ބޭފުޅެއްގެ މިސާލުގައެވެ. އަދުލުވެރިކަމަށް މަސައްކަތް ކުރާ އެހެނަސް އިންސާފަށް ޤަދަރު ނުކުރާ ބޭފުޅެއްގެ މިސާލުގައެވެ. އިގްތިސޯދީ މާހިރެއްގެ ނަމުގައި ގައުމު ދަރުވާލި ހިޔާނާތްތެރިއެއްގެ މިސާލުގައެވެ. މަސްތުވާތަކެއްޗާ ދެކޮޅަށް މަސައްކަތްކުރާ އެކަމަކު މަސްތުވުމަށް ހިތްވަރު ދޭ "ގަންޖާ ބޮލެއް" ގެ މިސާލުގައެވެ. އިޖްތިމާއީ ބޮޑު ބަލިމަޑުކަމެއް ރާއްޖެއަށް ވެރިކުރުވި "ވަބާ" އެއްގެ މިސާލުގައެވެ. ޤައުމިއްޔަތު ހިމާޔަތް ކުރުމުގެ ބަދަލުގައި ގައުމު ވިއްކާލަން މަސައްކަތް ކުރި ޚާއިނެއްގެ މިސާލުގައެވެ. ދިވެއްސަކަށް ވެހުރެ ދިވެހިންގެ އިސްލާމީވަންތަ ސަގާފަތް ވަޅުޖެއްސި މަކަރުވެރިއެއްގެ މިސާލުގައެވެ. ދީން ހިމާޔަތް ކުރުމުގެ ނަމުގައި މާތްވެގެންވާ އިސްލާމްދީނަށް ފުރައްސާރަކޮށް ހަޖޫޖެހި މަލްޢޫނެއްގެ މިސާލުގައެވެ. ރަސޫލާއަށް ޞަލަވާތް ކިޔެވުމުގެ ބަދަލުގައި އެކަލޭގެފާނަށް ފުރަށްސާރަކުރި " އަބޫޖަހުލެއްގެ" މިސާލުގައެވެ. އިސްލާމްދީން މި ގައުމުން ފޮހެލުމަށް މަސައްކަތް ކުރާ […]\n2013 ވަނަ އަހަރު ރައީސް ޔާމީން، ރައީސްކަމާއި ހަވާލުވެ ވަޑައިގަތްފަހުން ހޮޅިއެއް ވަޅުނުލާ، މަގެއް ހަދާނުލާ ރަށެއް ހއ. ތުރާކުނުން ސ އަތޮޅު ގަމާ ހަމަޔަށް ނެތޭ ބުންޏަސް ދޮގަކަށް ނުވާނެއެވެ. ދައުލަތުން އެތައް ބައިވަރު ހަރަދުތަކެއް ކޮށްގެން އެތައް ޒަމާނަކުން ރާއްޖެ ނުގެނެވުނު ތަރައްޤީ މިއޮއްގެން ދަނީ އަންނަމުންނެވެ. އުމްރާނީގޮތުން އެކަންޏެއް ނޫނެވެ. އިޖްތިމާއީގޮތުންނާ އިލްމީ ރޮގުންވެސްމެއެވެ. އަތު ފަތު ނުޖެހި ތަރައްޤީ މިހިރަގެން ފަތުއަޑުކިޔާފައި އަންނަނީއެވެ. ބަލަބަލާ ތިއްބާ ލޯކުރިމައްޗަށެވެ. ކަނު މީހަކަށްވެސް ދޮގުނުކުރެވޭނެ މިންވަރަށެވެ. ނަމަވެސް ތަރައްޤީގެ މި ބަހާރު މޫސުމުގައިވެސް ވިހަގަދަ ކަށި ގަސްތަށް ދަނީ ފަޅަމުންނެވެ. އޭގެ ވިހަ ގައުމަށާ މުޅި ދުނިޔެއަށް ފޮނުވަމުންނެވެ. ކޮން މަޤުސަދެއްގައިތޯއެވެ؟ ފިނިފެންމާ މޯޅި ކޮށްލުމުގެ މަޤުސަދުގައިތޯއެވެ؟ ސިޔާސީ މަޤުސަދެއް ހާސިލްކުރުމަށް، ކޮންމެ ކަމެއްގައިވެސް ހަމަޔާއި އުސޫލު އޮންނާނެއެވެ. ހަމައާއި އުސޫލުން ބޭރުވުމުން ދެން ގިނަފަހަރަށް ދެއްކޭނީ ހަމަނުޖެހޭ ވާހަކަތަކެވެ. 2013 ވަނަ އަހަރު ރައީސް ޔާމީން ވެރިކަމާ ހަވާލުވެ ވަޑައިގަތުމަށްފަހު އިދިކޮޅު ފަރާތްތަކުން ފުރަތަމަ ދައްކަމުން އައި ވާހަކައަކީ ރައީސް ގެންނަވަން ވަޢުދުވި ތަރައްޤީ ގެނައުމަށް ނުކުޅެދުނު ވާހަކައެވެ. ނަމަވެސް އިސާހިތަކު ސުމަކުން ފައްޓަވައިފިއެވެ. އެކަމަކު އެވަރު ކަމަކު ނުދިޔައެވެ. ސަރުކާރުގެ ހިންގުމުގެ ނިޒާމު ބަދަލުކޮށް3އަހަރު މަސްހުނި ގަނޑަކަށް ހަދާލާފައިވާ ސަރުކާރުގެ އިދާރާތަށް ހަމައަކައް އެޅުއްވުމަށްފަހު ދެން ފެއްޓެވީ ރައްޔިތުން ގެ ތެރޭގައި ހަމަޖެހުން ގާއިމްކޮށްދީ އިޖްތިމާއީގޮތުން ތަރައްގީވެފައިވާ ގައުމަކަށް ރާއްޖެ ހެދުމުގެ މަސައްކަތެވެ. އެގޮތުން ރައްޔިތުން ހިތްހަމަ ޖެހިގެން އުޅެވޭނެ މާހައުލެއް ގާއިމްކޮށްދީ ހިތްފަސޭހަ ދިރިއުޅުމަކުން އާއިލާތައް ހެއްވާލިއެވެ. އެއް ގޮތަކުން ނޫނެވެ. އެތަށް ގޮތަކުންނެވެ. ކުރިން ނުލިބުނު ފަސޭހަތައް މިހާރު ދަނީ ލިބެމުންނެވެ. ތަރައްޤީގެ ރޭހުގައި ސްޕީޑް އެހެރަ ގެންދަނީ ބާރުވަމުންނެވެ. މިވަރުންވެސް މިވެރިން ހިތެއް ނުފުރުނެވެ. ވެރިކަމުގެ ދަހިވެތިކަމުގައި ކަސްފުވެފައިވާ ލޯތައް ހުޅުވޭ ވަރެއް ނުވިއެވެ. ވެރިކަމަށް ދެބައި ހަމަވަން ވީއިރު ސްޕީޑް މިހިރަގެން 100 އަށް އަރަނީ އެވެ. މަޑުމަޑުން ބާރުވަމުން […]\nކޮންމެ މަޔަކާ ބަފަޔަކު ދަރިއެއް އުފަންކުރުވާއިރު ހާދަފޮނި އުންމީދުތަކެއް ދެކޭނެއެވެ! އެއްވެސް އިންސާނަކީ ފުރިހަމަ އިންސާނަކަށް ނުވާނެއެވެ! ހިނގާބިނގާވެ އުޅުމާ ލޮލުގެ ފެނުމާ ވާހަކަ ދެއްކުމާ ކަންފަތަށް އަޑު އިވުމަކީ ކިހާބޮޑު ނިއުމަތެއްކަން ފަހަރުގައި ތިޔަ ބޭފުޅުންނަށް ނޭނގިދާނެއެވެ! ތިޔަ ބޭފުޅުންގެ އެ ހިއްސުތަށް ހަމައަށް ހުރީމައެވެ. އަދާއި ހަމައަށް އަހަރެން ވަރަށް ކެތްކޮށްފީމެވެ. އާއިލާއާ ގާތްތިމާގެ މީހުން އުފުލާ ބުރަ އިހުސާސް ކުރެވެއެވެ. ނިކަމެތިކޮށް ބާކީކޮށް އެކަނިކޮށްލުމުން ވޭތުވެދިޔަ 18 އަހަރު ރުއި ރުއިމާ އިހުސާސް ކުރަންޖެހުނު އެކަނިވެރިކަން އިހުސާސްކުރަން ފަހަރުގައި ތިޔަ ބޭފުޅުންނަށް އިހުސާސް ނުކުރެވިދާނެއެވެ. ކޮންމެ ނަމާދަކަށްފަހު މަންމައާ ބައްޕަ ކުރާ ދުޢާތަކުން ހިތް ފަޅައިގެންގޮސް ކުދިކުދި ވާހާވެއެވެ. އެމީހުން ރޯ ރުއިމާއި، ގިސްލާ ގިސްލުން އަހަރެންނަށްވުރެ ބޮޑަށް އިހުސާސްކުރެވޭނެ އިތުރު މީހަކު ހުންނާނެ ހެއްޔެވެ؟ މިހުރިހާ ތަކުލީފަކާ ހިތާމައެއް އުފުލަން ޖެހުނީ ކޮން ކުށަކުން ހެއްޔެވެ؟ ހަމަ އެންމެ ސަބަބަކަށްޓަކައިހެއްޔެވެ؟ އުފެދުމުގައިވެސް ނުކުޅެދޭ ކުއްޖަކަށް ވީމަހެއްޔެވެ؟ އަހަރެންވެސް އެކުވެރިންނާއެކު ބޯޅަކުޅެން ކިތަންމެހާވެސް ދާހިތްވެއެވެ. ރައްޓެހިންނާއެކު ހިނގާލަން ގޮސް މަޖާކޮށްލާ ހީ ސަމާސަކޮށްލާ ހިތުން ހިތް ފަޅައިގެންދާ ވަރުވިޔަސް ބަލި އެނދުން ތެދުވުމުގެ ކުޅަދާނަކަމެއް ނެތެވެ. މީ މިއަދު ތަޤުދީރެވެ. އަބަދަކު މައިންބަފައިންނަކަށްވެސް އަހަރެން އަތުލަފިކޮއްގެން ނުގެންގުޅެވޭނެކަން ދަންނަމެވެ. އަހަރެންގެ ބަލި ފަސޭހަކުރުމަށް އެމީހުން މާލީ އެހީތެރިކަން ބޭނުންވެއެވެ. މަދުމަދުން ސަރުކާރުންނާ ބައެއް ހެޔޮއެދޭ ފަރާތްތަކުން އެހީދިނެއްކަމަކު އެވަރުން އޮންނަނީ ދެކޮޅު ނުޖެހިފައެވެ. ޝުކުރު ނުކުރަނީއެއް ނޫނެވެ. 18 އަހަރު މިގޮތުގައި ކެއްކުރެވޭނީ ވަރަށް ހިތްވަރު ގަދަވީމައި ނޫންތޯއެވެ؟ ވަރަށް ދުއާކުރަމެވެ. ހިތާހިތުން އަބަދުމެ ރޮއެ ﷲ ހަޒްރަތުން އެދި ދަންނަވަމެވެ. މިއަށްވުރެ އުޖާލާ ދުވަހެއް ދައްކަވާތޯއެވެ. އަހަރެންނަށް އެކަންޏެއް ނޫނެވެ. އަހަރެންފަދަ ހުރިހާ ކުދިންނަށެވެ. ދަންނަވަންތޯއެވެ؟ މިއަދު މިއިނދެވުނީ ވަރަށް އުފަލުންނެވެ. ނުހިނގެއެވެ. އެހެން ނަމަވެސް އަމިއްލައަށް މިއަދު ތަންތަނަށް ގޮސް ހަދަމެވެ. ބޭރަށް ނުކުމެލާ މީހުންނާ ފެނިދެނިވެ ހެދެއެވެ. ކުރިން އަހަރެން ފެނުމުން މޫނު ހަދާފައި […]\nއަރިމަތިން ތިޔަ ފެނިވަޑައިގަންނަވަނީ ކުރީގެ ރައީސް ނަޝީދުގެ އަނބިކަނބަލުން މެޑަމް ލައިލާ އަލީ އަދި މިހާރުގެ ރައީސް ރައީސް އަބްދުﷲ ޔާމީންގެ އަނބިކަނބަލުން މެޑަމް ފާތިމަތު އިބްރާހީމެވެ. އިއްޒަތާ ޝަރަފުވެރި ދެ ކަނބަލުންނެވެ. ނަމަވެސް ރައްޔިތުންގެ ހިތްތަކުގައި މި ދެ ކަނބަލުންނަށް ދެވިފައިވާ މަގާމު ތަފާތެވެ. މިޒާޖު ތަފާތު ދެރެހެންދިންގެ، އުޅުއްވުންވެސް ކިތަންމެހާވެސް ތަފާތެވެ. ލިބިވަޑައިގެންފައިވާ އިއްޒަތާ ޝަރަފުވެރިކަމާއެކުވެސް އެއް ކަމަނާއަކީ ރައްޔިތުންނާ ނިކަން ގާތް ބޭކަނބަލެކެވެ. އިއްޒަތުގެ ދާނުން ތެދުވެ އަބުއިކަމުގެ ފަރުދާ ކައްސަވާ ރައްޔިތުންގެ ގެތަކުން އެކެއްގެ ހާލު ބައްލަވަމުން އަނެކެއްގެ ބޭނުންތައް ފުއްދަވައިދެއްވުމުގައި އެކަމަނާގެ އޯގާތެރިކަމުގެ މުއް ހުޅުވާލައްވައިގެން ހުންނެވިއެވެ. އެއް ބޭކަނބަލެއްގެ ވާހަކަ ދައްކައިގެން ފަރުޖެހޭކަށް ނެތެވެ. ދެވަނަ މަހާރެހެންދީގެ ނަސީބު ދެރަކަމުން އެކަމަނާގެ ފިރިކަލުން ވެރިކަން ކުރެއްވީ ކުރު މުއްދަތަކަށެވެ. އެއަށްފަހު އިސްތިއުފާދެއްވާ ވަޑައިގަތީ ހުޅަގަށެވެ. މަހާރެހެންދިޔަކަށް ހުންނެވިއިރުވެސް އޭގެކުރިންވެސް ޖަލްސާއެއް ފަޅުފިލުވާލަން ނުވަތަ ފޮޓޮއެއް ނަގާލަން ނޫނީ މެޑަމް ލައިލާ ނުފެނެއެވެ. އަވައްޓެރިއެއް، ރައްޔިތެއްގެ ހާލުބައްލަވާލަން ވަޑައިގަތް ތަނެއް ނުދެކެމެވެ. ފެނިގެންދިޔައީ މުއްބާރުކަމާ އަބުއިކަމެވެ. އެކަމަނާ ފެނިގެންދިޔައީ ލޮލު ބޭހަކަށް ވުރެ ތަދުކޮށެވެ. ފުރަތަމަ ފަހަރަށް ރާއްޖޭގައި އިސްލާމީ ހިޖާބުން ހެދުން ތުރުކުރެއްވި މަހާރެހެންދީގެ ޝަރަފާއެކު މެޑަމް ފާތުން ފެނިގެން ދަނީ ޒާހިދުކަމާއެކު ދީނީ ކަންތަކަށް ލޯބިކުރާ ކަނބަލެއްގެ ގޮތުގައެވެ. ދީނީގޮތުން ރައްޔިތުން ލޯހުޅުވައިދިނުމަށް އެކަމަނާގެ އަމިއްލަފުޅު ޖީބުން ޚަރަދުކުރައްވައިގެން ދީނީ ދަރުސްތައް ގެންދަވަނީ ބާއްވަވަމުންނެވެ. ފިރިކަލުންނެކޭ އެއްބީދައިން ހުޅަނގަށްވުރެ އިސްލާމީ ގައުމުތަކާ ގުޅުން ބަދަހި ކަނބަލެއްގެ ގޮތުގައެވެ. ދީނީ އަޅުކަންތަކަށް ލޯބިކުރައްވާ ކަނބަލެއްގެ ގޮތުގައެވެ. ނަމަވެސް މެޑަމް ލައިލާ ވަރަށް ތަފާތެވެ. އެކަމަނާ ފެނިގެންދަނީ އެކަމަނާގެ ފިރިކަލުންނެކޭ އެއްބީދައިން އިސްލާމީ ގައުމުތަކަށްވުރެ ހުޅަނގުގެ ގައުމުތަކާ ގާތްގުޅުމެއް ބާއްވަވާ ކަނބަލެއްގެ ގޮތުގައެވެ. ހުޅަނގުގެ ފަރާތްތަކާ ގައިގޯޅިވެ އުޅޭ ކަނބަލެއްގެ ގޮތުގައެވެ. ހުޅަނގުގެ ތަހުޒީބަށް ލޯބިކުރައްވާ ކަނބަލެއްގެ ގޮތުގައެވެ. މެޑަމް ލައިލާ ހައްޖަށް ވަޑައިގަތްތަނެއް ދީނީ ކަމަކާއިގެން އުޅުނުތަނެއް އަޅުގަނޑެއް ނުދެކެމެވެ. އެނގިވަޑައިގެން މީހަކު ހުންނެވިނަމަ އަނގާލަދެއްވުން […]\nފަށައިގަންނަން ގަސްތުކުރަނީ މަސްތަކެއް ކުރިންނެވެ. އިދިކޮޅު ފަރާތްތަކުން މަޖީދީމަގާ އަލިކިލޭގެފާނު މަގާ ގުޅުނު ކަންމަތީ ކުރި ނިކަން "ފޯރިގަދަ" ޣައިރު ގާނޫނީ އެއްވުމަކާ ހަމައިންނެވެ. މުޒާހަރާގެ ވަކި ހިސާބަކުން ފުލުހުން ބަންދުކޮއްފައިވާ ހިސާބައް ކަޅުތެލާ މަސްބާނާ ބެރި އުކަން ފެށި ހިސާބުންނެވެ. ކޮންމެއަކަސް އެސްއޯފުލުހުންގެ ވެހިކަލެއް ސައިރެން އަޅާފައި އަންނަ އަޑު މާދުރުން އިވެން ފަށައިފިއެވެ. ކަންދިމާކުރިގޮތުން މިވާހަކާގެ ބަތަލު ނޫނެކެވެ، "ބަތަލާ " މަހުލޫފު މަތިހަށި ނަގާފައި މިއޮތްގެން ހަޅޭއްލަވަނީއެވެ. ކިޔަނީ ކީއްކަން އެނގިލައްވާތޯއެވެ. "އަހަރެމެން ފުލުހުންދެކެ ބިރެއް ނުގަނޭ، މިތިބީ ބިރު ފަހަނަ އަޅާ ގޮސް" މިހެންނެވެ. މި ހަޅޭކުގެ ތެރޭން މަހުލޫފުގެ ކަންފަތުގައި އެސްއޯ ވެހިކަލުގެ ސައިރެންގެ އަޑު ޖެހުނީ ވެހިކަން މުޒާހަރާގެ ބައިވެރިންނާ ފުދޭވަރަކަށް ކައިވިފަހުންނެވެ. ދެންތޯއެވެ. އެއްކަލަ މަތިހަށިނަގާ އުޅުނު މަހުލޫފެވެ. ނަގޫޖެހިތާ ބޯޖަހާފައި އެހެރަގެން ދުއްވާގަތީއެވެ. އަލިކިލޭގެފާނުމަގުން ދުވެގޮސް ލިލީމަގުން އަޅިތަނުން އެހެން ދިޔަ ސައިކަލެއްގައި އިން ސޮރަކު އޮބިއަޅާގެން އެސޮރު ފަހަތަށް އަރާގެން އެހެރަގެން ދިޔައީތާއެވެ. ދެން އެރެޔަކު ދައްކައެއް ނުލައެވެ. މަހިތަށް އެރިއެވެ. ކަލޯ ހާދަ ގަޓުހުރި މީހެކެވެ. ބިރެއް ނުގައްނާނޭ ބުނެ އަނގައިގައި އެއްބައި އޮއްވާ، ބުޅަލެއްގެ ބުޑުގައި އުނބުންޖެހުމުން ދުވެ ފިލާހެން އެހަރަގެން ދުވެގޮސް ފިލީއެވެ. ވަރަށް ހިނި އައެވެ. އަނެއްކާވެސް އެހެން ދުވަހެކެވެ. ވަރަށް ބާރުލައި ރައްޔިތުންގެ ހައްގުގައި އެއްކަލަ މަހުލޫފު އަޑު އުފުލަނީއެވެ. ދިވެހިން ސަލާމަތް ކުރަންށޯލައެވެ. ޖަލައްދާންޖެހުނަސް ވަރިހަމަޔޯލައެވެ. ރައްޔިތުންގެ ހައްގުގައި ގުރުބާންވާން ތައްޔާރަޔޯލައެވެ. އެހެރަ ބޮޑު ފިރިހެންނާ ބަނޑުންވައިޖަހާ ކަރުބުޑުން ހުރެ " ފެލި " ނަގަނީއެވެ. ދެއްކި ވާހަކަތަކުގެ އަޑު ނުކެނޑެނީސް ޖަލަށް ދާންޖެހިއްޖެއެވެ. ކިހާވަރަކުން ދާނެބާއެޔޭ ހިތަށް އެރިއެވެ. ގެޔަށްވަދެ ހަބަރު ބަލަން އިށީނދެލީމެވެ. އަނެއްކާވެސް ދިޔައީ ހިނިގަނޑު ފަޅާގެންނެވެ. އެއްކަލަ މަހުލޫފު ރޮއެ ނަގަނީއެވެ. ބަނޑެއްގައި ރި ބޮލެއްގައިރިހި2އޯވަރީވެސް ފެއިލް ވެއްޖެޔޯލައެވެ. މަ އަވަހަށް މިނިވަން ކޮއްދޭށެޔޯލައެވެ. " ވޭންވަރު" އަރާފައި އޮތް އަންހެނަކަށްވުރެ މަހުލޫފު ކަންތަށް […]


Covid 19: 11 Million Meehunaa Eku China Ge City Eh Furabandhu Koffi - Vaguthu\nކޮވިޑް-19: 11 މިލިއަން މީހުންނާއި އެކު ޗައިނާގެ ސިޓީއެއް ފުރަބަންދު ކޮށްފި\nކޮވިޑް-19 ފެތުރެމުން އަންނާތީ ޗައިނާގެ 11 މިލިއަން މީހުންގެ އާބާދީއެއް އޮންނަ ސީޖިއަރުއަންގް ފުރަބަންދު (ލޮކްޑައުން) ކޮށްފިއެވެ.\nއެގައުމު ފުރަބަންދު ކުރުމާއި އެކީ އާންމު ހިދުމަތްދޭ ހުރިހާ ތަނަކާއި ސްކޫލްތައް ބަންދުވާނެއެވެ. އަދި އާންމުން އެއްވެސް އުޅުންވެސް މަނާ ވާނެ ކަމަށް މީޑިއާތަކުން ވަނީ ރިޕޯޓް ކޮށްފައެވެ. އެހެން ކަމުން ސްކޫލްތަކުގައި ވަގުތީ ގޮތުން އޮންލައިންކޮށް ކިޔަވައި ދިނުމުގެ މަސައްކަތް މިހާރު ދަނީ ކުރަމުންނެވެ.\nއުތުރު ޗައިނާގެ ސީޖިއަރުއަންގް އިން މިދިޔަ ހޯމަ ދުވަހު އިތުރު 11 މީހަކު ބަލި ޖެހިގެން ފެނިފައިވާއިރު، 30 މީހެއްގެ ފަރާތުން އަލާމާތެއް ނުފެނި ފައްސިވެފައިވާކަން ވަނީ އެނގިފައެވެ.\nޗައިނާގެ ވެރިރަށް ބެއިޖިންގް އާއި 18 މޭލު ހުޅަގު ދެކުނުން އޮންނަ ސީޖިއަރުއަންގް ފުރަބަންދު ކުރުމަށްފަހު ކަމާއި ބެހޭ އިދާރާތަކުގެ މީހުން ވަނީ މުޅި އެ ހިސާބު އެއްކޮށް ކޮވިޑް-19 އަށް ޓެސްޓް ކުރުމަށް ނިންމާފައެވެ. އެގޮތުން އަންގާރަ ދުވަހު އެސަރަހައްދުން 52،784 މީހަކު ވަނީ ބައްޔަށް ޓެސްޓް ކޮށްފައެވެ. އަދި ބަލިން ރައްކާތެރިވުމަށް ފިޔަވަޅު އަޅާނެ ކަމަށްވެސް ވަނީ ބުނެފައެވެ.\nއެގައުމުގެ ސެންޓަރ ފޯ ޑިޒީސް ކޮންޓްރޯލް (ސީޑީސީ) އެންޑް ޕްރިވެންޝަންގެ ޑެޕިއުޓީ ޑިރެކްޓަރ ފެންގް ޖިއަން ވިދާޅުވެފައި ވަނީ ބެލެވޭ ގޮތުގައި ކޮވިޑް-19ގެ ވޭދަނަތައް އިތުރުވާން ފަށާފައިވަނީ ޔޫރަޕްގެ ސަރަހައްދުން އައިސްފައިވާ އާ ވައްތަރުގެ ކޮވިޑް-19 އާއި ގުޅިގެން ކަމަށެވެ. އެކަމާއި ގުޅޭ އިތުރު މައުލޫމާތެއް ފެންގް ހާމަ ކޮށްފައެއް ނުވެއެވެ.


“ރައީސްގެ މުސާރަ ކުޑަ ކުރީ ގާނޫނާ ހިލާފަށް، އެ މައްސަލަ ބަލަން ޖެހޭ” – Dhen.mv\n"ރައީސްގެ މުސާރަ ކުޑަ ކުރީ ގާނޫނާ ހިލާފަށް، އެ މައްސަލަ ބަލަން ޖެހޭ"\nMay 20, 2020 - 11:45 pm\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ މުސާރަ ކުޑަ ކުރީ ގާނޫނާ ހިލާފަށް ކަމަށާއި އެ މައްސަލަ ބަލަން ޖެހޭ ކަމަށް ކްރިމިނަލް ކޯޓުގެ ކުރީގެ އިސް ގާޒީ އަހުމަދު ހައިލަމް ވިދާޅުވެއްޖެއެވެ.\nއެކަމާއި ގުޅިގެން ހައިލަމް ކުރެއްވި ޓްވީޓެއްގައި ވިދާޅުވީ މީގެ އެއް ދުވަސް ކުރިން މަޖިލީހުން ސަރުކާރަށް އިންޒާރު ދިނުމަށްފަހު އެގޮތަށް އެކަން ކުރުމުން އެކަމުގައި ޖިނާއީ ނިޔަތް އެކުލެވިގެންވާކަން ސާފުވާ ކަމަށެވެ. އެހެންކަމުން އެ މައްސަލަ އެންޓި ކޮރަޕްޝަން ކޮމިޝަން (އޭސީސީ)އިން ބަލަންޖެހޭ ކަމަށް އޭނާ ވިދާޅުވިއެވެ.\n1 ދުވަސް ކުރިން ސަރުކާރަށް އިންޒާރު ދިނުމަށްފަހު މިކަން މިގޮތަށް ކުރުމުން މިކަމުގައި ޖިނާއީ ނިޔަތް އޮތްކަން ވަރަށް ސާފު. @ACC_Maldives އިން މިމައްސަލަ ބަލަންޖެހޭ. @presidencymv @mvpeoplesmajlis https://t.co/jqa87xM0sw\n— Ahmed Hailam (@AhmedHailam) May 20, 2020\nމި މުސާރައިން 35 އިންސައްތަ އުނިކުރުމުން މިހާރު އެމަނިކުފާނަށް އަސާސީ މުސާރައިން ލިބިވަޑައިގަންނަވާނީ 65،000 ރުފިޔާއެވެ.\nނައިބު ރައީސްގެ އަސާސީ މުސާރައަކީ 75،000 ރުފިޔާ އެވެ. އެމަނިކުފާނުގެ މުސާރައިން 35 އިންސައްތަ އުނިކުރުމުން ލިބިވަޑައިގަންނަވާނީ 48،750 ރުފިޔާ އެވެ.


Thimaa ah nafaa libey hisaabun gaumee maslahathu "kafun" kohlaa dhivehin!\nމަޖިލިސްގެ ޖަލްސާއެއް ހިނގަމުންދަނީ: ތަރުބިއްޔަތުކުރުމުގައި ނަމޫނާ ދައްކަންޖެހޭ-- ފޮޓޯ: މަޖިލިސް އިދާރާ\nތިމާއަށް ނަފާ ލިބޭ ހިސާބުން ގައުމީ މަސްލަހަތު "ކަފުން" ކޮށްލާ ދިވެހިން!\nއަމިއްލަ މަސްލަހަތަށްވުރެ ޤައުމީ މަސްލަހަތު އިސްކުރުމަކީ ޖަމާއަތަށާއި ޤައުމަށް އެންމެ ފައިދާ ހުރިގޮތް ކަމަށް ކޮންމެ ބޭފުލަކުވެސް ވިދާޅުވެއެވެ. ކޮންމެ ބޭފުޅަކުވެސް އެދެމުން ދަނީ ލިބެން އޮތް މަންފާ އަކަށް ނުބަލާ ކޮންމެ ކަމެއްގާވެސް ކޮންމެ ބޭފުލަކުވެސް ޤައުމުގެ މަސްލަހަތު ނުވަތަ އަނެކުންގެ މަސްލަހަތު އިސްކުރުމަށެވެ. މިހެން ވިދާޅުވާ ބޭފުޅުން އެވިދާޅުވާ އަޑު އިވޭ އިރު ހިތަށް އަރަނީ އެއީ ވަރަށް ބޮޑަށް ޤައުމު ދެކެލޯބިވާ ބޭފުޅެއް ކަމަށެވެ. މިހެން ވިދާޅުވާ ބޭފުޅުން އެވިދާޅުވާ އަޑު އިވޭއިރު އެބޭފުޅުންނަކީ އެއްގޮތަކަށްވެސް ޤައުމުގެ މަސްލަހަތަށްވުރެ އަމިއްލަ މަސްލަހަތު އިސްކުރާނެ ބޭފުޅުންނެކޭ ހިތަށްވެސް ނާރާނެއެވެ.\nނަމަވެސް އަމިއްލަ މަސްލަހަތަކީ ނުވަތަ ޤައުމީ މަސްލަހަތަކީ ކޮބައިކަން އެނގި ވަޑައިގަންނަވަނީ ކިތައްބޭފުޅުންނަށްތޯ މިހާރު ސުވާލު އުފެދެއެވެ. ސުވާލު އުފައްދަންވެސް ޖެހެއެވެ. ސުވާލު ކުރަންވެސް ޖެހޭކަމަށް އަޅުގަނޑަށް ހީވެއެވެ. ސަބަބަކީ ކޮބައިތޯ އެވެ. ސަބަބުތައް ވަރަށް ބައިވަރެވެ. މުޖުތަމައުން ފެންނަމުންދާ ކޮންމެ މަންޒަރަކުން މިފަދަ އެތައް ސުވާލެއް ހިތައް އަރައެވެ. ދިވެހިންނަކީ މުސްލިމުންނެވެ. ރިވެތި އަޚުލާގެއްގެ ވެރިބައެކެވެ. އެކަކު އަނެކަކަށް އަޅާލާ އޯގާތެރި ބައެކެވެ. ރަހުމު ކުރާ ބައެކެވެ. ހަމްދަރުދީ ވާ ބައެކެވެ. ތިމާޔަށް ވުރެ އުމުރުން ދޮށީ މީހުންނަށް އިޙްތިރާމް ކުރާ ބައެކެވެ. ކުޑަކުދިންނަށް އޯގާތެރި ބައެކެވެ.\nޒަމާނީ ތައުލީމާއި އިގްތިޞާދީ ތަރައްޤީ އާއި އެކު އެހެނިހެން މުޖުތަމައުތަކުގެ މީސްތަކުން އަންނަނީ ހޭލުންތެރި ވަމުން ނެވެ. ތަހުޒީބު ވަމުންނެވެ. އެފަދަ މުޖުތަމައުތަކުން ފެނިގެންދަނީ އެމީހުން އެމީހުންގެ އުމުރުން ކިތައްމެ ދޮށީވިޔަސް، އެމީހުންގެ މައިންބަފައިންނަށް ވުރެ ކިތައްމެ މޮޅަށް ކިޔަވައިގެން ތިއްބަސް، ކިތަންމެ މޮޅު ފާހެއް ނަގައިގެން ހުއްޓަސް، އެމީހުންގެ މައިންބަފައިންގެ ކޮންމެ އަމުރަކަށްވެސް ކިޔަމަންވާ މަންޒަރެވެ. ބޮޑެތިމީހުންނަށް އިހްތިރާމް ކުރާ މަންޒަރެވެ. އާއިލާގެ އެކަކު އަނެކަކަށް އަޅާލާ އޯގާތެރިވާ މަންޒަރެވެ. ރަހުމު ކުރާ މަންޒަރެވެ. ކުޑަކުދިންނަށް އޯގާތެރިވާ މަންޒަރެވެ. އަވަށްޓެރިންނަށް އެހީތެރިވާ އަޅާލާ އެހީތެރިވާ މަންޒަރެވެ. އެމީހުންގެ އެމީހުންގެ ގޮތްތައް ދަމަހައްޓަމުންދާ މަންޒަރެވެ.\nދިވެހި މުޖުތަމައަކީވެސް މިއަދު ތައުލީމީ މީހުން ގިނަ މުޖުތަމައެކެވެ. ހޭލުންތެރި މުޖުތަމައެކެވެ. އާބާދީގެ 98 އިންސައްތަ އަކީ ލިޔަންކިޔަން އެނގޭ މީހުންނެވެ. އާބާދީގެ ބޮޑު އިންސައްތައަކީ މިއަދު ވެސް ކޮންމެވެސް ޔުނިވަސިޓީއަކުން ނުވަތަ ކޮލެޖަކުން ނުވަތަ ކޮންމެވެސް ތަނަކުން ކޮންމެވެސް އިލްމެއް އުނގެނެމުންދާ ބައެކެވެ. އެއީ ކިތަންމެ އުމުރުން ދޮށިވީކަމުގައިވިއަސް މެއެވެ. އުމުރުން ވަރަށް ދޮށީ މީހުންވެސް މިއަދު ކޮންމެވެސް ކުލާހަކަށް ދާނެއެވެ.\nދަންނަވަން މިއުޅޭ ވާހަކައަކީ މިފަދަ އިލުމީ މީހުން ގިނަ އިލުމަށް ލޯބިކުރާ މީހުން ގިނަ މުޖުތަމައަކުން ފެންނަމުން މިދާ މަންޒަރަކީ ހަމަ ހަގީގަތުގައިވެސް ހޭލުންތެރި މުޖުތަމައަކުން ފެންނާނެ މަންޒަރެއްތޯއެވެ. ކޮންމެ މީހަކުވެސް އަތް ދިއްކުރަނީ އަނެކާ އަށެވެ. ތުހުމަތު ކުރަނީ އަނެކާ އަށެވެ. ނުބައި މީސް ކުރަނީ އަނެކާ އެވެ. ކުށްވެރި ކުރަނީ އަނެކާ އެވެ. ހައްތަހާވެސް ފެންނަނީ އަނެއް މީހާގެ ކުށެވެ. އެކަކަށްވެސް ތިމާގެ ކުށެއް ނުފެނެއެވެ. އެހެންނަަމަވެސް ކޮންމެ މީހަކުވެސް އަނެކާގެ ކަންތަކާ މެދު ނުވިސްނާ ތިމާގެ ކަންތައްތަކާއި މެދު ވިސްނާނަމަ މުޖުތަމައު އޮންނާނީ އިސްލާހު ވެފައި ނޫންތޯއެވެ.\nއިސްލާހު ވާންޖެހެނީވެސް އެހެންމީހުންނެވެ. ޤާނޫނު ތަކާއި ޤަވާއިދު ތަކަށް ކިޔަމަންތެރި ވާންޖެހެނީވެސް އެހެންމީހުންނެވެ. ގަވާއިދާއި އެއްގޮތަށް އުޅެންޖެހެނީވެސް އެހެން މީހުންގެ ދަރިންނެވެ. ތިމާޔާއި ތިމާގެ ދަރިންނާއި ތިމާޔަށް ވާގިވެރިވާ މީހުން ގާނޫނަކަށް ޤަވާއިދަކަށް ނުބެލިއަސް އެއީ މާބޮޑު ކަމަކަށް ނުވާނެއެވެ. އަދި ކިއެއްތަ މިފަދަ މީހަކު މައްސަލައެއްގައި ބެދިއްޖެނަމަވެސް ވީ ގޮތަކުން އޭނާ ސަލަމަތް ކޮށްދޭނެއެވެ. ކުށްވެރިވެފަ އަދަބު ލިބިފައި އޮންނަން ޖެހެނީ އެއްކަލަ އާރެއް ބާރެއް ނެތް ނިކަމެތި މީހާ އެވެ. ނިކަމެތި މީހާގެ ދަރިއެވެ. މުންސަނދި ބާރު ހުރި މީހެއްގެ ދަރިއެއް ކުށްވެރިއެއްވެސް ނުވާނެއެވެ. މިފަދަ ކަންކަމުން ގެއްލިގެން ދަނީ މުޖުތަމައުގެ މަސްލަހަތު ނޫންތޯ އެވެ. އެކަމަމު ކޮންމެ ބޭފުޅަކުވެސް އަޑަށް ބާރު ލައްވާފަ ޤައުމަށް އެންމެ މަސްލަހަތު ހުރި ގޮތަށް މުޖުތަމައަށް އެންމެ ފައިދާ ހުރި ގޮތަށް ކޮންމެ ބޭފުޅަކުވެސް ކަންތައްތައް ކޮށްދެއްވުމަށް އިލްތިމާސް ކުރައްވާނެއެވެ.\nއަޅުގަނޑަށް ބާރެއް ލިބިއްޖެއްޔާ އެންމެންވެސް ގާނޫނުގެ ކުރިމަތީގައި ހަމަހަމަ ވާނެ ކަމަށް ވަރަށް ބާރަށް ވިދާޅު ވާނެއެވެ. ނަމަވެސް އާޚިރު ގައި ކަންވެގެންދަނީ މިއާ ދިމާ އިދި ކޮޅަށެވެ. އިސްކުރަންޖެހޭނީ ޤައުމީ ކުލަތައްކަމަށް ވިދާޅާ އަޑު އިވޭނެއެވެ. ނަމަވެސް މިހެން މިކަން ކުރަނީ ކޮންބައެއް ތޯ ހިތައް އަރައެވެ. ތިމާ ނިސްބަތްވާ ކުލަޔަކަށްވުރެ ޤައުމީ ކުލަތައް އިސްކުރީ ފަހެކާކުތޯއެވެ. މީހަކު ކުށެއްކޮށްގެން އަދަބެއް ލިބުނަސް ތިމާ ތާއީދު ކުރާ މީހާ ވެއްޖިއްޔާ ބުނެވެނީ އެމީހާއަށް އަދަބު ލިބުނީ ބޭއިންސާފުން ކަމަށެވެ. އެމީހާ ވީހާވެސް އަވަހަކަށް އެއަދަބުން ސަލާމަތް ކުރަން ރެ އާއި ދުވާލު ކެނޑިނޭޅި މަސައްކަތް ކުރާނެއެވެ. ބައިނަލް އަގުވާމީ އެކިފަރާތްތަކަށްވެސް ލިޔާނެއެވެ. ވަކާލާތު ކުރާނެއެވެ.\nމިހާލަތުގައި ތިމާގެ ޤައުމުގެ ނަން ހަޑިވިއަސް ހުތުރުވިއަސް، ބޭރު ތަންތާންގައި ތިމާގެ ލޯބިވާ ޤައުމު ބަދުނާމުވިއަސް އެއީ މައްސަލައެއްް ނޫނެވެ. މިފަހަރަު ޤައުމު ޤުރުބާން ކޮށްފައިވެސް ތިމާގެ ލޯބިވާ މީހާ ތިމާ ތާއީދު ކުރާ މީހާ ސަލާމަތް ކުރަންޖެހެއެވެ. ނަމަވެސް ތިމާ ތާއީދު ކުރާ މީހާ ނޫންކަމަށް ވާނަމަ ކުށެއް ނުކުރިއަސް ކޮންމެވެސް ގޮތަކުން އޭނާގެ އަށް ބޮޑު އަދަބެއް ދެވޭތޯ މަސައްކަތް ކުރާނެއެވެ. މިފަހަރު ޤައުމީ މަސްލަހަތު ކޮބައިތޯ އެވެ. އަނިޔާ ދެވެނީ ހަމަ ޤައުމުގެ އިޚްލާސްތެރި ދަރިއަކަށްތޯ ނުވަތަ ނޫންތޯ ވިސްނާލާކަށް ނުޖެހެއެވެ . އާޚިރުގައި ނިންމާނީވެސް ކޮންމެވެސް ގޮތަކުން އޭނާއަށް ބޮޑު އަދަބެއް ދީފައެވެ. ނުވަތަ ކޮންމެވެސް ބޮޑު ދެރައެއް ދީފައެވެ. ދެން އޭނާ ސަލާމަތް ވެގެން އަނެއްކާ އެއްކަލަ އަދަބު ދިން މީހުންގެ ކިބައިން ބަދަލު ހިފަންވީއެވެ. ކުށެއް ނުކުރި ނަމަވެސް ކުށްވެރި ކުރެވޭނެ ކޮންމެވެސް ގޮތެއް ހޯދައިގެންވެސް ކުށްވެރި ކޮށްގެން ބޮނޑި އެއްް ދޭންވީއެވެ. މީ މިއަދު އަޅުގަނޑުމެންގެ މުޖުތަމައުން ފެންނަ ނިމުމެއް ނެތް ހިތާމަވެރި ސިލްސިލާ އެކެވެ. ވީމާ މިޤައުމަށް ހަމަޖެހުމެއް އެބައޮތްތޯއެވެ. ވޭތުވެގެން މިދާ ދުވަސް ތަކުގައި މި ދިވެހި ފަސްގަނޑުން ފެނިގެން މިދަނީ މިފަދަ މަންޒަރު ތަކެކެވެ.\nއިންސާނީ ޙައްޤުތަކާ ޤައުމީ މަސްލަހަތު އަދި އަމިއްލަ މަސްލަހަތުވެސް އެންމެ ބޮޑަށް އޮތީ އިސްލާމްދީނުގައެވެ. ދިވެހިންނަކީ އިސްލާމުންނެވެ. ދިވެއްސަކަށްވެެވެނީވެސް އިސްލާމަކަށްވެފައެވެ. ދިވެހި ކާބަފައިން ކޮންމެ ކަމެއްގައިވެސް ދިވެހި ޤައުމިއްޔަތު އިސްކޮށްފައިވަނީ އެހެންވެގެންނެވެ. ބާރުގަދަ ހޮޅިންނާއި ކުރިމަތި ލެއްވުމުގެ ހިތްވަރު ހޯއްދެވި މުލީގޭ ދޮންހަސަން މަނިކުފާނު ނުވަތަ ދޮންބަންޑަރައިން ހޯއްދެވީ ގައުމީ ލޯތްބާއި ޤައުމީ މަސްލަހަތު އިސްކުރެއްވުންނެވެ. އަލި ރަސްގެފާނު ޕޯޗްގީޒުންނާއި ހަނގުރާމަ ކުރައްވާ ޝަހީދު ވީ ވެސް އަމިއްލަ އާއިލާ އާއި އަމިއްލަ މަސްލަހަތަށްވުރެ ޤައުމީ މަސްލަހަތު އިސްކުރެއްވީމަ ނޫންތޯ އެވެ.\nމުހައްމަދު ތަކުރުފާނުގެ ޤައުމީ ޤުރުބާނީގެ ސިއްރަކީވެސް އެއީ ނޫންތޯއެވެ. 15 އަހަރުވަންދެން ރާއްޖެ އަޅުވެތި ކޮށްގެން އުޅުނު ޕޯޗްގީޒުންނާއި ކުރިމަތިލައްވާ ހަނގުރާމަ ކުރެއްވީ ދިވެހި ޤައުމުގެ މަސްލަހަތުގައި ނޫންތޯ އެވެ. ދިވެހިންނަށް ޤައުމީ ދުވަސް ގެނެސްދެއްވި މާތް ބަޠަލުގެ ޤުރުބާނީގެ އަގުވަޒަން ކުރުމަކީ މިއަދު އަޅުގަނޑުމެން ކޮންމެ މީހަކުވެސް އަމިއްލަ މަސްލަހަތު އިސްކުރުމަށްވުރެ ޤައުމީ މަސްލަހަތު އިސްކުރުމެވެ. ތިމާގެ މަސްލަހަތަށްވުރެ އަނެކުންގެ މަސްލަހަތު އިސްކުރުމެވެ.\nއެންމެ ގިނަ މަޤާމުތައް ތިމާ ބޭނުންވާ މީހުންނަށް ހޯދައި ދިނުމަށް ވުރެ ކަމަށް އެންމެ އެކަށީގެންވާ މީހުންނަށް މަޤާމުތައް ދިނުމަކީ ޤައުމީ މަސްލަހަތެވެ. ޤައުމީ މަސްލަހަތަކީ ތިމާގެ ޖީބަށް ބޮޑު ވާގޮތަށް ހުރިހާ ކަންތައްތައް ތަރުތީބު ކުރުމަށްވުރެ ރަށުގެ ވީހާވެސް ގިނަ މީހުންނަށް ފައިދާ ވާ ގޮތަށް ކަންތައްތައް ތަރުތީބު ކުރުމެވެ. ތިމާގެ ޕާޓީއަށް އެންމެ ގިނަ ފައިދާ ލިބޭ ގޮތަށް ދުރާލާ ކަންތައްތައް ރޭވުން ހުއްޓާ ނުލާހާ ހިނދަކު ޤައުމުގެ މަސްލަހަތު ދެމި އެއް ނޯންނާނެއެވެ. ޤައުމަށް ހަމަޖެހުމެއް ނާންނާނެއެވެ. ކޮންމެ ކުލަޔަކަށް ތާއީދު ކުރި ނަމަވެސް ތިމާޔަށް އެންމެ ރީތި ކުލައަކީ ޤައުމީ ކުލަތަކަށް ވެގެންނޫނީ ޤައުމުގެ މަސްލަހަތު ދެމެހެއްޓުމަކީ ނާދިރު ކަމެކެވެ.\nޤާބިލު މީހުންނަކީ ގާބިލު މީހުން ކަމަށް ދެކި ނާގާބިލު މީހުންނާއި ގާބިލު މީހުން އެއްވަރު ކުރާނަމަ ގައުމީ މަސްލަހަތެއް ނޯންނާނެއެވެ. ކަމާ ގުޅޭ މުއައްސަސަތަކާއި އަމިއްލަ ފަރުދުންވެސް ޤައުމަށް ޓަކާ އެމީހުންގެ ފަރުދީ ޒިންމާ އާ މެދު ވިސްނާ އަޅުގަނޑުމެންގެ މިލޯބިވާ ގައުމަށްޓަކާ ޤައުމީ މަސްލަހަތު އިސްކުރަމާތޯއެވެ. ޤައުމަށް އެންމެ ފައިދާ ހުރި ގޮތަށް ކޮންމެ ބޭފުޅަކުވެސް އަމަލުކުރެއްވުމަށް ގޮވާލެއްވުމުގެ ބަދަލުގައި ކޮންމެ ބޭފުޅަކީވެސް ޤައުމަށް އެންމެ ފައިދާ ހުރި ގޮތަށް ކަންތައް ކުރާ މީހަކަށް ވަމާތޯއެވެ.\nއިޖުތިމާއީ ތައުލީމް ތަރުބިއްޔަތު ސިޔާސީ ޕާޓީ ސިޔާސަތު ސަރުކާރު\nމެންބަރަކަށް ވީތީ އުމުރަށް ހަމަޖެހޭ އިނާޔާތްތައް ރައްޔިތުންނަށް ހާމަކޮއްލަދޭނެ މެންބަރަކު ހަމަނެތީ ދޯ. ޢަމިއްލައަށް ބޮޑުމުސާރަ ކަނޑައަޅއިގެން، ނުވީތާކަށް5އަހަރުގެ ދައުރެއް އަދާކުރުމުން އެމީހަކަށް އުމުރަށް އިނާޔްތް ހަމަޖައްސައިގެން އެތިބެނީ އެވާހަކަ ރައްޔިތުންނަށް ނާންގާ. ހަމައެކަނި އާއްމުވެފައި މިއޮތީ މުސާރަ އާއި އެލަވަންސްއަށް މެންބަރަކަށް ހުންނަ މުއްދަރުގަ 70،000 ރ ....


ކޮވިޑް19: ވައިރަސް 17 ދުވަހާ ހަމައަށް މަރުނުވެ ހުރެދާނެކަމަށް ހާމަކޮށްފި – Dhen.mv\nކޮވިޑް19: ވައިރަސް 17 ދުވަހާ ހަމައަށް މަރުނުވެ ހުރެދާނެކަމަށް ހާމަކޮށްފި\nMarch 24, 2020 - 1:56 pm\nކޮވިޑް19 ވައިރަހުގެ އަސަރު 17 ދުވަހާއި ހަމައަށް ވެސް މަރުނުވެ ހުންނަ ކަމަށް ސައިންޓިސްޓުން ބުނެފިއެވެ. ޑެއިލީ މެއިލް އިން ރިޕޯޓުކޮށްފައިވާ ގޮތުގައި ސައިންޓިސްޓުން މިކަން ހާމަކޮށްފައިވަނީ ވައިރަސް ފެނުނު ކްރޫޒް ލައިނާއެއް ކަމަށް ވާ ޑައިމަންޑް ޕްރިންސެސް އިން ކުރި ތަހުލީލުތަކެއްގެ މައްޗަށް ބިނާކޮށެވެ.\nމި ރިޕޯޓުގައި އިތުރަށް ބުނެފައިވާ ގޮތުގައި ކްރޫޒް ލައިނާގައި ތިބި މީހުންގެ 14 ދުވަހުގެ ކަރަންޓީން ނިމުމަށްފަހު 17 ދުވަސް ފަހުން ސައިންޓިސްޓުން ކުރި ތަހުލީލު ތަކުގައި ބޯޓުގެ އެކި ދިމަ ދިމާއިން ވައިރަހުގެ އަސަރުފެނިފައިވެއެވެ.\nކްރޫޒް ލައިނާއިން ފެނުނު ވައިރަހުގެ އަސަރުން ބަލި ޖެހިދާނެކަން އަދި ސައިންޓިސްޓުންނަށް ކަށަވަރުވެފައެއް ނުވެއެވެ. މިކަން އިތުރަށް ދިރާސާކުރަމުން އަންނަ ކަމަށް ވެސް ރިޕޯޓުތައް ބުނެފައިވެއެވެ. މިކަން ކަށަވަރުު ވެއްޖެނަމަ މިއީ ވައިރަހުގެ ނުރައްކާތެރިކަން އިތުރުވެގެންދާނެކަމެއް ކަމުގެ އިންޒާރެއްގެ ގޮތުގައިވެސް ސައިންޓިސްޓުން ފާހަގަކޮށްފައިވެއެވެ.\nމީގެ ކުރިން ސައިންޓިސްޓުން ބުނެފައިވަނީ ވައިރަހުގެ އަސަރު އެންްމެ ގިނަވެގެން ވެސް ހުންނަނީ ތިން ދުވަސް ކަމުގައެެވެ.\nޑައިމަންޑް ޕްރިންސެސް އިން ދަތުރުކުރި 700 އަށް ވުރެ ގިނަ މީހުނަށް ބަލި ޖެހުނެވެ. މީގެ ތެރެއިން ގިނަ މީހުނަށް ބަލި ޖެހިފައިވަނީ ބަލީގެ އެއްވެސް އަލާމާތެއް ނުފެނިކަން ވެސް ފާހަގަކޮށްލަންޖެހެއެވެ.2ހަފްތާ ގެ މުއްދަތަކަށް ކްރޫޒް ލައިނާގައި ތިބި މީހުން ކަރަންޓީނުކުރުމަށް ފަހު މިހާރުވަނީ ދޫކޮށްލާފައެވެ.\nޗައިނާ ގެ ވުހާން އިން ފެނުނު ބަލިމަޑުކަން މިހާތަނަށް ހަތަރު ލައްކަ އާއި ގާތް ކުރާ އަދަދަކަށް މީހުނަށް ޖެހިފައިވާއިރު ވައިރަހުގެ ސަބަބުން 14 ހާހަށް ވުރެ ގިނަ މީހުންވަނީ މަރުވެފައެވެ. ޗައިނާގައި ވައިރަސް ކޮންޓްރޯލް ވިނަމަވެސް ނަމަވެސް ޔޫރަޕުގެ ގައުމުތަކުގެ އިތުރުން ދުނިޔޭގެ އެހެނިހެން ހިސާބުތަކުގައި ވައިރަސްދަނީ ހަލުވިކަމާއެކު ފެތުރެމުންނެވެ.


ދޭހު Archives | Landhooinfo\nއަހަންނަކީ އިޝްޤެވެ. އަހަރެން ވަނީ އިންސާނާގެ ލޮލުތެރޭގައެވެ.!!!\nކޮބާ މަގޭ ވޯޓު؟؟؟؟\nދުނިޔެއަށް އަންނަ ކޮންމެ ބަދަލަކާއި އެކު އިންސާނުން ބަދަލުވާން ނުޖެހޭނެކަން މިއަދު ގިނަބަޔަކަށް ޤަބޫލު ކުރެވެއެވެ. މި ބީދައިން މި ކުޑަ ކުޑަ ދިވެހި ރާއްޖެ އަށްވެސް ތަފާތު އެކިކަހަލަ ބަދަލް ތައް އައިސް، މި ޤައުމުގައި ތަފާތު ބޭބޭ ފުޅުން ވެރިކަން ކޮށް، ތަފާތު އެކި ކަހަލަ ވައުދުތައް ވެ ވަޑައިގެން މަސައްކަތް ކުރެއްވި ކަމީ އެއްވެސް ދިވެހި ރައްޔިތަކު ދެބަސް ވާނޭ ކަމެއްނޫނެވެ. ހެޔޮ ވެރިކަމެއްގެ ނަމުގައި …\nމަގޭ ދޮށީ ދަރި ޕީ އެޗްޑީ ހެދީ މަގޭ މޮޅޫކަމުންނެވެ. މަގޭ ހަގުދަރި ފަތްބޮއެގެން، މާރާމާރީ ހިންގައި ދުވަނީ ނަޝީދުގެ ސަނަބުންނެވެ. އަދި ރާއްޖޭގެ ފުލުހުން މިހާރުވެސް އޭރުވެސް ޖަލުގައި އަނިޔާ ކުރަނީ މައުމޫނު އަންގައިގެންނެވެ. މައުމޫނު ވެރިކަން ކުރި ތިރީސް އަހަރުވެސް މި ދުނިޔެ އޮތީ ހަމަ 2008 ކާއި ހަމައަށް ތަރައްޤީ ވެފައެވެ. އެހެން ކަމުން ފަން ޖިފުޑި ތަކަކުން ޒަމާނީ ޕެލަސް ތަކަކަށް ބަދަލު ވުމަކީ …\n”ބުއްދި”، އެއްދުވަހަކު ލުޤުމާނު ޙަކީމުގެ އަރިހަށް އަ އެވެ. ލުޤުމާނު ސުވާލު ކުރެއްވި އެވެ. “ތިޔައީ ކާކުހެއްޔެވެ؟ އުޅެނީ ކޮންތާކުހެއްޔެވެ؟” ޖަވާބުގައި “ބުއްދި” ދެންނެވި އެވެ. “އަހަންނަކީ ބުއްދި އެވެ. އަހަރެން އުޅެނީ އިންސާނާގެ ބޮލުތެރޭގަ އެވެ.” އިރު ކޮޅަކުން “ލަދު” މި ތަނަށް ޒިޔާރަތް ކޮށްފި އެވެ. ލުޤުމާނު ސުވާލު ކުރެއްވި އެވެ. “ތިޔައީ ކާކު ހެއްޔެވެ؟ އުޅެނީ ކޮންތާކުހެއްޔެވެ؟” “ލަދު” ޖަވާބު ދިނެވެ. “އަހަންނަކީ ލަދެވެ. އަހަރެންގެ …\nއަމިއްލަފުޅަށް ވެރިކަމުން އިސްތިއުފާ ދެއްވި ރައީސް ނަޝީދަށް ލޯ ހުޅުވި، އެ ވިދާޅުވާ ހިނދުކޮޅު ފިލާގޮސް، ހޭ ވެރިކަން ވީ7ފެބްރުއަރީ 2012 ގެ މެންދުރުފަހު 13.00 ގެ ފަހުން ކަމަށް ގިނަ ބަޔަކަށް މިއަދު ޤަބޫލު ކުރެވެއެވެ. “ބޮލުގައި ބަޑި ޖެއްސިއްޔޭ”، “ހަވަރަށް ދިނިއްޔޭ” ގޮވާ ފައިވާން ފުޅު އަމިއްލަ އަތްޕުޅުން ހިއްޕަވައިގެން، މަގު މައްޗަށް ނިކުމެ ވަޑައިގެން، ކޮޅު ކޮޅު މައްޗަށް ދުވެ ވަޑައިގެން އުޅުއްވާ …\n1. ފެށުން ޞިނާއީ އިންޤިލާބަށްފަހު އިންސާނުން މިއަދު މި އަންނަނީ އެބައިމީހުންގެ ވިސްނުމާއި ފިކުރުގެ ބޭނުންކޮށް އަރުތަވެރިކަމުގެ އިސް ސަފުގައި ފައިތިލަ ސާބިތުކުރަމުންނެވެ. ތަފާތު ހޯދުންތައް ހޯދައި އައު އީޖާދުތައް ކޮށް ޓެކްނޮލޮޖީގެ އާ އުސްމިންތަކެއް ގިރާކުރަމުންނެވެ. ވާދަވެރި ރޫޙެއްގައި މި ގޮތަށް އުފައްދާ ތަކެއްޗަކީ އިންސާނީ ދަރިފަސްކޮޅުގެ ހަލާކު ކަމުގައިވެފައި ވާއިރު ވެސް އެކަމާ ފަރުވާލެއްނެތެވެ. ނަތީޖާއެއްގެ ގޮތުން ދުނިޔެއަށް މި ވަނީ ތިމާވެށީގެ ތަފާތު މައްސަލަތަކާ ކުރިމަތިލާން …\nނ.މާފަރު ޒުވާނެކެވެ. މި ޒުވާނާ އެއްދުވަހަކު ނޫހެއް ކިޔަމުންދަނިކޮށް ހިތްހަމަޖެހޭ ކަހަލަ ވަޒީފާއެއްގެ އިޢްލާން ފެނިއްޖެއެވެ. ވަރަށް އުފަލުން ގޮސް ސިޓީއެއް ލިޔެލައި ތަޢްލީމީ ސެޓްފިކެޓްތައް އަދި އައި.ޑީ.ކާޑު ކޮޕީ ހައްދާލާފިއެވެ. އެ ވަޒީފާއަކީ ރިޒޯޓެއްގެ ވަޒީފާއެއްކަމުން ލިޔެކިޔުންތައް ހުށަހަޅަންޖެހެނީ އެ ރިޒޯޓްގެ މާލޭ އޮފީހަށެވެ.މިކަލޭގެ އަވަސްވެގަތީ މާލެދާން ފުރާ އެއްޗެއް އޮތްތޯ ބަލާށެވެ. ހަގީގީ ދިރިއުޅުމުގައިވެސް ހަލުވިގޮތަކަށް ހިނގާ މިގޮލާ ދެން އުޅޭނެގޮތް އަމިއްލައަށް އިހްސާސްކޮށްލާށެވެ. އަތިރި މައްޗަށް …\nބޭބޭ!!ބޭބޭ!! މަދިރި މައްސަލަ! ބޮރު މައްސަލަ ހުންނަނީ!!!\nޑެންގޫ ހުމަކީ ކޮބާ؟ ޑެންގޫ ހުމަކީ މަދިރީގެ ސަބަބުން ފެތުރޭ ވައިރަސް އަކުން ޖެހޭ ހުމެކެވެ. ޑެންގޫ ހުން ފެތުރެނީ ޖަރާސީމު އަށަގެންފައިވާ އަންހެން މަދިރީގެ ޒަރީޢާއިންނެވެ. ތާރީޚުގެ ތެރެއިން ޑެންގޫހުން ޑެންގޫ ހުން ފެންނަން ފަށާފައިވަނީ މީލާދީން 50 ގެ އަހަރުތަކުގައެވެ. މިބައްޔަކީ އެކަށީގެންވާގޮތަށް ފަރުވާ ނުކުރެވިއްޖެނަމަ ފުރާނައަށް ނުރައްކާވާ ބައްޔެކެވެ. މިހާރު މިބައްޔަކީ އޭޝިޔާ ސަރަހައްދުގެ ވަރަށް ގިނަ ގައުމުތަކެއްގެ އާއްމު ޞިއްޙަތުގެ ނުރައްކަލަކަށް ވެފައިވާ ބައްޔެކެވެ. …\nހަޔާތުގެ ޅަފަތުގެ ދުވަސްތައް ނިމި، ޒުވާންކަން ފަހަނަ އަޅާ ގޮސް، މުސްކުޅީކަމާއި ކުރިމަތި ކުރުވަނީ ހިތް ނުތަނަވަސް ކުރުވަމުންނެވެ.” ނާ ނާ ހުވަފެން ދުށީމޭ” ކިޔާ، މުޅި މާލޭގެ މަގުމައްޗަކީ އަމިއްލަ ގެ ކަމަށް ދެކި، ކޮޅު ކޮޅު މައްޗައް ދުވެ ހަދަން ފެށުމުން، ” މާތް ކަލާކޯއޭ! އަޅެ ތިގޮތައް އުޅެން ހެޔޮނުވާނޭ” ބުނެ ރާއްޖޭގެ ލޮބުވެތި ރައްޔިތުން ދިވެހިރާއްޖޭގެ ވެރިކަން މުހައްމަދު ނަޝީދާ ހަވާލު ކުރީމާވެސް ހިތާމައަކީ …


Youth Minister Mahloof Tiktok Ah - Vaguthu\nކޮވިޑް-19: މާލޭގެ އަދަދު މަތީގައި! - 1 ގަޑިއިރު ކުރިން\n7 މަސް ކުރިން ( ފެބުރުއަރީ 23, 2021 )\nރާއްޖޭގެ ޔޫތް މިނިސްޓަރ އަހުމަދު މަހްލޫފް ޓިކްޓޮކް ބޭނުން ކުރަން ފަށައިފިއެވެ.\nމިނިސްޓަރ މަހްލޫފް ޓިކްޓޮކް ބޭނުން ކުރަން ފަށާފައި ވަނީ އިއްޔެ އެވެ. މިނިސްޓަރ މަހްލޫފް މިހާރު ވަނީ ޓިކްޓޮކްގައި ވެރިފައިވެސްކޮށްފައެެވެ.\nމިއީ މި ކެބިނެޓްގެ މިނިސްޓަރަކު ޓިކްޓޮކް ބޭނުން ކުރަން ފެށި ފުރަތަމަ ފަހަރެވެ. މިނިސްޓަރ މަހްލޫފް ޓިކްޓޮކްގައި މިހާރު ވަނީ ދެ ވީޑިއޯއެއްވެސް އާއްމުކޮށްފައެވެ.\nމިނިސްޓަރ މަހްލޫފްގެ ޓިކްޓޮކް އެކައުންޓް\nމިނިސްޓަރ އިއްޔެ އާއްމު ކުރެއްވި ފުރަތަމަ ވީޑިއޯއިން ފެނިގެން ދަނީ އޭނާ ރައްޔިތުންގެ މަޖިލީހުގެ ޖަލްސާއަކަށް ހާޒިރުވެ ވަޑައިގެން ދެއްކެވި ވާހަކަތަކެވެ. އެ ވީޑިއޯ މިހާތަނަށް 18000 އަށްވުރެ ގިނަ މީހުން ބަލާފައި ވެއެވެ. އަދި 200 އަށްވުރެ ގިނަ މީހުން އެ ވީޑިއޯއަށް ލައިކް ދީފައި ވެއެވެ.\n#Mahloof #Majlis #youth #Sports\n♬ original sound - @AhmedMahloof\nއަދި މީގެ އިރުކޮޅެއް ކުރިން މިނިސްޓަރ ވަނީ އޭނާގެ ދަރިފުޅު ލައިބާ އަހުމަދު މަހުލޫފް (އެލީ) އާއި ލަވަކިޔުންތެރިޔާ ހަމޫދު ކިޔާފައިވާ ލަވައެއްގެ ޓްރޭލާ ޓިކްޓޮކްގައި އާއްމުށްފައެވެ. އެއީ ހަނގާ ކުރުމާއި ދެކޮޅަށް ހަދާފައިވާ ލަވައެކެވެ.\nTrailer of “Hangaa” by Elly & Hamoodh to be released on 3rd March. #Stopbullying #agaistbullying\nމިނިސްޓަރ އެކައުންޓަށް މިހާތަނަށް 207 ލައިކް ލިބިފައި ވެއެވެ. އަދި 204 މީހަކު މިނިސްޓަރ އެކައުންޓް ފޮލޯ ކުރާއިރު، މިނިސްޓަރ ފޮލޯކުރައްވަނީ އެންމެ މީހެކެވެ. އެއީ ރައްޔިތުންގެ މަޖިލީހުގެ ޑައިރެކްޓަރ އޮފް މީޑިއާ ހަސަން ޒިޔާއުއެވެ.\nރާއްޖޭގެ ބައެއް އިދާރާތަކުންނާއި، އެކި ކުންފުނިތަކުންވެސް ގެންދަނީ ޓިކްޓޮކްއަށް ވަދެ، ރައްޔިތުންނަށް ބޭނުންވާ މުހިންމު މައުލޫމާތުތައް ހިއްސާ ކުރަމުންނެވެ. އެގޮތުން މިހާރު ރައްޔިތުންގެ މަޖިލީހުގެ އިދާރާ އާއި، ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ވަނީ ޓިކްޓޮކްއަށް ވަދެފައެވެ.\nމެދު އުތުރު ޕްރޮވިންސްއަށް ރައީސް ސޯލިހް ފެކްޝަންގެ މަހްލޫފް\nޓިކްޓޮކް ރަހުމަތްތެރިޔަކާ ބައްދަލު ކުރުމަށް ދިޔަ އަންހެނަކު ރޭޕްކޮށްފި\nފެބުރުއަރީ 23, 2021 19:06\nތީވެސް އުޅެފަ ނޫޅޭނެ ގޮތެއް ނޭނގިގެން ތެޅޭ ފިރިހެނެއް\nފެބުރުއަރީ 23, 2021 19:23\nއަހަރެންނަށް ހެޔޮ ތިޔަކަލޭގެ އެމެރިކާގެ ޕޯންއިންޑަސްޓުރީޔަށް ދިޔަޔަސް\nފެބުރުއަރީ 23, 2021 19:50\nހާދަ ފުރީ ވަގުތެއް އޮވެއެވެ.\nފެބުރުއަރީ 23, 2021 21:08\nމިސަރުކާރު ނި މޭއިރު ކެބިނެޓް އެން މެން އުޅޭނީ ޓިކްޓޮކު ކުލެން\nފެބުރުއަރީ 23, 2021 21:15\nފެބުރުއަރީ 24, 2021 08:49\nމީނަ ޓިކްޓޮަކަށް ވަނީމަ އަހަރެމެން ތިބޭނީ ބަނޑަށް... ހަޔާތް ކުޑަ އް...


ރާއްޖޭގެ ފަތުރުވެރިކަމަށް މިއަދު 49 އަހަރު ފުރުނީއެވެ.\nފަތުރުވެރިކަމުގެ ރަންޔޫބީލް ފެށުން\nރާއްޖޭގެ ފުރަތަމަ ރިސޯޓު ހުޅުވީ އެ އަހަރުގެ އޮކްޓޫބަރު3ގައި\nއެމީހުން ތިބީ މާލޭގެ މާގިރި ކިޔުނު ގެއެއްގައި\nރާއްޖެއަށް ވިލާތު ފަތުރުވެރިން އެންމެ ފުރަތަމަ އައީ 16 ފެބްރުއަރީ 1972 ގައި\n16 ފެބްރުއަރީ 2021 | އަންގާރަ 18:08\n16 ފެބްރުއަރީ 1972 ގައި ރާއްޖެއަށް ޒިޔާރަތްކުރި ފަތުރުވެރިން މާލޭގެ މާގިރި ގޭގައި.\nރާއްޖެއަށް ފަތުރުވެރިކަން ތައާރަފުވިތާ މިއަދަށް 49 އަހަރު ފުރުނީއެވެ. ފަތުރުވެރިކަމުގެ ފަންސާސް ނުވަތަ ރަންޔޫބީލްގެ ދުވަސްތައް ގުނަން ފެށުނީއެވެ. ރަންޔޫބީލް އަހަރަކީ ކުރިއަށްއޮތް 2022 ވަނަ އަހަރެވެ. ފަތުރުވެރިކަން ރާއްޖެއަށް ތައާރަފުވީ އިޓަލީވިލާތުގެ 22 ފަތުރުވެރިންގެ ގުރޫޕެއް 16 ފެބުރުއަރީ 1972 ގައި ރާއްޖެއަށް ޒިޔާރަތް ކުރުމުންނެވެ. މިދެންނެވި 22 ފަތުރުވެރިން ފަށައިދިން ފަތުރުވެރިކަމަށް ވިހިބާވީހުގައި ފުރެނީ ފަންސާސް އަހަރެވެ. މި ގްރޫޕް ރާއްޖެއަށް އައިސް ފަތުރުވެރިކަމުގެ ބިންގާ އެޅުމުގެ ސިއްރަކީ ހެންވޭރު ހިކިފިނިފެންމާގޭ އަހުމަދު ނަސީމާއި އިޓަލީގެ ރައްޔިތެއް ކަމަށްވާ ޖޯޖް ކޯބިންގެ މެދުގައި އުފެދުނު ރަހުމަތްތެރިކަމާއި ގާއިމުކުރެވުނު އެއްބަސްވުމެކެވެ.\nއަހުމަދު ނަސީމަކީ މިހާރު ރާއްޖޭގެ ހެލްތު މިނިސްޓަރެވެ. އެމަނިކުފާނާއި ޖޯޖް ކޯބިންގެ މެދުގައި ސިލޯނުގެ ކޮޅުނބުގައި ގާއިމުކުރެވުނު އެއްބަސްވުމަށްފަހު ކޯބިންގެ ބެލުމުގެ ދަށުން ވިލާތުގެ ފުރަތަމަ ގްރޫޕް މާލެއަށް އައީ 16 ފެބްރުއަރީ 1972 ގައެވެ. އޭރު ރާއްޖޭގައި އެއްވެސް ރިސޯޓެއް ނެތެވެ. މި ގްރޫޕުގައި މައިގަޑުގޮތެއްގައި ހިމެނުނީ ނޫސްވެރިންނާއި ފޮޓޮގްރާފަރުންނެވެ. އެމީހުން ތިބީ މާލޭގެ ދެތިން ގެއެއްގައެވެ. އެތަނުން އެއްގެޔަކީ މިހާރު މާގިރި ހޮޓަލުގެ ނަމުގައި އެހެރަ އިމާރާތް ހުރިތަނުގައިވާ ގެއެކެވެ. މާގިރިޔަކީ އަހުމަދު ނަސީމުގެ ދައްތާފުޅު ނަސީމާ މުހައްމަދު ކަލޭފާނުގެ ގެއެވެ. ނަސީމާއަކީ އޭރުގެ ރައީސުލްޖުމްހޫރިއްޔާ އިބްރާހިމް ނާސިރުގެ އަނބިކަނބަލުންނެވެ.\nޖޯޖް ކޯބިން އާއި ވިލާތުގެ ފުރަތަމަ ގްރޫޕަށް ރާއްޖެ ފެނުނީ ސުވަރުގެއެއްގެ ގޮތުގައެވެ. ނަތީޖާއަކަށްވީ ގްރޫޕަކަށްފަހު ގްރޫޕެއް ސިލޯނު މަގުން ރާއްޖެ އަންނާން ފެށުމެވެ. ފަތުރުވެރިންނަށް ޚާއްސަކޮށްގެން ރިސޯޓުތައް ތަރައްގީކުރަން ފެށުނީ އެހިސާބުންނެވެ. މިގޮތުން އެންމެ ފުރަތަމަ ތަރައްގީކޮށް ހުޅުވުނު ރިސޯޓަކީ މާލެއަތޮޅު ވިހަމަނާފުށްޓެވެ. މިހާރުގެ މަޝްހޫރުގެ ނަމުން ކުރުނބާ މޯލްޑިވްސްއެވެ. ކުރުނބާ ވިލެޖް ރިސޯޓު ތަރައްގީކުރީ މިއުމަން ޓޫރިސްޓް އެޖެންސީގެ ފަރާތުންނެވެ. ހިއްސާދާރުންނަކީ ކޮލިގޭ މުހައްމަދު އުމަރު މަނިކާއި ކެރަފާ އަހުމަދު ނަސީމެވެ. މިއުމަންއަކީ މި ދެބޭފުޅުންގެ ނަމުގެ ރަމްޒީ އަކުރުތައް ހިމަނައިގެން ދީފައިވާ ނަމެކެވެ.\nއަވަސްގޮތަކުން މަސައްކަތްކޮށްގެން ކުރުނބާ ވިލެޖް ރިސޯޓް ތަރައްގީކޮށް ހުޅުވުނީ3އޮކްޓޫބަރު 1972 ގައެވެ. އެހިސާބުން ފަތުރުވެރިކަމުގެ އައު ބާބެއް އަނެއްކާވެސް ފެށުނީއެވެ. ކުރުނބާ ވިލެޖު ހުޅުވިތާ ގިނަ ދުވަސްތަކެއްނުވެ ދެވަނަ ރިސޯޓު ވެސް ހުޅުވައިފިއެވެ. ރައީސް ނާސިރުގެ ސީދާ ބެއްލެވުމުގެ ދަށުންނެވެ. އެރިސޯޓަކީ ބަނޑޮހެވެ. މިއަދުވެސް އެންމެ މަތީ ފަންތީގައި ހިނގަހިނގައި އެ އޮތް ބަނޑޮހެވެ. ކުރުނބާ އާއި ބަނޑޮސް ހުޅުވުނީމާ އެނދުގެ އަދަދު 280 އަށް އިތުރުވެގެން ހިނގައްޖެއެވެ. އެވަގުތަށް ފުދޭ އަދަދެކެވެ. އެހެންނަމަވެސް އެންމެ ބޮޑު ގޮންޖެހުމަކަށްވީ ވިލާތު ކެއްކުން ކައްކާން އެނގޭ ދިވެހިން ނެތުމާއި ފަތުރުވެރިކަމުގެ ސިނާޢަތަށް ފުދޭވަރަށް އެކި ކަންކަމުގައި ތަމްރީނުވެފައި ތިބި ދިވެހިން ނެތުމެވެ.\nމިހެންވުމުން ކައްކާއިންނަކަށް ވެސް ރޫމްބޯއިންނަކަށް ވެސް އަދި ހުރިހާ ކަމެއް ކުރާ ބަޔަކަށް ވެސް ފުރަތަމަ އުޅޭން ޖެހުނީ މި ސިނާޢަތު ތައާރަފު ކުރެއްވި މުއައްސިސުންނެވެ. މުހައްމަދު އުމަރު މަނިކު ފަދަ ބޭބޭފުޅުންނެވެ. މާގިނަދުވަސްތަކެއް ނުވެ މި މައްސަލައަށް ހައްލު ލިބިއްޖެއެވެ. ސިލޯނުން ކައްކާއިން ގެނެސް ދިވެހީންނަށް ވެސް ތަމްރީނު ލިބެން ފަށައިފިއެވެ. އެދުވަސްވަރު އައްޑޫ ގަމުގައި ތިބި އިނގިރޭސިން ފައިބައިގެން ދިޔުމާ ގުޅިގެން ގަމުގައި އެކި ދާއިރާތަކުގައި ތަމްރީނުވެފައި ތިބި ދިވެހީން ވެސް ފަތުރުވެރިކަމުގެ ސިނާޢަތަށް ނުކުމެއްޖެއެވެ. ދާއިރާއަށް ކުރިއެރުމާއި އާރޯކަން ލިބިއްޖެއެވެ.\nމާލެއިން ފަތުރުވެރިން ބާލައި ވަކި ރަށްރަށުގައި ރިސޯޓު ހެދުމުގެ ވިސްނުން އައީ ޖޯޖް ކޯބިންގެ ޝަރުތަކަށްފަހުގައެވެ. މާގިރި ގޭގައި ފަތުރުވެރިން ކުރި ތަޖުރިބާޔަށް ފަހު ކޯބިން ބުނެފައިވަނީ މީހުން ދިރިއުޅޭ ރަށްރަށުގައި މީހުން ދިރިއުޅޭން އިމާރާތްކޮށްފައި ހުންނަ ގޭގޭގައި ފަތުރުވެރިން ބޭތިއްބުމުގެ ބަދަލުގައި ފަތުރުވެރިން ތިބުމަށް ވަކި ރަށެއް ޚާއްސަކޮށްފައި އެރަށެއް ތަރައްގީކޮށްފިއްޔާ އަދިވެސް ވިލާތުން އިތުރު ފަތުރުވެރިން ގެންނާނެ ކަމުގައެވެ. ކުރުނބާ ވިލެޖްގެ ޕްލޭން އުފަންވީ އެހިސާބުންނެވެ. ކުރުނބާ ހުޅުވުމަށްފަހު ފުރަތަމަ މެނޭޖަރަކީ ޗަމްޕާ ހުސައިން އަފީފެވެ. އެއީވެސް ރާއްޖޭގެ ފަތުރުވެރިކަމުގެ ސިނާޢަތުގެ އެއް މުއައްސިސެވެ. ރިސޯޓް ސްޓައިލަށް ލިބުނު ތަރުހީބެއްގެ ސަބަބުން ކުރުނބާގެ ފުރަތަމަ ދުވަސްކޮޅު އަބަދުވެސް އޮންނަނީ ފުލްވެފައެވެ.\nމިއަދު ރާއްޖޭގައި އޮތީ ހަމައެކަނި ކުރުނބާ ވިލެޖަކާއި ބަނޑޮހެއް ނޫނެވެ. ރާއްޖޭގެ އުތުރުން ދެކުނަށް ތިންސަތޭކައާ ގާތްކުރާ އަދަދަކަށް ރިސޯޓް އެބަފެނެއެވެ. އެވަރުން އަދި ނުނިމެއެވެ. މީހުން ދިރިއުޅޭ ރަށްރަށަށް ވެސް ފަތުރުވެރިން އަލުން އަންނާން ފަށައިފިއެވެ. ގާނޫނުތަކަށް ގެނެވުނު ބަދަލަކުން ގެސްޓް ހައުސްތައް ވެސް ފަތުރުވެރިކަމަށް ހުޅުވާލެވިއްޖެއެވެ. މިއަދު ރާއްޖޭގެ ފަތުރުވެރިކަމަކީ ބޭރު ފައިސާ މިރާއްޖެއަށް ވައްދާ އެންމެ ބޮޑު ސިނާޢަތެވެ. އެންމެ ގިނަ ބައެއްގެ އާމްދަނީއާ ގުޅިފައިވާ ސިނާޢަތެވެ. ދުނިޔޭގެ ނިސްބަތުން ވެސް އެންމެ ކުރިއަރާފައިވާ ސިނާޢަތެވެ. ރާއްޖޭގެ ފަތުރުވެރިކަމުގެ ބައްޓަން އެހެން ގައުމުތަކުން ވެސް މިހާރުދަނީ ނަކަލުކުރަމުންނެވެ.\nފަތުރުވެރިކަމުގެ ސިނާޢަތުގައި ރާއްޖެއިން ހޯދި ކާމިޔާބާއި ހޯދަމުންދާ ކާމިޔާބު ޚާއްސަވާ އަދި އެހެން ސަބަބެއް ވެސް އެބައޮތެވެ. ރާއްޖެއަށް މިނިވަންކަން ލިބިގެން އދ. ޖަމުޢިއްޔާގައި ވެސް ބައިވެރިވުމަށްފަހު ރާއްޖޭގެ އިޤްތިޞާދު ފުޅާ ކުރެވޭނޭ ގޮތްތައް ބަލައި ދިރާސާކުރުމަށް ޔޫއެންޑީޕީގެ ފަރާތުން އައި ތަޖުރިބާކާރަކު 1966 ގައި ބުނެފައިވަނީ ރާއްޖޭގައި ފަތުރުވެރިކަން ތަޢާރަފުކުރުމަށް އޮތީ ސުމެއްގެ ފުރުސަތެއް ކަމުގައެވެ. ރާއްޖެ އޮންނަ ގޮތާއި މާހައުލާއި މީހުންގެ އާދަކާދަޔާއި ވިސްނުން ހުންނަ ގޮތުން ރާއްޖޭގައި ފަތުރުވެރިކަން ތައާރަފުކޮށް ފުޅާކުރެވޭނޭ ހަމައެއްގޮތެއް ވެސް ނެތް ކަމުގައެވެ. ރާއްޖޭގައި ފަތުރުވެރިކަމުގެ ކުރިމަގެއް ނެތްކަމުގައެވެ. ކޮންމެއަކަސް އެއީ އެދުވަހެވެ މިއީ މިދުވަހެވެ. މިދުވަހު ރާއްޖެއިން މިދަނީ ފަތުރުވެރިކަމުގެ ދާއިރާއިން ހުރިހާ އެވޯޑުތަކެއް ވެސް ހާސިލްކޮށް ދުނިޔެއަށް ނަމޫނާ ދައްކަމުންނެވެ.


Eh Sequel: Kalaayaanulaa ge sequel akah inthizaarukureveytha?\nއެ ސީކުއެލް: ކަލާޔާނުލާގެ ސީކުއެލްއަކަށް އިންތިޒާރުކުރެވޭތަ؟\n"ކަލާޔާނުލާ" އާ ބެހޭ ގޮތުން އެ ފިލްމުގެ ބޮޑު ފޭނަކާ އަނގަތަޅާލުމުގެ ފުރުސަތެއް ލިބުނެވެ. ފިލްމުގެ މޮޅު ކަމަށާއި އޭގައި ލީޑް ރޯލު ކުޅެފައިވާ ޔޫސުފް ޝަފީއު (ޔޫއްޕެ) އާއި އައިޝަތު ޝިރާނީ އަދި ނިއުމާ މުހައްމަދުގެ މޮޅުކަމަށް ތައުރީފު އެއްލައި ނިމުމުން އެ ފިލްމުގެ ދެ ވަނަ ބަޔަކަށް އިންތިޒާރުކުރަންތޯ މި ސުޕަ-ފޭންއާ ސުވާލުކޮށްލީމެ އެވެ.\nއޭނާ ބުނީ އެހެން އެއްވެސް ފިލްމަކަށް ނުކުރެވޭ ވަރުގެ އިންތިޒާރެއް މި ފިލްމުގެ ދެ ވަނަ ބަޔަށް ކުރެވުނު ކަމަށެވެ.\n"އަދިވެސް ބޭނުންވޭ ކަލާޔާނުލާގެ ދެ ވަނަ ބައި ބަލާލަން. އޭގައި ދެން ވާނެ ގޮތެއް ބަލާލަން ވަރަށް ބޭނުން،" ސުޕަފޭން ބުންޏެވެ.\nއެއީ ތެދެކެވެ. ނަހުލާ 2005 ވަނަ އަހަރު ގެނެސްދިން "ކަލާޔާނުލާ" އަކީ އެ ފިލްމެއް ބަލައިގެން އެތައް ބައެއްގެ ހިތްނުފުރުނު ފިލްމެވެކެވެ. އެ ފިލްމެއް އެތައް ފަހަރަކު ބަލަން ބޭނުންވި ނުވަތަ އެ ފިލްމެއްގެ އިތުރު ބަޔަކަށް އެދި ދުޢާ ކުރެވުނު ފިލްމެކެވެ. މިއީ ބައެއް ފިލްމުތަކުގެ ވައްތަރެވެ. އެންމެފަހުން ބެލުންތެރިޔާއާ ވަކިވެގެން ދާނީ ރޮއްވާލައިފަ އެވެ.\n"ކަލާޔާއާނުލާ" އަކީ އޭގެ ވަރުގަދަ މިސާލެކެވެ. ނަހުލާ އެ ފިލްމު އަނބުރަމުން އަނބުރަމުން ގޮސް އެންމެ ފަހުން ނިންމާލާފައި އޮތް ގޮތަކީ ބެލުންތެރިންގެ ހިތް އެ ފިލްމުގެ ތެރެއަށް ގެނބިގެންދާ ފަދަ ގޮތެކެވެ. "ކަލާޔާނުލާ" ވަކިވެގެން ދިޔައީ އެ ފިލްމު ބެލި މީހުންގެ ހިތް ހިފައިގެންނެވެ.\n"އެހެންވީމަ ކިހިނަކުން ދިރިއުޅޭނީ ކަލާޔާނުލާ."\nފިލްމުގެ ވަފާތެރި ފޭނުން ކުޅެމުންދާ ހިތާމަވެރި ރާގަކީ މިއީ އެވެ.\n"އެ ސީކުއެލް" ގެ ނަމުގައި ފަށާ މި ސިލްސިލާ އަކީ ބެލުންތެރިންގެ މިފަދަ ހިތާމަވެރި ރާގުތައް މުނިފޫހިފިލުވުމަކަށް ބަދަލުކޮށްލަން ލިބޭ ފުރުސަތެއް ކަމަށް ބަލަމާ ހިނގާށެވެ. ގެނެސްދޭނީ ބެލުންތެރިންގެ ހިތް ހިފައިގެން ފިލި ދިވެހި ފިލްމުތަކާއި އެހެން ވެސް މަޝްހޫރު އެފަދަ އުފެއްދުންތަކާ ބެހޭ ގޮތުން ތަޅާލެވޭ އަނގަ އެވެ.\nއެހެންވީމަ މިފަހަރުގެ ހޮވުމަކީ "ކަލާޔާނުލާ" އެވެ. އެކަމަކު މިއީ އެއްގޮތަކަށް ވެސް ހަމައެކަނި ނަހުލާގެ ފިލްމުތަކަށް ހާއްސަ ސިލްސިލާއެއް ނޫނެވެ. މިއަށް "އެ ސީކުއެލް" އެކޭ ކިޔައިގެން މި އުޅެނީ ނަހުލާގެ އާދަޔާހިލާފު މަސައްކަތްތަކަށް ދޭ ޓްރިބިއުޓެއްގެ ގޮތުގަ އެވެ.\nއެހެންނޫނަސް ނަހުލާ "އެކޮއި" އެކޭ ކިޔުނު ފިލްމެއް އިއުލާނުކުރި ހިސާބުން ހެއްދެވި ހުރިހައި އެއްޗެއްގެ ނަމުގެ ކުރިއަށް ދިވެހިން "އެ" އިތުރުކުރަން ފެށުމުގެ މާ ކުރިން ވެސް މި "އެ" އަކީ ދިވެހި ސިނަމާއާ ހިތާއި ހިތުގެ ގުޅުމެއް ފައްކާކޮށްފައި އޮތް "އެ" އެކެވެ. މިސާލަކަށް "އެ ދުވަސް" އާއި "އެ ދަތުރު" އަދި "އެ ބައްޕަ" އާއި "އެ ދަރިފުޅު" ވެސް އެ އޮތީ ދިވެހި ފިލްމީ ދާއިރާ އިން ގެނެސްދީފަ އެވެ.\nއެހެންވީމަ ނަހުލާ "އެކޮއި" އެއް އުފައްދަން އިއުލާނުކުރީމަ މީހުން ދެން ކޮން މާލާތެއްކުރާކަށް ހެއްޔެވެ؟\nމިހައި ހިސާބުން "އެ-ވާހަކައެއް" ނިންމާލާފައި "އެ-ސީކުއެލް" އަކަށް އެނބުރި ގަންނަމާ ހިނގާށެވެ.\nބެލުންތެރިން "ކަލާޔާނުލާ" ގެ ދެ ވަނަ ބައެއް ބޭނުންވި ގޮތަށް މި ފިލްމަކީ ނަހުލާ ވެސް އޭގެ ދެ ވަނަ ބައެއްގެ ހުވަފެން ދެކުނު ފިލްމެކެވެ. ފިލްމުގެ ހައުސް ފުލް 25 ޝޯ އޮލިމްޕަހުގައި ދެއްކި ދުވަސްވަރު ވެސް މި ފިލްމުގެ ދެ ވަނަ ބައެއް އުފައްދަން އުޅޭކަމުގެ އަޑު ވަރަށް ގަދަވި އެވެ.\nމީގެ ދެ އަހަރުވަރު ކުރިން އަޅުގަނޑަށް ދިން ހާއްސަ އިންޓަވިއުއެއްގައި ވެސް، "ކަލާޔާނުލާ" ގެ ދެ ވަނަ ބައެއް އުފެއްދުމުގެ ޝައުގުވެރިކަން ނަހުލާ ފާޅުކުރި އެވެ.\n"ދެ ވަނަ ބައެއް އުފައްދަން ވަރަށް ބޭނުންވެގެން އުޅުނު ފިލްމެއް ކަލާޔާނުލާ އަކީ. އެކަމަކު ވާގޮތަކީ ޝިރާނީއެއް މިހާރު ފިލްމެއް ނުކުޅޭ އަދި ފިލްމުން ފެނުނު ގިނަ މީހުން ވެސް ވަރަށް ބޮޑަށް ބަދަލުވެފައި މިހާރު ތިބީ. އެ ފިލްމަކީ ދެ ވަނަ ބައެއް ގެނެސްދޭން ވަރަށް ބޭނުންވި ފިލްމެއް،" އެ އިންޓަވިއުގައި ނަހުލާ ބުންޏެވެ.\nމި ފިލްމެއްގެ ދެ ވަނަ ބަޔަކަށް އޭނާ ތައްޔާރުވެގެން ހުރި މިންވަރަކީ ފިލްމަށް ކިޔާނެ ނަމެއް ނިންމައި އޭގެ ސްކްރިޕްޓްގެ ވެސް ބޮޑު ބައެއް ނިންމާފައި އޮތުމެވެ. ނަމަވެސް ފިލްމު ކުރިއަށް ގެންދަން ރާވާފައި އޮތް ގޮތް އޭނާ ކިޔައެއް ނުދެ އެވެ.\n"ކިހިނަކުން ދިރިއުޅޭނީ ކަލާޔާ ނުލާ ކިޔާއިފަ އޮންނާނެ މިހާރު ވެސް އޭރު ފެށި ސްކްރިޕްޓެއްގެ މަސައްކަތް. މިހާރު ވެސް 10 ދުވަސް ތެރޭގައި ނިންމާލެވިދާނެ އެ ސްކްރިޕްޓް. އެކަމަކު މި ފިލްމުގެ ދެ ވަނަ ބައެއް އުފައްދަން ބޭނުންވިޔަސް އެކަން އެހާ ފަސޭހައެއް ނުވާނެ،" ނަހުލާ ބުނީ މިހެންނެވެ.\nއެއީ ތެދެކެވެ. ނަހުލާގެ ވިސްނުން ހުރީ ޝިރާނީގެ ކެރެކްޓާއާ އެކު ފިލްމު ކުރިއަށް ގެންދަން ނަމަ ނުވަތަ އެ ކެރެކްޓާ ހަމަ ޝިރާނީ އަށް ދީގެން ކުރިއަށް ގެންދަން ނަމަ "ކަލާޔާނުލާ 2" އެ ގޮތުގައި އުފައްދަން ވަރަށް އުނދަގޫވެދާނެ އެވެ. ސަބަބަކީ "ކަލާޔާނުލާ" އަށް ފަހު ޝިރާނީ ފިލްމީ ދާއިރާ އިން އެއްކޮށް ރިޓަޔާކޮށް މިހާރު ބުރުގާ ވެސް އަޅާފައިވާތީ އެވެ. އެކްޓްކުރުމުގެ އެއްވެސް ހިޔާލެއް އޭނާ ނެތް ކަމަށް ވަރަށް ފަހުން ޓީވީއެމްގެ ވަގުތު ޕްރޮގްރާމްގެ ފެނިލުމެއްގައި ވެސް ބުނެފައިވެ އެވެ.\nއެހެންވީމަ "ކަލާޔާނުލާ 2" އަށް ޝިރާނީ ލިބޭކަށް ނެތެވެ. ދެން މި ފިލްމުގެ ލީޑް ރޯލު ކުޅުނު އަނެއް ދެ ތަރިންނަށް ބަލާއިރު ޔޫސުފް ޝަފީއު ވެސް ފިލްމީ ދާއިރާއާ ވަރަށް ދުރުވެއްޖެ އެވެ. ފިލްމު ކުޅުން ހުއްޓާލުމުގެ ވާހަކަ އޭނާ ތަކުރާރުކޮށް ދައްކަމުން ދާއިރު ބަތަލާ ނިއުމާ މުހައްމަދު ވެސް ދައްކަނީ ފިލްމު ކުޅުން ހުއްޓާލާ ވާހަކަ އެވެ. ނަމަވެސް ބެލުންތެރިން އޭނާ ބަލައިގަންނަ ނަމަ އަދިވެސް ފިލްމު ކުޅޭނެ ކަމަށް ވެސް ބުނެ އެވެ.\nއެކަމަކު ހުދުބަލީގެ އަސަރު ނިއުމާގެ ހަށިގަނޑަށް ވަރަށް ބޮޑަށްކޮށް އޭނާގެ ސިފައަށް ބޮޑު ބަދަލެއް އަންނަމުން ދިއުމަކީ "ކަލާޔާނުލާ" ގެ ދެ ވަނަ ބައި ކުޅެން ނިއުމާ ފާސްނުވެދާނެ ކަމެކެވެ.\nއެހެންވީމަ ނަހުލާ ވެސް އެބުނާ ފަދައިން މި ތިން ތަރިން އެމީހުންގެ "ކަލާޔާނުލާ" ރޯލަށް އަލުން އޮންބޯޑްކުރަން އެއްގޮތަކަށް ވެސް ފަސޭހައެއް ނުވާނެ އެވެ. އެހެން ނަމަވެސް ނިއުމާ އާއި ޔޫސުފް ޝަފީއު ގޮވައިގެން އަދިވެސް މި ފިލްމެއްގެ ދެ ވަނަ ބައެއް ގެނެސްދެވިދާނެ އެވެ.\n"އެގޮތަކީ ޝިރާނީގެ ކެރެކްޓާ ފިލްމުން މަރާލަންވީ. ނުވަތަ ކޮންމެވެސް އެހެން ސަބަބުތަކެއް މެދުވެރިވެގެން ވެސް ޔޫއްޕެގެ ކެރެކްޓާ އާއި ޝިރާނީގެ ކެރެކްޓާ ދުރުކޮށްލަންވީ،" ފިލްމުގެ ސުޕަފޭނެއްގެ ހިޔާލު ހުރީ މިހެންނެވެ.\nމިއީ އެއްގޮތަކަށް ވެސް ދެރަ ހިޔާލެއް ނޫނެވެ. އަދި "ކަލާޔާނުލާ" ގެ ދެ ވަނަ ބައެއް އުފެއްދުމަށް ބޭނުންވާ ނަމަ މި އައިޑިއާއެއްގެ ތެރެއިން މި ފިލްމުގެ ދެ ވަނަ ބައިގެ ޕްލޮޓް ނިކަން ފައްކާކޮށް ތަރައްގީވެސް ކުރެވިދާނެ އެވެ.\nވާހަކަ ދެއްކި ގިނަ ބެލުންތެރިން ބުނީ ދެ ވަނަ ބައެއް އަންނަ ނަމަ ބަލަން ބޭނުން ވަނީ ފިލްމުގައި ނިއުމާ އާއި ޔޫއްޕެ ކުޅުނު ކެރެކްޓާތަކަށް ދެން ވާނެ ގޮތް ކަމަށެވެ. ހަގީގަތުގައި ވެސް ޝިރާނީގެ ކެރެކްޓާއަކީ ގިނަ ބެލުންތެރިން އެ ކެރެކްޓާއެއް ދެކެ އެހާ ލޯބިވާ ކެރެކްޓާއެއް ނޫނެވެ.\n"ފިލްމުގައި ޝިރާނީ ކުޅެފައި ވަނީ ވަރަށް ސެލްފިޝް ރޯލެއް. އެކަމަކު ޔޫއްޕެ އާއި ނިއުމާއާ ދެމެދު އޮތީ އަސްލު ލަވް ސްޓޯރީއެއް،" ފިލްމު ބެލި މީހަކު ކިޔައިދިނެވެ.\nއެހެންވީމަ މިވަރަށް ދިޔައީމަ ފިލްމުގައިވީ ގޮތާއި އެ ފިލްމު ނިމިގެން ދިޔަ ގޮތަށް ކުޑަކޮށް ބަލައިލާންވާނެ ނޫން ހެއްޔެވެ؟\n"ކަލާޔާނުލާ" ގައި ނިއުމާ އާއި ޔޫއްޕެ ކުޅެފައިވާ ދެ ކެރެކްޓާ އަކީ ކުޑައިރުގެ ދެ އެކުވެރިންނެވެ. ޔޫއްޕެ އަކީ ނިއުމާގެ ފާޑެއްގެ ކްރަޝްއެކެވެ. ޔޫއްޕެ ކިޔަވައި މޮޅުވެގެން އައިސް (ޝިރާނީގެ ކެރެކްޓާ) އާ ކައިވެނިކުރަނީ ނިއުމާގެ އެ "ކްރަޝް" ގެ ހަގީގަތް ނޭނގި ހުރެ އެވެ.\nދެން ފެނިގެން ދަނީ ހިތު އަޅައިގެން އުޅުނު ލޯބި ހާސިލުނުވެ ނިއުމާ އެހެން މީހަކާ ކައިވެނިކުރާ މަންޒަރެވެ. ދެން މި އެންމެންގެ ހަޔާތަށް ވެރިވަނީ ބަދުނަސީބެވެ. ޔޫއްޕެ އާއި ޝިރާނީގެ ލޯބި ނުރައްކަލަށް ހުށަހެޅިގެން ދަނީ ދެ މީހުންނަށް ދަރިން ނުލިބިދާނެ ކަމުގެ އިންޒާރު އައިސް ދެ މީހުންނަށް ލޯބި ވެސް ނުކުރެވޭ ހިސާބަށް މައްސަލަ ގޯސްވުމުންނެވެ.\nދެން ފެނިގެން ދަނީ ފިރިހެނަކަށްވީތީ ހިތުގައި އުތުރިއަރައިގަންނަ އެދުންވެރިކަމެއްގެ ތެރެއިން ޔޫއްޕެގެ ކެރެކްޓާ އަށް ދެ ވަނަ އަންބެއް މުހިންމުވެގެންދާ ގޮތެވެ. އޭނާގެ ދެ ވަނަ އަންބަކަށް ހަދަނީ ނިއުމާ އެވެ.\nމިއީ ނިއުމާ އާއި ޝީރާނީގެ ކެރެކްޓާއާ ދެމެދު ހުޅުގަނޑެއް ރޯވެ އަނދަން ފަށާ ހިސާބެވެ. އެންމެފަހުން މި އަލިފާންގަނޑު ނިއްވާލެވެނީ ލޯބީގެ ގުޅުމަށް ފަރުވާއެއް ހޯދައިގެން އެނބުރި އަންނަ ޝިރާނީގެ ބިރު ދެއްކުމާއި އިންޒާރުތަކުގެ ތެރެއިން ޔޫއްޕެ ނިއުމާ ވަރިކުރަން އެއްބަސްވާ ހިސާބުންނެވެ.\nފިލްމު ނިމިގެންދާއިރު ނިއުމާގެ ކެރެކްޓާ ހުންނަނީ ޔޫއްޕެ ކެރެކްޓާގެ ދަރިއަކަށް ބަލިވެ އެވެ. އަދި މި ދެ މީހުން ވަރިވާކަން ވެސް ފިލްމަކުން ސާފެއް ނުވެ އެވެ.\nއެހެންވީމަ ނަހުލާ މި ފިލްމެއް ނިންމާލާފައި މި އޮތީ ވެސް އޭގެ ދެ ވަނަ ބައެއް ބޮލުތެރޭގައި ކުރަހައިގެން އިނދެ ކަމަށް ނިންމިދާނެ އެވެ.\nމީގެ ފުރަތަމަ ފިލްމު ނިމިގެން ދިޔަ ގޮތަކީ އޭގެ ދެ ވަނަ ބައި ފުށްގަނޑެއްހެން މޮޑެލަން ފުރުސަތު ލިބޭ ގޮތެކެވެ. ޔޫއްޕެގެ ކެރެކްޓާ އާއި ނިއުމާގެ ކެރެކްޓާ ވަރިވިކަމެއް ވެސް ޔަގީނެއް ނުވެ އެވެ. އަނެއްކޮޅުން ޔޫއްޕެ ކެރެކްޓާގެ ދަރިއަކަށް ނިއުމާގެ ކެރެކްޓާ އިނީ ބަލިވެ އެވެ. އެހެންވީމަ އެކަން އެނގިހުރެ ޔޫއްޕެ އެހިސާބުން ނިއުމާ ވަރިކުރާނެހެނެއް ވެސް ހީއެއް ނުވެ އެވެ.\nއެހެންވީމަ އެ ފިލްމު ނިމިގެން ދިޔަ ގޮތުން ވާހަކަ އަށް އެނބުރި އައުން އެންމެ އައުލާކަން ބޮޑީ ވެސް ނިއުމާ އާއި ޔޫއްޕެގެ ކެރެކްޓާ އެވެ. ދެން އެމީހުންނަށް ލިބެން މި އުޅޭ ދަރި އެވެ.\nފާހަގަކޮށްލަން ޖެހެނީ މި ފިލްމުގެ ފޭން ފެވަރިޓުންނަކީ ނިއުމާ އާއި ޔޫއްޕެގެ ކެރެކްޓާކަމެވެ. ވަކިން ހާއްސަކޮށް ނިއުމާ ކުޅެފައިވާ ބަދުނަސީބު އަންހެން ކުއްޖެއްގެ ރޯލަށް ސިމްޕަތީ ނުވާ ހަމަ އެންމެ ބެލުންތެރިއެއް ވެސް ނެތެވެ. އެހެންވީމަ ދެ ވަނަ ބައެއް އުފައްދާއިރު އެންމެ މުހިންމު ކެރެކްޓާއަކަށް ނިއުމާ ކުޅެފައިއެވާ "ނާޒު" ނުވަތަ ނާޒުކު ކެރެކްޓާ ހެދުން ވަރަށް ވެސް މުހިންމެވެ.\nދެ ވަނަ ބަޔަށް ނަހުލާ ދީގެން އުޅުނު ނަމަކީ "ކިހިނަކުން ދިރިއުޅޭނީ ކަލާޔާނުލާ"، މިހެންނެވެ. އެހެންވީމަ މި ނަމަށް ވިސްނާއިރު ވެސް ފިލްމުގެ ދެ ވަނަ ބައިގެ ޕްލޮޓް އެނބުރެނީ ނިއުމާ އާއި ޔޫއްޕެގެ ކެރެކްޓާ ވަށައިގެންކަން އެބަ އެނގެ އެވެ.\nއެހެންވީމަ ނިއުމާ އާއި ޔޫއްޕެ މި ފިލްމުގައި ފައްކާކުރި ހަގީގީ ލޯތްބައްޓަކައި ނަމަވެސް ޝިރާނީގެ ސެލްފިޝް، އެޓިޓިއުޑް ދައްކާ އެ ކެރެކްޓާ މަރާލަމާ ހިނގާށެވެ.\n"ރަނގަޅުވާނެ އެ ކެރެކްޓާ އަށް ކޮންމެވެސް އެހެން ބައްޔެއް ޖެހިގެން މަރުވެއްޖެއްޔާ،" ފޭނަކު ބުނީ މިހެންނެވެ.\nއެއްގޮތަކުން ބަލާއިރު އެއީ ވެސް ގޯސް ހިޔާލެއް ނޫނެވެ. ސަބަބަކީ ނިއުމާ ކެރެކްޓާގެ ހިތް ހަލާކުކޮށްލި ގޮތުން ޝީރާނީގެ ކެރެކްޓާ އަށް އެއްވެސް ދިވެއްސެއްގެ ހިތެއް ނުރުހޭތީ އެވެ.\nޝީރާނީގެ ކެރެކްޓާ މަރާނުލައި ވެސް ޔޫއްޕެ އާއި ނިއުމާގެ ލޯބީގެ ވާހަކަ އަލުން ގެނެސްދެވިދާނެ އެވެ. އެގޮތަކީ މި އެވެ.\nފިލްމުގައި ދައްކުވައި ދޭނީ ލޯބި ހާސިލުކުރަން ނުވަތަ ނިއުމާވީ ތަނެއް ހޯދަން ޔޫއްޕެ ކެރެކްޓާ ކުރާ ދަތުރެކެވެ. މިސާލަކަށް ފުރަތަމަ ފިލްމުގައި ފެނިގެން ދިޔަ ކަންކަމަށް ދެ ތިން އަހަރު ފަހުން ދެ ވަނަ ފިލްމުގެ ވާހަކަ ފެށިދާނެ އެވެ.\nއޭރު ޔޫއްޕެ އާއި ޝިރާނީގެ ލޯބި އޮންނާނީ ނިމުމަކަށް އައިސްފަ އެވެ. އެހެން ނޫނަސް ޝިރާނީގެ ކެރެކްޓާ އަކީ ފިލްމުގައި ޔޫއްޕެގެ ވެސް ފެވަރިޓެއް ނޫނެވެ. އަސްލަށް ޔޫއްޕެގެ ވެސް ހިތް އޮތީ ނިއުމާގެ ކެރެކްޓާގެ އަތުގަ އެވެ. އެހެންވީމަ ދެން ދައްކުވައި ދޭނީ ޝީރާނީއާ ވަކިވުމަށް ފަހު ހިތްދަތިކަމާއި އެކަނިވެރިކަމުގެ ތެރޭގައި ޔޫއްޕެ އުޅެމުންދާ ދުވަސްތަކެކެވެ.\nއޭރު ނިއުމާ ވާނީ ޔޫއްޕެ ދޫކޮށް މާ ދުރު ހިސާބަކަށް ގޮސްފަ އެވެ. މިސާލަކަށް ކޮންމެވެސް ރަށަކަށް ނުވަތަ އޭނާވީ ތަނެއް ޔޫއްޕެ ކެރެކްޓާއަކަށް ނޭނގެ އެވެ.\nމި ފެށުން އިތުރަށް ވަރުގަދަވާނީ ޔޫއްޕެ ކެރެކްޓާ ހަމަ އަސްލަށް ވެސް ނިއުމާގެ ކެރެކްޓާ ވަރިކުރިކަން ދެ ވަނަ ބައި ފެށޭތަނުން ނުވަތަ ކޮންމެވެސް އެހެން ހިސާބަކުން އެނގުނިއްޔާ އެވެ. އެއީ ޔޫއްޕެ އަށް ފިލަން ނިއުމާގެ ކެރެކްޓާއަށް ދޭ ސަބަބެކެވެ. އަދި ޔޫއްޕެ ކެރެކްޓާގެ އަމިއްލަ ދިރިއުޅުން ފުން އަނދިރިކަމެއްގެ ތެރެއަށް ވެސް ވެއްޓޭ ސަބަބެއް ގެނެސްދިނުމަށެވެ.\nޔޫއްޕެ ކެރެކްޓާ ނިއުމާ ވަރިކުރަނީ މަޖުބޫރީ ހާލަތެއް ނުވަތަ ޝިރާނީ ކެރެކްޓާ އަނެއްކާވެސް ކޮންމެވެސް ފަންޏެއް އެ ދެމެދަށް ވައްޓައިގެންނެވެ. މިސާލަކަށް އޭނާ ބަނޑުބޮޑީ އެހެން މީހެއްގެ ދަރިއަކަށޭ ވެސް ބުނެވިދާނެ ނޫން ހެއްޔެވެ؟ ފަހުން ޝީރާނީ ހެދީ މި ދޮގުކަން ޔޫއްޕެ އަށް އިހްސާސްވާއިރު އޮންނަނީ ވަގުތު ފައިތުވެފަ އެވެ. އެހިސާބުން ޔޫއްޕެ ކެރެކްޓާގެ ހަޔާތް އެފުށް މިފުށަށް ޖެހެނީ އެވެ.\nދެން އޭނާ ފެންނާނީ ލޯބީގައި ދީވާނާވެފައިވާ އަދި އަމިއްލަ ދަރި އާއި އެ ދަރިފުޅުގެ މަންމަ ހޯދުމަށް ކެތްމަދުވެ އެކަމަށް ކޮންމެ ފަދަ ގުރުބާނީއެއްވެސް ވާން ތައްޔާރަށް ހުންނަ މީހެއްގެ ރޯލުންނެވެ.\nއޭރުން ޔަގީނަށް ވެސް "ނަހޫ-ސްޓައިލް" ގެ އެޕިކް ރޮމޭންސް ޓްރެޖެޑީއެއް ފެނިގެންދާނެ އެވެ.\n"އަނދިރިކަން" ފިލްމުގެ ޝޯތައް މެދުކަނޑާލައިފި


Real molhuvi iru Ronaldo samaalukan hoadhaifi | Mihaaru\n22 ޖެނުއަރީ 2018 - 09:33 15 comments\nމިއީ ޑިސެމްބަރު މަހުގެ9ވަނަ ދުވަހަށް ފަހު ރެއާލް ލީގު މެޗަކުން މޮޅުވި ފުރަތަމަ ފަހަރެވެ. ރޭ ބާސެލޯނާ ކުޅުނު މެޗުން ވަނީ ރަށުންބޭރުގައި 5-0 އިން ރެއާލް ބެޓިސް އަތުން މޮޅުވެފަ އެވެ. ބާސެލޯނާ އެއް ވަނައިގައި އޮތީ 20 މެޗުން 54 ޕޮއިންޓް ހޯދައިގެންނެވެ. އެ ޓީމާ ދެ ވަނައިގައި އޮތް އެތުލެޓިކޯ މެޑްރިޑާ ދެމެދު 11 ޕޮއިންޓުގެ ފަރަގެއް އެބައޮތެވެ. މެޑްރިޑް އޮތީ 35 ޕޮއިންޓާ އެކު ހަތަރު ވަނައިގަ އެވެ.\nމި މެޗުގައި ރޮނާލްޑޯގެ މޫނުމަތި ފަޅައިގެން ގޮސް ލޭ އައުމުން ޓީމު ޑޮކްޓަރު ދަނޑަށް އަރައި ފަރުވާދޭން އުޅުނު ވަގުތު ރޮނާލްޑޯ ވަނީ ޑޮކްޓަރުގެ ފޯނު އަތުލައި އޭނާގެ މޫނަށް ލިބިފައިވާ ގެއްލުން ބަލައިފަ އެވެ.\nރޭގެ މެޗުގައި ފުރަތަމަ ލަނޑު ޖެހީ ޑިޕޯޓިވޯ އިންނެވެ. އެ ޓީމުގެ ލަނޑު ޖެހީ އެޑްރިއަން ލޮޕޭޒް އެވެ. ފަހަތުން އަރައި ރެއާލް މޮޅުވިއިރު އެ ޓީމުގެ ނަޗޯ، ބޭލް އަދި ރޮނާލްޑޯ ކޮންމެ ކުޅުންތެރިޔަކު ވަނީ ދެ ގޯލު ޖަހައިފަ އެވެ.\nމެޗަށް ފަހު ރެއާލްގެ ކޯޗު ޒިނެދިން ޒިދާން ބުނީ ރޮނާލްޑޯ އަށް ލިބުނު އަނިޔާ ސީރިއަސް ނޫން ކަމަށެވެ.\n"ރޮނާލްޑޯގެ ލޯ ކައިރިން ދެ ތަނެއް ވަނީ ކަނޑައިގެން ގޮސްފައި. އެތަން ވަނީ ފަހާފައި. އަނިޔާ ސީރިއަސް އެއް ނޫން،" ޒިދާން ބުންޏެވެ.\nބެޓިސް ދަނޑުގައި ކުޅުނު މެޗުގައި ބާސެލޯނާގެ ފަސް ލަނޑު ވެސް ފެނުނީ މެޗުގެ ދެ ވަނަ ހާފުގަ އެވެ. އެ ޓީމުގެ ލަނޑުތައް ކާމިޔާބުކުރީ ލިއޮނަލް މެސީ، ލުއިސް ސުއަރޭޒް އަދި އިވާން ރަކިޓިޗް އެވެ. މީގެ ތެރެއިން މެސީ އާއި ސުއަރޭޒް ކޮންމެ ކުޅުންތެރިޔަކު ވަނީ ދެ ލަނޑު ޖަހައިފަ އެވެ.\nމި މެޗުގެ ލަނޑުތަކާ އެކު ސުއަރޭޒް ވަނީ ސްޕެނިޝް ލީގުގައި ކުޅުނު 114 މެޗުން 100 ލަނޑު ހަމަކޮށްފަ އެވެ. އަދި ރޭގެ ލަނޑުތަކާ އެކު މެސީ މި ފަހަރު ލީގުގެ ލަނޑު ލިސްޓުގެ އެއް ވަނައިގައި އޮތީ 20 މެޗުން 19 ގޯލު ޖަހައިގެންނެވެ.\nއިތުރު ލިޔުންތައް ސްޕެނިޝް ލީގް ރިއަލް މެޑްރިޑް ބާސެލޯނާ ކްރިސްޓިއާނޯ ރޮނާލްޑޯ


SunOnline: Vocational training program ah Dhiraagun eheetherikan foarukoh dheefi\nވޮކޭޝަނަލް ތަމްރީނު ޕްރޮގްރާމަށް ދިރާގުން އެހީތެރިކަން ފޯރުކޮށްދީފި\nކެއާ ސޮސައިޓީގެ ވޮކޭޝަނަލް ޓްރެއިނިން ޕްރޮގްރާމް ކުރިއަށް ގެންދިއުމަށް ދިރާގުން އެހީތެރިކަން ފޯރުކޮށްދީފި އެވެ.\nވޮކޭޝަނަލް ޓްރެއިނިން ޕްރޮގްރާމަކީ ނުކުޅެދުންތެރިކަން ހުންނަ ކުދިންނަށް ތަފާތު މަސައްކަތްތައް ދަސްކޮށްދިނުމުގެ ގޮތުން އުފައްދާފައިވާ ޕްރޮގްރާމެކެވެ.\nއެ ޕްރޮގްރާމްގެ އެންމެ ބޮޑު ބޭނުމަކީ އެކުދިން ބޮޑުވެގެން ދާއިރު އަމިއްލައަށް ކޮންމެވެސް ކަހަލަ އާމްދަނީއެއް ހޯދާނެ ގޮތްތަކެއް ހޯދައިދިނުމުގެ މަގު ފަހިކޮށްދިނުމެވެ. އެގޮތުން ކޮމްޕިއުޓަ ސްކިލްސް، ފެހުން، ޑިޒައިން ފަދަ ތަފާތު ހުނަރުތައް އެ ޕްރޮގްރާމުގެ ތެރެއިން ދަސްކޮށްދެއެވެ.\nކެއާ ސޮސައިޓީގެ އެގްޒެކްޓިވް ޑިރެކްޓަރު ނައުޝަން މުހައިމިން ވިދާޅުވީ ވޮކޭޝަނަލް ޕްރޮގްރާމް ކުރިއަށް ގެންދަން ދިރާގު ފަދަ ކުންފުނިތަކުގެ އެހީ ވަރަށް މުހިންމު ކަމަށެވެ.\nކުންފުނިތަކުން އެންޖީއޯތަކަށް އެހީތެރިކަން ލިބޭ ކަމުގައި ވާނަމަ، ދެމެހެއްޓެނެވި ގޮތަކަށް ޕްރޮގުރާމްތައް ކުރިއަށް ގެންދިއުމުގެ މަގުފަހި ވެގެންދާނެ ކަމަށް އޭނާ ވިދާޅުވިއެވެ.\nއެގޮތުން ކެއާ ސޮސައިޓީގެ ވޮކޭޝަނަލް ޓްރެއިނިން ކްލާސްތައް ދެމެހެއްޓެނެވި ގޮތެއްގައި ފާއިތުވެދިޔަ ތިން އަހަރު ކުރިއަށް ގެންދެވިފައިވާ އެއް ސަބަބަކީ ދިރާގުން ދެމުންގެންދާ އެހީތެރިކަން ކަމުގައި މުހައިމިން ފާހަގަކުރެއްވިއެވެ.\nދިރާގުން ބުނީ އެކުންފުނީގެ އިޖުތިމާއީ ޒިންމާގެ ދަށުން ކުޑަކުދިނަން އެހީތެރިކަން ފޯރުކޮށްދީ، ނުކުޅެދުންތެރިކަން ހުންނަ ފަރާތްތައް ބާރުވެރިކުރުވުމަކީ އެ ކުންފުން ބޮޑު އިސްކަމެއް ދީގެން ކުރިއަށް ގެންދާ މަސައްކަތެއް ކަމަށެވެ.\nމީގެ ކުރިންވެސް ދިރާގުން ވަނީ ކެއާ ސޮސައިޓީގައި އާލީ އިންޓަވެންޝަން ކްލާހެއް ފެށުމަށް އެހީތެރިކަން ފޯރުކޮށްދީފައެވެ.\nއަދި މޯލްޑިވްސް އޯޓިޒަމް އެސޯސިއޭޝަން، މޯލްޑިވްސް އެސޯސިއޭޝަން ފޮ ޕާސަންސް ވިތް ޑިސްއެބިލިޓީސް، އަދި ބިއުޓިފުލް އައިޒް ޑައުން ސިންޑްރޯމް އެސޯސިއޭޝަން ފަދަ އެންޖީއޯތަކުގެ ތަފާތު ޕްރޮގްރާމްތަކަށް ދިރާގުން ވަނީ އެއްބާރުލުންދީފައެވެ.\nހަމައެއާއެކު ދިރާގު ސްޕެޝަލް ސްޕޯޓްސް ފެސްޓިވަލަކީ ވެސް، ތަފާތު ނުކުޅެދުންތެރިކަން ހުންނަ ކުދިންނަށް ހާއްސަކުރެވިގެން ކޮންމެ އަހަރަކު ބާއްވާ ހަރަކާތެކެވެ.\nވޮކޭޝަނަލް ޓްރެއިނިންގ ސެންޓަރު


ކ.ގާފަރު ދިވެހިރާއްޖެ ނަމްބަރ:IUL)331/331/2020/30)\nމިކައުންސިލްގެ އިދާރާގެ ބެލުމުގެ ދަށުގައި ހުރި ބައެއް ތަކެތި ނީލަން ކިޔުމަށް ވަނީ ހަމަޖެހިފައެވެ. ނީލަން ކިޔުން އޮންނާނީ 17 ޖުލައި 2020 ވާ ހުކުރު ދުވަހުގެ 14:00 ގައި ގާފަރު "ބުރުލުހަކަތަ" ޢިމާރާތުގެ ކުރިމަތީގައެވެ.\nވީމާ، މިތަކެތީގެ ނީލަމުގައި ބައިވެރިވެ ވަޑައިގަންނަވަން ބޭނުންފުޅުވާ ފަރާތްތަކުން 17 ޖުލައި 2020 ވާ ހުކުރު ދުވަހުގެ 14:00 އަށް "ބުރުލުހަކަތަ" ޢިމާރާތުގެ ކުރިމައްޗަށް ވަޑައިގެން ދެއްވުން އެދި ދަޢުވަތު އަރުވަމެވެ. ނީލަން ކިޔާތަކެތީގެ ލިސްޓާއި، ނީލަންފެށޭ އަގުތަށް ތިރީގައިއެވަނީއެވެ.\nނީލަން ފެށޭ އަގު(ރުފިޔާ)\nލައިޓް ސްޓޭންޑް (މިސްކިތު ލައިޓް ތަށް ކުރިން ހަރު ކޮށްފައި ހުރި)\nލައިޓް (ހަލާކުވެގެން މިސްކިތުން ނަގާފައިވާ)\nލައިޓް ގްލޯބް (ހަލާކުވެފައި)\nފެކްސް މެޝިން ޕްރިންޓަރ (ހަލާކުވެފައި)\nބަރޯ ފުރޮޅު (ހަލާކުވެފައި)\nވަގުތު ބޯޑް (ހަލާކުވެފައި)\nފާރުގަ ބަހައްޓާ ގަޑި (ހަލާކުވެފައި)\nއެގްޒެކެޓިވް ޗެއަރ (1)\nޙަޟާރަތު މިސްކިތުންނެގި ޕޭމަންޓް ގާތައް\n1 ކޭސް ލެޑް ލައިޓް (ހޮޅިބުރި)\n08 ހޮޅިބުރި2ފޫޓްގެ\nމަގުމަތީ ބައްތީގެ2ތަންމަތި (ހޮޅިބުރިއާއިއެކު)\n6 ލެޑް ހޮޅިބުރި ތަންމައްޗާއިއެކު (4ފޫޓްގެ)\nލަކުޑި ތަކެއް (ލުކުޑި ފަތިބުރި އާއި ފިލާބުރިފަދަ ތަކެތި)\nދަގަނދު ހޮޅި ތަކެއް\nފެން ޕަމްޕް (ހަލާކުވެފައި)\nފެން ޕްލާންޓް މޯޓަރު (1)\n70 ފޫޓްގެ ކޮންޓެއިނަރ (1)\nސުންގަޑި: 17 ޖުލައި 2020 1400


Teacher in ah haassa koh islanders in mahaasintha eh fashaifi\nޓީޗަރުންނަށް ހާއްސަކޮށް އައިލޭންޑާޒްއިން މަހާސިންތާއެއް ފަށައިފި\nއިނޮވޭޓް އެޑީޔުކޭޝަން ސިމްޕޯސިއަމް 2017 ވޯކްޝޮޕްގެ ތެރެއިން-- އަވަސް ފޮޓޯ: އަލީ އަފާފް\nއައިލޭންޑާސް އެޑިއުކޭޝަނާއި ފައުންޑޭޝަން ފޯ ބެޓާ ފިއުޗާ އާއި ގުޅިގެން ޓީޗަރުންނަށް އަމާޒުކޮށް އިނަވޯޓް އެޑިޔުކޭޝަން ސިމްޕޯސިއަމް 2017ގެ ނަމުގއި ވޯކްޝޮޕެއް ފަށައިފި އެވެ.\nމީގެ ދެ އަހަރު ކުރިން 2015 ވަނަ އަހަރުން ފެށިގެން ކޮންމެ އަހަރަކު ކުރިއަށް ގެންދާ މި ސިމްޕޯސިއަމްގައި މިއަހަރު މާލޭގެ ތިން ސުކޫލަކާއި އަތޮޅު ތެރޭގެ ފަސް ސުކޫލަކުން ބައިވެރިވެރިވެފައި ވެއެވެ. އެއް ދުވަހުގެ މުއްދަތައް ކުރިއަށް ގެންދާ ވޯކްޝޮޕްގައި މިއަހަރު 300 އަށް ވުރެ ގިނަ ޓީޗަރުން ބައިވެރިވެފައި ވެއެވެ. އެ ވޯކްޝޮޕަކީ ކިޔަވާދިނުމުގެ އިތުރު ހުނަރުތައް ދަސްކޮށްދިނުމާއި ކިޔަވާދިނުމުގައި މޮޅު އަދި އާ ގޮތްތައް ބޭނުން ކުރުމަށް ޓީޗަރުންނަށް އުގަންނައި ދެވިގެންދާނެ އެވެ.\nބިލަބޮން ހައި އިންޓަނޭޝަނަލް ގައި ވޯކްޝޮޕް ފެށުމުގެ ގޮތުން މިއަދު ބޭއްވި ރަސްމިއްޔާތުގައި ވޯކްޝޮޕް ޝަރަފްވެރި ކޮށްދެއްވައި ވާހަކަ ދައްކަވަމުން ކުރީގެ ހެލްތް މިނިސްޓަރު ޑރ. މަރިޔަމް ޝަކީލާ ވިދާޅުވީ މިކަހަލަ ވޯކްޝޮޕެއްގެ އެންމެ ބޮޑު މަގުސަދަކީ ޓީޗަރުންނަށް ރަނގަޅު ހުނަރު ދަސްކޮށްދީ ކުރިއަށް ދިއުމުގައި މަގުފަހި ކުރުން ކަމަށެވެ. އަދި އައިލޭންޑާސް އިން ވަނީ ކިޔަވާދިނުން އިތުރު ހަރުފަތަކަށް ގެންގޮސްފަައި ކަމަށާއި ހަރުދަނާ ތައުލީމެއް ދިނުމުގައި އައިލޭންޑާސް އިން ވަނީ ނަމޫނާ ދައްކައިދީފައި ކަމަށް މަރިޔަމް ޝަކީލާ ވިދާޅުވި އެވެ.\n"އައިލޭންޑާސްއިން ވަނީ ކިޔަވާދިނުން އިތުރު ހަރުފަތަކަށް ގެންގޮސްދީފައި، އައިލޭންޑާސްގެ ދަށުން ހިންގާ ސުކޫލުތަކުގައި ކިޔަވަން ބޭނުންވާ ކުދިންގެ ނިސްބަތް ދަނީ އިތުރުވަމުން،" މަރިޔަމް ޝަކީލާ ވިދާޅުވި އެވެ.\nއެ ވޯކްޝޮޕްގައި ރާއްޖޭ އާއި ރާއްޖެއިން ބޭރުގެ ލެކްޗަރާއިން ލެކްޗާދިނުމަށް ހަމަ ޖެހިފައި ވެއެވެ. އޭގެ ތެރޭގައި ދުނިޔޭގެ ނަން މަޝަހޫރު ލެކްޗަރާއެއް ކަމަށްވާ އަބުދުލް އަޒީޒް ޗޯހާން ހިމެނެ އެވެ. ޗޯހާން އަށް ވަނީ އެޕަލް ގެ ފަރާތުން ދުނިޔޭގެ އެންމެ އިނޮވޭޓިވް އެޑިޔުކޭޓާގެ ލަގަބް ދެއްވާފަ އެވެ. އަދި މީގެ އިތުރުން މަސްއޫދު އަލީ އާއި ޑރ. އިސްކަންދަރު ރިޒާލް ހަމްޒާ އާއި ހިދާޔާ މުހައްމަދު ޒާހިރު އަދި އަހުމަދު ނާސިރު ވެސް ލެކްޗަރާއިންގެ ތެރޭގައި ހިމެނެ އެވެ. ވޯކްޝޮޕް ނިންމުމާއި ބައިވެރިންނަށް ހަނދާނީ ލިޔުން ހަވާލު ކުރުން ހަވީރު އޮންނާނެ އެވެ.


Anonymous aai Jihaadhistun: Mi ee kon kahala jihaadheh?\nޖިހާދިސްޓުންނާއި އެނޮނިމަސްގެ ކުރިމަތިލުން: މިއީ ކޮން ކަހަލަ ޖިހާދެއް؟\nފްރާންސްގެ ހަފުތާ މަޖައްލާއެއް ކަމުގައިވާ ޗާލީ އެބްޑޯ އަށް މިދިޔަ ހަފުތާގައި ދިން ޓެރަރިސްޓް ހަމަލާ އަކީ ވަރަށް ގިނަ ގޮތް ގޮތުން ދުނިޔެ އަށް މެސެޖުތަކެއް ދިން ހަމަލާ އެކެވެ.\nފްރާންސްގައި މުސްލިމުންގެ އާބާދީ އިތުރުވަމުންދާއިރު އެގައުމުގައި ހަރުކަށި ފިކުރުމުގެ ބާރު އިންތިހާ އަށް ގަދަކުރަމުންދާކަން ވެސް އެނގުނެވެ. ޒަމާނުއްސުރެ ސެކިއުލާ މުޖުތަމައަކަށް ވަކާލާތުކުރާ ފްރާންސްގައި މުސްލިމުންނާ ދެކޮޅަށް ނަފުރަތުގެ ކެމްޕޭނެއް ފަށައި ހުޅު ރޯކޮށްލާފައި އޮތްކަން ވެސް އެނގުނެވެ.\nއަދި ހައްދުފަހަނަޅާފައި ވަނީ މުސްލިމުންގެ ބަޔަކު އެކަނި ނޫންކަން ވެސް ވަނީ ހާމަވެގެން ގޮސްފަ އެވެ.\nކޮންމެއަކަސް މި ހަމަލާއާ އެކު އިތުރު ބަހުސްތަކެއް ހޫނުވެގެން ދިޔައިރު ހައްދުފަހަނެޅުމާ ދެކޮޅަށް ފަށާފައިވާ ކެމްޕޭން ވެސް ވަރުގަދަކޮށްފިކަން ޔަގީނެވެ. އަދި ވަކިވަކި ދައުލަތްތަކުގެ އިތުރުން އަމިއްލަ ގިނަ ފަރާތްތަކެއް ވެސް ހަރުކަށި ފިކުރާ ދެކޮޅަށް ނުކުމެއްޖެ އެވެ.\nއޭގެ ތެރެއިން އެންމެ ބާރުގަދަ އެއް ބަޔަކީ ޔަގީނަށް ވެސް އެނޮނިމަސް އެވެ. ހެކަރުންގެ ބައިނަލްއަގުވާމީ ގްރޫޕެއްގެ ގޮތުގައި މަޝްހޫރުކަން ހޯދާފައިވާ އެނޮނިމަސް، ހަރުކަށި ފިކުރާ ދެކޮޅަށް ނުކުތުމަކީ މި ފިކުރާ ދެކޮޅު މީހުން ހަގީގަތުގައި ވެސް އުފާކުރަން ޖެހޭ ކަމެކެވެ.\nނަމަވެސް އޭގެ ކުރިން، ހަރުކަށި ފިކުރަކީ އަދި އެނޮނިމަސް ނުކުމެފައި ވަނީ ކޮން ފިކުރަކާ ދެކޮޅަށް ތޯ ވެސް ބަލައިލަން އެބަ ޖެހެ އެވެ. ހަރުކަށި ފިކުރުގެ ގޮތުގައި ދުނިޔެ އަށް މަޝްހޫރުވެފައި ވަނީ އިސްލާމުންގެ ތެރޭގައި ބާރުގަދަކުރަމުންދާ ވިސްނުމެކެވެ. މި ފިކުރު ޕްރޮމޯޓްކޮށް، އޭގެ ގަދަކަން ދެއްކުމަށް އެންމެ ބޮޑަށް ބާރު އަޅަމުން ދަނީ އިރާގާއި ސީރިއާގައި އަތްގަދަކޮށްގެން އުޅޭ އިސްލާމިކް ސްޓޭޓް (އައިއެސް) އެވެ.\nހަރުކަށި ފިކުރަކީ އެއްގޮތަކަށް ވެސް ހުރިހައި މުސްލިމުންނެއް ނޫނެވެ. އިސްލާމް ދީނުގެ ނަމުގައި ލާއިންސާނީ އަމަލުތައް ހިންގަމުންދާ ފަރާތްތަކެވެ. އިސްލާމް ދީނުގެ އެންމެ މަޝްހޫރު އިލްމުވެރިން ވެސް އެބައި މީހުން މި ކަނޑައަޅަނީ މުސްލިމުންގެ ގޮތުގައެއް ނޫނެވެ.\nއެހެންވީމަ އެނޮނިމަސް ނުކުމެފައި ވަނީ މުސްލިމުންނަކާ ދެކޮޅަކަށް ނޫނެވެ. ސުލްހަ ނަގާލުމަށް ހިތްވަރުދޭ ހަރުކަށި ފިކުރުތަކާ ދެކޮޅަށެވެ. ވަކިން ހާއްސަކޮށް، އައިއެސްގެ ފިކުރާ ގުޅިފައިވާ ފަރާތްތަކާ ދެކޮޅަށެވެ.\nއެގޮތުން އެމީހުން ވަނީ މިފަހުން އިސްލާމިސްޓުންނަށް އިންޒާރުގެ މެސެޖެއް ދީފަ އެވެ. ދީނީ ގޮތުން ހައްދުފަހަނަޅައި ގޮސްފައިވާ މީހުންނާ ދެކޮޅަށް އޮންލައިންކޮށް ހަނގުރާމަ އިއުލާނުކޮށްފަ އެވެ.\n"އަޅުގަނޑުމެންނަކީ އެނޮނިމަސް. ޓެރަރިސްޓުންނާ ދެކޮޅަށް ހަނގުރާމަ އިއުލާނުކުރަން އަޅުގަނޑުމެން ނިންމައިފިން،" ޔޫޓިއުބުގައި އާންމުކޮށްފައިވާ މެސެޖެއްގައި އޮނޮނިމަސް އިން ބުނެފައި ވަނީ މިހެންނެވެ.\nއެމީހުންގެ މި މެސެޖުގައި ފާހަގަކޮށްފައި ވަނީ އައިއެސް އާއި އަލްގައިދާ ޖަމާއަތެވެ. އެމީހުންގެ ފިކުރު އޮންލައިންކޮށް ފޮހެލާނެ ކަމުގެ އިންޒާރު ދީފައިވެ އެވެ.\nރަނގަޅު ވާހަކަ އެކެވެ. އެނޮނިމަސް އަކީ އިންޓަނެޓް ހުއްޓުވަން ވެއްޖެ ނަމަ އެކަމަށް ވެސް ކުޅަދާނަ ގްރޫޕެއްކަން ޔަގީނެވެ. މިއޮތް ހާ ދުވަހު އެމީހުންގެ ހަމަލާތައް އަމާޒުކޮށްފައި ވަނީ އެކި ދައުލަތްތަކުގެ ރަސްމީ ހައިސިއްޔަތުތަކަށެވެ.\nއެންމެފަހުން އެމީހުން މި ވަނީ ޓެރަރިސްޓުންނާ ދެކޮޅަށް "ޖިހާދަށް" ނުކުމެފަ އެވެ. މިހާރު ވެސް އަލްގައިދާ އާއި އައިއެސްއާ ގުޅިފައިވާ ގިނަ ވެބްސައިޓްތަކެއް ވަނީ ހަލާކުކޮށްލައިފަ އެވެ. މިއީ ހަރުކަށި ފިކުރާ ދެކޮޅު މީހުންނަށް އުފާވެރި ޚަބަރެއްކަން ޔަގީނެވެ.\nނަމަވެސް މިހާ ހިސާބުން އުފެދޭ ސުވާލެއް ވެސް އެބައޮތެވެ. އެނޮނިމަސް އިން އައިއެސް އާއި އަލްގައިދާގެ ވެބްސައިޓްތަކަށް ހަމަލާދީ މި ވެބްސައިޓްތައް ހަލާކުކޮށްލުން ފެތެނީ ކޮން ކެޓަގަރީއަކަށްތޯއާ މެދު ކުރެވޭ ސުވާލެވެ.\nއައިއެސްގެ ފިކުރު ހުރި ބަޔަކު ފްރާންސްގެ ނޫހަކަށް ހަމަލާ ދީ ބަޔަކު މަރާލުމުން ދުނިޔެ އިން އެކަން ސިފަކުރީ ހިޔާލު ފާޅުކުރުމުގެ މިނިވަންކަމާ ދެކޮޅަށް ދިން ހަމަލާއެއްގެ ގޮތުގަ އެވެ.\nއެހެންވީމަ އެނޮނިމަސް ވެސް މި ހަރަކާތްތެރިވަނީ ހިޔާލު ފާޅުކުރުމުގެ މިނިވަންކަމާ ދެކޮޅަށް ހެއްޔެވެ؟\nއައިއެސް އާއި އަލްގައިދާގެ ސަޕޯޓަރުން ބުނާނީ އެހެންނެވެ. ސަބަބަކީ އެމީހުން ބޭނުންވާ ހިޔާލާއި ފިކުރު ފާޅުކުރުމުގެ މިނިވަންކަން އެމީހުންނަށް ވެސް ހުރަހެއް ނެތި ލިބެން ޖެހޭނެތީ އެވެ.\nއަނެއް ވާހަކަ އަކީ އެނޮނިމަސް އާއި އައިއެސްގެ ހަނގުރާމަވެރިންނާއި ޗާލީ އެބްޑޯއަކާ ވެސް ތަފާތެއް ނެތް ކަމެކެވެ. އެންމެން ވެސް މި ހިފަނީ ސުލްހަޔާ ދިމާ އިދިކޮޅަށެވެ. އެންމެން ވެސް މި ފަތުރަނީ ނަފުރަތުގެ ހުޅުކޮޅެވެ.\nއެނޮނިމަސް އިން ޖިހާދިސްޓުންގެ ވެބްސައިޓްތައް ހެކްކުރުމުގެ ކެމްޕޭނެއް ފަށާފައިވާއިރު ޖިހާދިސްޓުން މި ވަނީ އެމެރިކާ އަށް ސައިބަރުގެ ވަރުގަދަ ހަމަލާތަކެއް ވެސް ދީފަ އެވެ. އެމީހުން ބުނަނީ މިއީ "ސައިބަރު-ޖިހާދު" ކަމަށެވެ.


ނ. މަގޫދޫ ދޯންޏަކުން ބޮޑު މާވަހަރެއް ހޮވައިފި\nނ. މަގޫދޫ ދޯންޏަކުން ބޮޑު މާވަހަރެއް ހޮވައިފިއެވެ. މި މާވަހަރު ފެނުނީ ތުރާކުނުން ފެށިގެން 66 މޭލު ބޭރުން އަސްދަނޑިއެއްގެ ތެރޭން ދުއްވާފައި ދަނިކޮށްކަމަށް ދޯނީގެ ފަޅުވެރިން ބުނެއެވެ. މާވަހަރުގެ ސީދާ ބަރުދަން ނޭގޭކަމަށާއި ގާތްގަޑަކަށް 10 އެއް ނުވަތަ 15 ކިލޯ ހުންނާނެކަމަށް މައުލޫމާތުލިބެއެވެ.\nމަގޫދޫ ކަނޑުރޯދި ދޯނިން ހޮވި މާވަހަރު ފެނުނު ގޮތާއި ބެހޭގޮތުން ޕީއެސްއެމް ނިއުސްއަށް މައުލޫމާތު ދެމުން އެދޯނީގެ ފަޅުވެރިއެއްކަމަށްވާ ޢަލީ ވަހީދު ބުނީ ދޯނީގައި އުޅޭ ކުއްޖަކު މާވަހަރެއްކަމަށް ބުނުމުން އެފަދަ އެއްޗަކަށް ޝައްކުރެވޭތީ ކައިރިއަށްގޮސް ބެލީކަމަށެވެ. އެއިރުވެސް މާވަހަރެއްކަން މުޅިން ކަށަވަރު ނުވާކަމަށް ޢަލީ ވަހީދު ބުންޏެވެ.\n"އަންނަނިކޮށް ފެނުނު ހުދުކުލައިގެ އެއްޗެއް. މާވަހަރެއްކަމަށް ނޫން ކައިރިކުރީއަކީއެއް. ޝައްކުކުރެވޭ އެއްޗެއްވީމަ ކައިރިކޮއްލާފަ ނެގީ" ޢަލީ ވަހީދު ބުންޏެވެ.\nމިއީ ކޮންބާވަތެއްގެ މާވަހަރެއްތޯ ޔަޤީންކުރުމުގެ މަސައްކަތް ކުރަމުން އަންނައިރު އެއީ ހުދަންބަރެއްކަމަށް ފަޅުވެރިން ބުނެއެވެ. މި މާވަހަރުގެ އަގު 10 ނުވަތަ 12 މިލިއަނަށް އަރާނެކަމަށް ލަފާކުރެވޭއިރު މާވަހަރު ހޮވާފައިވަނީ މީގެ ހަފްތާއެއް ކުރިން ކަމަށް ކަނޑުރޯދި ދޯނީގެ ފަޅުވެރިން ބުނެއެވެ.\nމާވަހަރު ނުވަތަ އަންބަރަކީ ގޮންމާމަހުގެ ހަޖަމުކުރާ ނިޒާމުން އުފައްދާ ބޭރުކުރާ، އުށާ ވައްތަރު ގޮތެއް ހުންނަ ހުޅުހިފާ ގަނޑު މާއްދާއެކެވެ. މާވަހަރު އެކުލެވިގެންވާ އަސްލު މާއްދާ އުފެދެނީ ގޮންމާމަހުގެ ގޮހޮރުގަ އެވެ. ގޮންމާމަހަކީ ބޮޑުމަހުގެ އާއިލާއަށް ނިސްބަތްވާ މަހެކެވެ. ރާއްޖޭގެ އެކި ހިސާބުތަކުން އެކި ދުވަސްވަރު ގިނަ އަދަދަކަށް މާވަހަރު ހޮވައެވެ.\nއަރުޝީފަށް ނެގީ 27/05/2018 12:28\nއެންމެފަހުން އަޕްޑޭޓްކުރީ 27/05/2018 12:28\nޟަމްރަތު އަޙްމަދު 54 މިނެޓު ކުރިން